
Έφυγε από τη ζωή ο Νίκος Κοΰνδουρος 


Έφυγε από τη ζωή ο σπουδαίος 
και πολυβραβευμένος σκηνοθέτης 
Νίκος Κοΰνδουρος σε ηλικία 91 
ετών. 

Αν και σπούδασε ζωγραφική και 
γλυπτική στην Ανωτάτη Σχολή Κα¬ 
λών Τεχνών της Αθήνας, γρήγορα 
τον τράβηξε ο κινηματογράφος. 
Πρώτη του ταινία είναι η «Μαγική 
Πόλη» το 1954, όμως η ταινία που 
τον έκανε γνωστό και τον καθιέρω¬ 
σε σαν μεγάλο σκηνοθέτη είναι ο 
περίφημος «Δράκος», την οποία γύ¬ 
ρισε το 1956.Έκτοτε γύρισε πολλές 
ταινίες με σημαντικότερες: «Οι πα¬ 
ράνομοι» το 1958, «Το ποτάμι» το 
1959, «Μικρές Αφροδίτες» το 1963, 
«Το πρόσωπο της Μέδουσας» το 
1967, «Τα τραγούδια της φωτιάς» το 
1974, «1922» το 1978, «Μπορντέ- 
λο» το 1984, «Μπάυρον: Μπαλλά- 
ντα για ένα δαίμονα» το 1992, «Οι 
φωτογράφοι» το 1998, «Το Πλοίο» 
το 2011 κ.α. Γύρισε επίσης και πολλά 


ντοκιμαντέρ, σημαντικότερα από τα 
οποία είναι: «Ιφιγένεια εν Ταύροις» 
το 1991, «Αντιγόνη» το 1994, και 
«Ελληνιστί Κύπρος». 

Ο Νίκος Κοΰνδουρος τιμήθη¬ 
κε για το σκηνοθετικό του έργο σε 
πολλά φεστιβάλ κινηματογράφου. 
Η ταινία του «Μικρές Αφροδίτες» 
πήρε το Βραβείο της Διεθνούς Ένω¬ 
σης Κριτικών Κινηματογράφου, η δε 
ταινία του «Ο Δράκος» χαρακτηρί¬ 
στηκε ως η καλύτερη ελληνική ται¬ 
νία στη δεκαετία του 1950-1960. 
Αντιμετώπιζε τα θέματά του πάντο¬ 
τε από κοινωνική ματιά, δεν έκαμνε 
τέχνη για την τέχνη και όπως έλεγε 
ο ίδιος με την χαρακτηριστική του 
προφορά, «Δεν κάνω κινηματογρά¬ 
φο για την αφεντιά μου. Οι άλλοι με 
νοιάζουν. Των άλλων τα ντέρτια, οι 
καημοί, οι δυστυχίες, οι έρωτες, οι 
θάνατοι». Ακόμη, τα έργα του δια- 
κρίνονταν για τη ποιητική και εξαι¬ 
ρετική εικαστική ατμόσφαιρα και 







δημιουργικότητα τους, που σε μεγά¬ 
λο βαθμό έδειχναν και την δική του 
καλλιτεχνική ευαισθησία και ιδιοσυ¬ 
γκρασία. 

Πάλεψε μέσα από τις γραμμές 
του ΕΑΜ και για τη δράση του αυτή 
εξορίστηκε στη Μακρόνησο. Πά¬ 
ντοτε έβλεπε τα πράγματα μέσα από 
μια αριστερή και προοδευτική ματιά 
σε όλη του τη ζωή. 

ΟΚΔΕ, 23.02.2017 

Μάρτιος 2017 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα μετά μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών,των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κλπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμε την εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 Πί Διεθνούς. Δεν έχουμε καμιά σχέ¬ 
ση με «τζάκια» και επαγγελματιες της πολιτικής με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους άνεργους νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 Π Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Ιστορία της Ρώσικης 

Επανάστασης 

Συγγραφέας: Λέον Τρότσκι 
Χρονολογία έκδοσης: Δεκέμβρης 2016 
Σελίδες: 432 (τόμος I), 607 (τόμος II) 
Τιμή: 25 ευρώ 



Οι εκδόσεις Εργατική Πάλη κυκλοφορούν τη δί¬ 
τομη, μνημειώδη Ιστορία της Ρωσικής Επανάστασης 
του Λέον Τρότσκι, εγκαινιάζοντας την καμπάνια 
της Οργάνωσης Κομμουνιστών Διεθνιστών Ελλά¬ 
δας (ΟΚΔΕ) για τη συμπλήρωση εκατό χρόνων από 
τα γεγονότα του 1917. 

Από ιστορική άποψη, το έργο αποτελεί βασική 
πηγή για τα γεγονότα που σχετίζονται με τις δύο 
επαναστάσεις του 1917 στη Ρωσία, τόσο λόγω του 
πλούτου των ιστορικών στοιχείων που καταγράφο¬ 
νται από τον συγγραφέα, όσο και για την ολοκληρω¬ 
μένη αφήγηση, η οποία συνδυάζει την παρουσίαση 
των οικονομικοκοινωνικών συνθηκών στη Ρωσία με 
τη δράση των τάξεων, των πολιτικών κομμάτων και 
των ατόμων στην πορεία των γεγονότων [...] 

Από πολιτική άποψη, το βιβλίο αυτό θα πρέπει 
να συνεχίσει να αποτελεί στις μέρες μας βασικό ερ¬ 


γαλείο στα χέρια κάθε κομμουνιστή αλλά και κάθε 
αγωνιστή του εργατικού κινήματος στη χώρα μας. 
Όποιος παλεύει για την εγκαθίδρυση μιας σοσιαλι¬ 
στικής κοινωνίας ενάντια στη σημερινή καπιταλι¬ 
στική και μνημονιακή βαρβαρότητα, θα πρέπει να 
γνωρίζει τον τρόπο με τον οποίο αναπτύχθηκε και 
κέρδισε η πρώτη νικηφόρα σοσιαλιστική επανάστα¬ 
ση στον κόσμο και να εξοικειωθεί με τις προϋποθέ¬ 
σεις και την πολιτική που προετοίμασαν και καθο¬ 
δήγησαν την επανάσταση [...] 

Η παρούσα έκδοση είναι, απ’ όσο γνωρίζουμε, η 
πρώτη που γίνεται στο μονοτονικό σύστημα. Κατα¬ 
βλήθηκε προσπάθεια να διατηρηθεί κατά το δυνα¬ 
τόν το ύφος και το στιλ γραφής του μεταφραστή, με 
ορισμένες απαραίτητες προσαρμογές στη σύγχρονη 
γλώσσα. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πτπίΐΐ εΓ§αίΐΕΐρ»1ΐ@ο1α1ε.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.θ1«ΐ6.§Γ, 6-ΠΙΕΪ1: €Γ§αΙί1άρ3ΐί@θ1«ΐ6.£Γ 





































Μάρτιος 2017 


- Η άΠΰΨή ΜΛΣ — 

Ετοιμάζουν 4ο 
Μνημόνιο; 


Εργατική Πάλη 3 


• ^ λα δείχνουν ότι η άθλια 

■ ■ κυβέρνηση Τσίπρα - με 

% Μ τΓ Ι ν ευκαιρία της λεγό- 
μενης 2ης αξιολόγησης 
- ετοιμάζεται να υπογράψει ακόμη 
ένα Μνημόνιο, το δεύτερο μέσα στη 
σύντομη κυβερνητική της θητεία! Αυ¬ 
τοί που εξαπάτησαν τον ελληνικό λαό 
με ελεεινά ψέματα, υποσχόμενοι ότι 
θα καταργούσαν το Μνημόνιο «με ένα 
νόμο και ένα άρθρο», ότι θα επανέφε- 
ραν σχεδόν όσες κατακτήσεις είχαν 
αφαιρεθεί από τους εργαζόμενους και 
τα λαϊκά στρώματα και τόσα άλλα, εί¬ 
ναι έτοιμοι να φορτώσουν στις πλάτες 
των εργαζομένων, των φτωχών λαϊκών 
στρωμάτων και της νεολαίας νέα μέτρα 
απίστευτης σκληρότητας. 

Τα βάρβαρα αυτά μέτρα, ύψους πε¬ 
ρίπου 3,6 δισ. ευρώ, είναι επιπλέον των 
λεγάμενων εργασιακών μέτρων (που 
ο Τσίπρας και η παρέα στα μουλωχτά 
έχουν αποδεχτεί) που βέβαια είναι τα 
χειρότερα και που εάν περάσουν θα βυ¬ 
θίσουν την κοινωνία σε ακόμα μεγαλύ¬ 
τερη φτώχεια και εξαθλίωση για πολλές 
δεκαετίες. Ενδεικτικά και μόνο (καθώς 
ακόμη υποτίθεται ότι «διαπραγματεύε¬ 
ται» η κυβέρνηση), τα μέτρα, που η κυ¬ 
βέρνηση ΣΥΡΙΖΑ-ΑΝΕΛ επί της ουσί¬ 
ας έχει αποδεχτεί, περιλαμβάνουν: 

1) Μείωση του αφορολόγητου, γύρω 
στα 5.500 ευρώ, ώστε να φορολογού¬ 
νται και αυτοί που έχουν αποδοχές της 
τάξης των 450 ευρώ το μήνα. 2) Νέες 
μειώσεις στις συντάξεις, με την κατάρ¬ 
γηση της «προσωπικής διαφοράς» του 
Κατρούγκαλου κ.λπ., συνολικού ύψους 
τουλάχιστον 1,6 δισ. ευρώ. 3) Ιδιωτικο¬ 
ποιήσεις και των τελευταίων μεγάλων 
επιχειρήσεων του δημοσίου (ΔΕΗ, ΕΥ- 
ΔΑΠ, ΕΥΑΘ, ΟΛΘ, συγκοινωνίες κ.ά.). 

4) Οργανωτικά θέματα που αφορούν 
το Υπερταμείο και επιπλέον το πέρα¬ 
σμα στη δικαιοδοσία του και άλλων 
περιουσιακών στοιχείων του Δημοσίου. 

5) «Οριστική» διευθέτηση του τεράστι¬ 


ου ζητήματος των κόκκινων δανείων 
και πιθανόν νέα ανακεφαλαιοποίηση 
των χρεοκοπημένων τραπεζών και 6) 
Τα «εργασιακά» μέτρα με τις ομαδικές 
απολύσεις, την ουσιαστική κατάργηση 
του δικαιώματος της απεργίας, ακόμη 
και του συνδικαλισμού κ.λπ. 

Η ιδιαιτερότητα των νέων 
μέτρων/4ου Μνημονίου 

Πολλές είναι οι ιδιαιτερότητες των 
βάρβαρων και εξοντωτικών νέων μέ¬ 
τρων για τους εργαζόμενους: 

1. Η άθλια κυβέρνηση Τσίπρα ετοι¬ 
μάζεται να υπογράψει μέτρα για μετά 
το 2018-19, όταν σίγουρα δεν θα είναι 
στην εξουσία, πράγμα που δεν είχαν 
κάνει οι προηγούμενοι μνημονιακοί 
(Παπανδρέου, Παπαδήμος, Σαμαράς- 
Βενιζέλος). 

2. Το 4ο Μνημόνιο που θα ισχύσει 
μετά το τέλος του 3ου δεν θα συνοδεύ¬ 
εται από νέο δάνειο, πράγμα που ση¬ 
μαίνει ότι ο χρεοκοπημένος ελληνικός 
καπιταλισμός υποχρεωτικά θα αυτο- 
χρηματοδοτείται ως προς τα ελλείμμα¬ 
τα, τα χρέη, τα κέρδη των καπιταλιστών 
κ.ά., δηλαδή θα λεηλατεί και θα κατα¬ 
στρέφει τους μισθούς, τις συντάξεις, 
τα συστήματα υγείας, παιδείας, κοι¬ 
νωνικών ασφαλίσεων, τη δημόσια και 
ιδιωτική περιουσία κ.λπ. Θα πρόκειται 
για μια διαρκή «ανακεφαλαιοποίηση» 
της καπιταλιστικής οικονομίας και των 
καπιταλιστών. Αυτό το νόημα έχουν τα 
μέτρα για μετά το 2018-19, που ετοιμά¬ 
ζουν μαζί κυβέρνηση και «θεσμοί». Άλ¬ 
λωστε και ο λεγόμενος «κόφτης» που 
είχε υπογράψει ο Τσίπρας το Μάη του 
2016 (1η αξιολόγηση) είχε την ίδια λο¬ 
γική, δηλαδή ενός μνημονιακού μέτρου 


από τους δανειστές/τοκογλύφους της 
ΕΕ χωρίς δάνειο ούτε ενός ευρώ, όπως 
στα τρία προηγούμενα μνημόνια. 

Για να παραπλανήσει τον ελληνικό 
λαό, η κυβέρνηση Τσίπρα λέει χονδρο¬ 
ειδέστατα ψέματα: α) Ότι διαπραγμα¬ 
τεύεται και πακέτο αντισταθμιστικών 
μέτρων που θα δίνουν «ουδέτερο απο¬ 
τέλεσμα», δηλαδή δεν θα επιβαρύνουν 
τους εργαζόμενους, συνταξιούχους 
κ.λπ. Είναι το ίδιο κόλπο που είχαν 
χρησιμοποιήσει οι ίδιοι απατεώνες 
μετά την 1η αξιολόγηση με το «παράλ¬ 
ληλο πρόγραμμα» που δήθεν θα άμ¬ 
βλυνε τις οδυνηρές επιπτώσεις του 3ου 
μνημονίου ή το αμίμητο των Μητσοτά- 
κη-Μάνου, 0+0=14% αύξηση στους μι¬ 
σθούς). β) Ότι διαπραγματεύονται να 
μειώσουν το ύψος των μέτρων από 3,6 
δισ. ευρώ σε 2 δισ. ή και λιγότερα, όταν 
είναι γνωστό ότι το κόστος των μέτρων 
για τους εργαζόμενους, τα φτωχά λα¬ 
ϊκά στρώματα και τη νεολαία είναι τε¬ 
ράστιο. Ειδικά αν συμπεριληφθούν και 
τα λεγάμενα «εργασιακά» τότε είναι 
ανυπολόγιστο και άλλου ποιοτικού χα¬ 
ρακτήρα. γ) Ότι ο Τσίπρας και η παρέα 
του, μαζί με την Παγκόσμια Τράπεζα, 
ετοιμάζουν πρόγραμμα-μαμούθ (περ. 3 
δις ευρώ) για μείωση της ανεργίας του¬ 
λάχιστον κατά πέντε μονάδες, χάρη στο 
οποίο σε βάθος χρόνου θα βρουν δου¬ 
λεία 300.000 άνεργοι! Το πρόγραμμα 
θα εφαρμοστεί την περίοδο 2018-2020 
και θα αφορά νέους και άτομα ηλικίας 
άνω των 55 ετών, που δεν μπορούν να 
βγουν σε σύνταξη κ.λπ. Και μόνο η πε¬ 
ρίοδος αυτού του προγράμματος, ίδια 
ακριβώς με αυτή των μέτρων που ετοι¬ 
μάζονται να υπογράψουν, δείχνει την 
εξαπατήση που επιχειρεί η κυβέρνηση. 


Πρέπει να τους ανατρέψουμε 

Όπως ακριβώς πριν από δύο χρό¬ 
νια πανηγύρισαν για τη συμφωνία 
της 20 Φλεβάρη 2015, που έφερε το 
3ο Μνημόνιο, έτσι και τώρα με τη νέα 
συμφωνία τους (πάλι 20 Φλεβάρη!) 
πανηγύρισαν για την επιστροφή των 
υπαλλήλων των μισητών «θεσμών» που 
οδηγεί σε νέα βάρβαρα μέτρα - 4ο Μνη¬ 
μόνιο, που θα διαλύσουν την οικονομία 
και θα εξοντώσουν τις εργατικές και 
λαϊκές μάζες. Η προηγούμενη εμπειρία 
μας βοηθά να είμαστε σίγουροι για τις 
εξελίξεις που έρχονται. Η άθλια κυβέρ¬ 
νηση ΣΥΡΙΖΑ-ΑΝΕΛ θα ψηφίσει τα 
οδυνηρά μέτρα προκειμένου να μείνει 
γαντζωμένη στην εξουσία για όσο με¬ 
γαλύτερο διάστημα μπορέσει. 

Το μόνο που μπορεί να την απο¬ 
τρέψει από την διάπραξη και αυτού 
του εγκλήματος, είναι οι ενωμένοι 
αγώνες όλων των εργαζομένων. Με 
κινητοποιήσεις, διαδηλώσεις και κα¬ 
ταλήψεις, στηριγμένοι στις δικές μας 
δυνάμεις (καμία εμπιστοσύνη στους 
πουλημένους γραφειοκράτες της ΓΣΕΕ 
και στους διασπαστές του ΠΑΜΕ) 
μπορούμε να συντρίψουμε τα μνημό¬ 
νια, να ανατρέψουμε τη κυβέρνηση, 
να φράξουμε το δρόμο στους παλιούς 
μνημονιακούς (ΝΔ, ΠΑΣΟΚ κ.λπ.) και 
να επιβάλουμε τις δικές μας λύσεις. Με 
ένα ταξικό, ριζοσπαστικό, αντικαπιτα- 
λιστικό Πρόγραμμα Σωτηρίας, που θα 
έχει στο κέντρο του την έξοδο από την 
ΕΕ και το ζουρλομανδύα του Ευρώ, τη 
διαγραφή του χρέους, την εθνικοποί¬ 
ηση κάτω από εργατικό έλεγχο των 
τραπεζών, των μεγάλων επιχειρήσεων 
και όλων των τομέων-κλειδιά της οι¬ 
κονομίας, και, το κυριότερο απ’ όλα, 
μια δική μας κυβέρνηση, μια κυβέρνη¬ 
ση των εργαζομένων, που είναι η μόνη 
εγγύηση για τα το πρόγραμμα σωτηρί¬ 
ας, τα συμφέροντά μας και την οικοδό¬ 
μηση μιας πραγματικής σοσιαλιστικής 
κοινωνίας. 



Η καπιταλιστική βαρβαρότητα... 

με την γλώσσα των αριθμών 


Τ ο δημόσιο σύστημα υγείας ΝΗ5, καύχημα 
της Βρετανίας από το 1948, διέρχεται αυ¬ 
τόν τον χειμώνα μια πρωτοφανή κρίση, η 
οποία αρχίζει να έχει και πολιτικές συνέ¬ 
πειες για την πρωθυπουργό Τερέζα Μέι. Ο Ερυθρός 
Σταυρός περιγράφει μια «ανθρωπιστική κρίση» και οι 
γιατροί μιλούν για τριτοκοσμικές συνθήκες. Ασθενείς 
περιμένουν μάταια για ένα κρεβάτι στους διαδρόμους 
νοσοκομείων και αστυνομικοί αναλαμβάνουν τη δι¬ 
ακομιδή αρρώστων. Σύμφωνα με ειδικούς, η εκτίνα¬ 
ξη του αριθμού των ασθενών και η ελλιπής χρημα¬ 
τοδότηση των συστημάτων υγείας και κοινωνικής 
πρόνοιας είναι τα αίτια της σημερινής βαθιάς κρίσης. 
Το ΝΗ5 είναι σε μεγάλη κρίση, καθώς έχει υποστεί 
σημαντικά πλήγματα από τις μακροχρόνιες πολιτικές 
λιτότητας, την ίδια στιγμή που η γήρανση του πληθυ¬ 
σμού αυξάνει τη ζήτηση υπηρεσιών υγείας. Αρκεί λοι¬ 
πόν ο παραμικρός συναγερμός, όπως η φετινή επιδη¬ 
μία γρίπης, για να εκτροχιαστεί πλήρως το σύστημα. 
Σύμφωνα με στοιχεία του ΟΟΣΑ, το 2015 η Βρετανία 
αφιέρωσε το 7,7% του ΑΕΠ της στις δημόσιες δαπά¬ 
νες για την υγεία, έναντι 8,6% για τη Γαλλία και 9,4% 
για τη Γερμανία. 


Μ ία στις τρεις εμπορικές επιχειρήσεις 
εμφάνισε απώλεια τζίρου πάνω από 
40% κατά τις χειμερινές εκπτώσεις. 
Απογοητευμένη δηλώνει η συντριπτι¬ 
κή πλειονότητα των εμπόρων (ποσοστό 82%) από την 
κίνηση της αγοράς την περίοδο των χειμερινών εκ¬ 
πτώσεων, σύμφωνα με τα αποτελέσματα έρευνας που 
πραγματοποίησε ο Εμπορικός Σύλλογος Θεσσαλονί¬ 
κης. Επίσης, σύμφωνα με την ίδια έρευνα, ο τζίρος των 
επιχειρήσεων μειώθηκε κατά 27%, κατά μέσο όρο, σε 
σχέση με πέρυσι. Σε αντίστοιχη έρευνα της Ελληνικής 
Συνομοσπονδίας Εμπορίου και Επιχειρηματικότητας, 
σε τυχαίο δείγμα επιχειρήσεων σε εμπορικές αγορές 
αστικών κέντρων της χώρας, το 83% των εμπόρων δή¬ 
λωσε ότι τα κέρδη τους ήταν σε χαμηλότερα επίπεδα σε 
σύγκριση με την αντίστοιχη περσινή περίοδο, το 13% 
δήλωσε ότι κινήθηκε στα ίδια επίπεδα και μόλις το 4% 
σε καλύτερα. Περίπου μία στις πέντε επιχειρήσεις είχε 
μείωση στις πωλήσεις, μεταξύ 21% και 40%. Για τα κα¬ 
ταστήματα που άνοιξαν την Κυριακή 15 Ιανουάριου, το 
48% των εμπόρων πιστεύει ότι το άνοιγμα των κατα¬ 
στημάτων την Κυριακή επηρέασε αρνητικά τον συνο¬ 
λικό τζίρο της χειμερινής εκπτωτικής περιόδου. 


Μ είωση της τάξης του 1,5 δις 
ευρώ σημείωσαν κατά τον 
τελευταίο χρόνο οι κατα¬ 
θέσεις στις ελληνικές τρά¬ 
πεζες, σύμφωνα με τα επίσημα στοιχεία της 
Τράπεζας της Ελλάδος. Υποχώρησαν κατά 
562 εκ. ευρώ οι καταθέσεις των επιχειρή¬ 
σεων, ενώ αυτές των νοικοκυριών μειώθη¬ 
καν κατά 972 εκ. Πάνω από 116 δις ευρώ 
καταθέσεων χάθηκαν μέσα στην κρίση. Τα 
στοιχεία ειδικής έρευνας της Ελληνικής 
Ένωσης Τραπεζών (ΕΕΤ) δείχνουν το μέ¬ 
γεθος της καταστροφής που έφεραν στην 
ελληνική οικονομία και κοινωνία τα μνη¬ 
μόνια. Ανάμεσα σε άλλα, αναφέρεται η μεί¬ 
ωση των εγχώριων καταθέσεων κατά 116 
δις από το 2009, που ήταν σχεδόν οι μισές 
καταθέσεις του ελληνικού τραπεζικού συ¬ 
στήματος (49%). Επίσης, από την αρχή της 
κρίσης σημειώθηκε μείωση του απασχολού¬ 
μενου προσωπικού των τραπεζών κατά 29% 
και μείωση των τραπεζικών καταστημάτων 
κατά 42,5%. 




































4 Εργατική Πάλη 


ΕΡΓΑΖΟΜΕΝΟΙ 


Μάρτιος 2017 


Ενιαίος Φορέας Κοινωνικής Ασφάλισης 

Τεράστια αδιέξοδα και προβλήματα 



Α πό την αρχή του 2017 έχει ξεκινήσει τη 
λειτουργία του ο Ενιαίος Φορέας Κοι¬ 
νωνικής Ασφάλισης (ΕΦΚΑ). Η όποια 
συζήτηση γίνεται σχετικά με αυτόν τε¬ 
λικά συσκοτίζει τη σημασία αλλά και την ύπαρξη 
του ΕΦΚΑ. Υπεύθυνοι για αυτή τη συσκότιση εί¬ 
ναι τόσο η νεομνημονιακή κυβέρνηση ΣΥΡΙΖΑ- 
ΑΝΕΛ όσο και οι παλιές μνημονιακές δυνάμεις. 

Γι’ αυτό είναι αναγκαίο να επαναλάβουμε τα 
βασικά στοιχεία του ΕΦΚΑ, δηλαδή του νόμου 
Κατρούγκαλου (Ν.4387/2016): 
α) Ο ΕΦΚΑ, στον οποίο εντάσσονται όλα τα 
υπάρχοντα ταμεία (εκτός κάποιων τομέων των 
ΝΑΤ, ΟΓΑ), θα αποτελεί στο εξής το μοναδικό 
ταμείο κύριας σύνταξης και υγειονομικής περί¬ 
θαλψης για όλους σχεδόν τους ασφαλισμένους 
(μισθωτούς, αγρότες, ελεύθερους επαγγελματί- 
ες κ.α.), που υπολογίζονται σε 3,5 εκ. ενεργούς 
ασφαλισμένους και 2,6 εκ. συνταξιούχους, 
β) Το κράτος δεν θα έχει πλέον την υποχρέωση να 
εξασφαλίζει αξιοπρεπείς παροχές ή παροχές για 
αξιοπρεπή διαβίωση, αλλά μόνο την υποχρέωση 
να εξασφαλίζει τη βιωσιμότητα του συστήματος 
(άρθρο 1, παράγραφος 2). 
γ) Οι όποιες παροχές (στα πλαίσια της βιωσι¬ 
μότητας) θα είναι ενιαίες για όλους, όπως και οι 
προϋποθέσεις γι’ αυτές, και η ενοποίηση αυτή θα 
γίνεται με απλές υπουργικές αποφάσεις ή υπηρε¬ 
σιακές εγκυκλίους. 

δ) Από τον ΕΦΚΑ, η κύρια σύνταξη (γήρατος, θα¬ 
νάτου ή αναπηρίας) θα υπολογίζεται, για όλους 
τους ασφαλισμένους (παλιούς ή νέους, μισθω¬ 
τούς ή αγρότες ή ελεύθερους επαγγελματίες κ.α.), 
ως άθροισμα: 1) της εθνικής σύνταξης και 2) της 
ανταποδοτικής σύνταξης. 

ε) Η εθνική σύνταξη δεν θα χρηματοδοτείται από 
τις ασφαλιστικές εισφορές αλλά απευθείας από 
τον κρατικό προϋπολογισμό, δηλαδή θα θεωρεί¬ 
ται μια προνοιακή παροχή, δεν θα είναι εγγυημέ¬ 
νη από το κράτος και συνεπώς δεν θα δίνεται για 
πάντα, ενώ για όσο καιρό δίνεται, θα δίνεται με 
προϋποθέσεις. Την πλήρη εθνική σύνταξη, που 
ορίζεται στα 384 ευρώ, δεν θα την παίρνουν όλοι 
και δεν θα την παίρνουν ολόκληρη, 
ζ) Το ανταποδοτικό μέρος της σύνταξης θα υπο¬ 
λογίζεται μόνο βάσει των ατομικών εισφορών του 
κάθε ασφαλισμένου (και γι’ αυτό θα είναι και η 
μοναδική πλέον εγγυημένη από το κράτος σύ¬ 
νταξη) και κάποιων ποσοστών αναπλήρωσης. Η 
ανταποδοτική σύνταξη δεν θα έχει κανένα κατώ- 
τατο όριο, καμία απολύτως κοινωνική προστασία, 
θα είναι ατομική, δηλαδή δεν θα υπάρχει κοινωνι¬ 
κή αλληλεγγύη. 

η) Καταργείται ο θεσμός των κατώτατων ορίων 
των συντάξεων, ο οποίος τις προστάτευε από το 
να πέσουν κάτω από ένα στοιχειώδες επίπεδο. 

Όλα τα παραπάνω αποτελούν τα καθορι¬ 
στικά σημεία του ΕΦΚΑ και οδηγούν, όσο κι αν 
φαίνεται απίστευτο, σε «ανταποδοτική» σύνταξη 
ακόμη και μερικών δεκάδων ευρώ, ενδεχομένως 
προσαυξημένη κατά ένα μέρος της «εθνικής» σύ¬ 
νταξης των 384 ευρώ. Σιγά-σιγά, με βάση τη νεο¬ 
φιλελεύθερη «λογική», η κύρια σύνταξη θα ταυτι¬ 
στεί με την ανταποδοτική σύνταξη και θα είναι η 


μοναδική, μιας και όλες οι άλλες παροχές (εθνική 
σύνταξη, επικουρική σύνταξη, εφάπαξ) θα κα- 
ταργηθούν κάτω από το βάρος της οικονομικής 
κρίσης, της ουσιαστικής χρεοκοπίας των Ταμείων, 
αλλά και των απαιτήσεων των ντόπιων και ξένων 
μνημονιακών. 

θ) Στο πλαίσιο του ΕΦΚΑ, του Νόμου Κα¬ 
τρούγκαλου, αλλά και του 3ου Μνημονίου υπάρ¬ 
χει η δέσμευση όλων των μνημονιακών δυνάμεων 
και κυβερνήσεων για επανυπολογισμό όλων των 
συντάξεων που ήδη χορηγούνται με βάση τους 
νέους, άθλιους κανόνες, γεγονός που, αργά ή 
γρήγορα, θα σημάνει την κατακρεούργηση των 
ήδη χορηγούμενων συντάξεων, μέσα από την κα¬ 
τάργηση της λεγάμενης προσωπικής διαφοράς. 

Με δεδομένα όλα τα παραπάνω, δεν υπάρχει 
πλέον ή δεν πρέπει να υπάρχει, καμιά αμφιβολία 
ότι αργά ή γρήγορα: 

1) Αυτό το ανταποδοτικό μοντέλο για την 
κύρια σύνταξη του ΕΦΚΑ θα το γενικεύσουν σε 
όλες τις παροχές του (τόσο στην υγεία όσο και 
στην πρόνοια) και μάλιστα με απλές υπουργικές 
αποφάσεις! Έτσι, θα μπει ατομικό πλαφόν (ανά¬ 
λογα με τις ατομικές εισφορές ή τα έτη ασφάλι¬ 
σης κ.λπ.) στο πόσα φάρμακα, πόσες εξετάσεις ή 
και θεραπείες δικαιούσαι, ανά μήνα ή έτος, όπως 
ακριβώς προσπάθησαν με τα πρώτα δύο Μνημό¬ 
νια ή με το προηγούμενο Μεσοπρόθεσμο Πρό¬ 
γραμμα. 

2) Οι προνοιακές παροχές (ΕΚΑΣ, επιδόματα 
φτώχειας, ειδικών αναγκών, η λεγάμενη εθνική 
σύνταξη κ.λπ.) δεν θα είναι εγγυημένες από το 
κράτος, δεν θα δίνονται σε όλους, ούτε θα δίνε¬ 
ται ολόκληρη η όποια παροχή. Το κυριότερο, το 
κράτος ανά πάσα στιγμή θα μπορεί να αλλάζει τις 
προϋποθέσεις χορήγησης (ατομικό ή οικογενεια¬ 
κό εισόδημα, περιουσιακά στοιχεία, φορολογητέο 
εισόδημα κ.λπ.), δηλαδή να μειώνει ή να καταρ¬ 
γεί την όποια παροχή — όπως π.χ. το ΕΚΑΣ, που 
μετά το 2019 καταργείται πλήρως. 

Οι εργαζόμενοι, οι άνεργοι, οι συνταξιούχοι, οι 
νέοι και τα φτωχά λαϊκά στρώματα απειλούνται 
άμεσα με ένα νέο κύμα απύθμενης και απίστευτης 
φτωχοποίησης και εξαθλίωσης. 

Το μεγάλο ερώτημα είναι: θα υπάρχει ή όχι 
Κοινωνική Ασφάλιση, δηλαδή κοινωνική προ¬ 
στασία, για οποιονδήποτε, είτε δουλεύει είτε όχι, 
είτε έχει να πληρώσει είτε όχι, για αυτόν και τα 
παιδιά του; Θα μπορεί να ζήσει αξιοπρεπώς και 
ανθρώπινα σε μια δύσκολη περίοδο; Και η απά¬ 
ντηση σε αυτό έχει ήδη φανεί: ο ΕΦΚΑ και ο νό¬ 
μος Κατρούγκαλου καταστρέφουν με κάθε τρό¬ 
πο, και κάθε έννοια, την οποιαδήποτε κοινωνική 
προστασία στη χώρα μας, την όποια Κοινωνική 
Ασφάλιση είχαμε κατακτήσει. 

Στην πράξη, ο ΕΦΚΑ αποτελεί έναν μηχανι¬ 
σμό: α) υφαρπαγής των όποιων αποθεματικών 
υπάρχουν στα ταμεία που εντάσσονται σε αυτόν, 
β) μείωσης των εξόδων λειτουργίας των εκατο¬ 
ντάδων ταμείων που υπήρχαν, γ) μετατροπής της 
κοινωνικής ασφάλισης σε πλήρως ανταποδοτική, 
δηλαδή σε ατομική υπόθεση, δ) ενοποίησης των 
όποιων δικαιωμάτων-παροχών στο κατώτατο 
όριο και ε) ενοποίησης των προϋποθέσεων για τις 
όποιες παροχές στο ανώτερο όριο. Και όλα αυτά 
για να εξοικονομηθούν πόροι για τα τοκοχρεω- 
λύσια των δανειστών ή για τη στήριξη των κερ¬ 
δών του κεφαλαίου στη χώρα μας. Και όλα αυτά 
με στόχο την πλήρη συντριβή του εργατικού και 
λαϊκού κινήματος, την πλήρη ατομικοποίηση της 
κοινωνίας μέσα από τη συντριβή της κοινωνικής 
ασφάλισης, του όποιου κράτους πρόνοιας, της 
όποιας κοινωνικής προστασίας και αλληλεγγύης. 

■ Τηλέμαχος Λάχανης 


επίκαιρα... 

Συνέχιση των απολύσεων στα ΡΙ/ΒΓΙΌ 

Η Ρ17ΒΕΙΘ ξεκίνησε και πάλι τις μαζικές απολύσεις. 
Την Παρασκευή 20 Ιανουάριου απολύθηκαν δεκάδες ερ¬ 
γαζόμενοι, κυρίως πωλητές, με μοναδικό κριτήριο τον 
«υψηλό» μισθό τους (700-800 ευρώ!). 

Αυτήν την τακτική «εξυγίανσης» ακολουθεί η εταιρεία 
εδώ και αρκετά χρόνια είτε με υποχρεωτικές μειώσεις 
μισθών είτε με τις ετήσιες, πλέον, απολύσεις στις αρχές 
κάθε χρόνου. Σκοπός της εταιρείας είναι να απαλλαγεί 
από τους δήθεν υψηλόμισθους και να τους αντικαταστή¬ 
σει με όσο το δυνατόν πιο φθηνή εργατική δύναμη: με 
εργαζόμενους κάτω των 25, συμβάσεις με τον κατώτερο 
μισθό και πολλές φορές ημι-απασχόληση χωρίς επιδόμα¬ 
τα, με παροχή δωρεάν εργασίας μέσω ΥουείιΟΓ κ.α. 

Η ελαστικοποίηση των ωραρίων και η εντατικοποίη¬ 
ση της δουλειάς είναι καθημερινότητα: υπερωρίες για να 
καλύπτονται κενά, αφού οι εργαζόμενοι δεν επαρκούν (κι 
όμως οι απολύσεις συνεχίζονται), «ατομικές» πωλήσεις 
με στόχο τον κανιβαλισμό και την ατομικοποίηση των 
εργαζομένων, εργαζόμενοι να καλύπτουν 2 και 3 τμή¬ 
ματα ταυτόχρονα, κυριακάτικη εργασία (συνήθως 5ωρο 
ώστε οι εργαζόμενοι να μην παίρνουν προσαυξήσεις και 
επιπλέον ρεπό) κ.α. Μπορούμε φυσικά να φανταστούμε 
τι θα επακολουθήσει εάν περάσουν τα νέα αντεργατικά 
μέτρα που θέλει η εγκληματική συγκυβέρνηση ΣΥΡΙΖΑ- 
ΑΝΕΛ και οι «Θεσμοί». 

Το τέλος σε όλα αυτά πρέπει να το βάλουν οι ίδιοι 
οι εργαζόμενοι, με την αυτοοργάνωση, την αλληλεγγύη 
και την αποφασιστικότητά τους. Η δική μας πρόταση 
δεν είναι άλλη από αυτήν του μαχητικού αγώνα για την 
υπεράσπιση των δικαιωμάτων μας και πρώτα απ’ όλα 
όλων των θέσεων εργασίας και της αξιοπρέπειας μέσα 
στον χώρο της δουλειάς. 

Απεργία πείνας μεταναστών στα στρατόπεδα 
συγκέντρωσης του Ελληνικού 

Σε απεργία πείνας προχώρησαν πρόσφυγες και με¬ 
τανάστες που ζουν στο χώρο του Ελληνικού διαμαρτυ- 
ρόμενοι για τις συνθήκες διαβίωσης. Οι πρόσφυγες και 
μετανάστες απέχουν από το φαγητό από το πρωί της 
5ης Ιανουάριου, καταγγέλλοντας τις συνθήκες υγιεινής 
και ζητώντας τη μετεγκατάστασή τους σε διαμερίσματα 
εντός αστικού ιστού. Συνολικά, στα τρία στρατόπεδα συ¬ 
γκέντρωσης του Ελληνικού διαμένουν 1.600 πρόσφυγες 
κάτω από άθλιες συνθήκες. 

Ο βασικός υπεύθυνος για τις κινητοποιήσεις των 
προσφύγων και μεταναστών είναι η κυβέρνηση ΣΥΡΙ- 
ΖΑ-ΑΝΕΛ, που δεν λέει να λύσει το θέμα, εγκλωβισμέ¬ 
νη μέσα στην επαίσχυντη συμφωνία που έχει υπογράψει 
με ΕΕ και Τουρκία. Δεκάδες χιλιάδες μετανάστες σε όλη 
τη χώρα ζουν κάτω από άθλιες συνθήκες, αρκετοί από 
αυτούς σε αντίσκηνα. Σε κέντρα κράτησης που είτε είναι 
κλειστά (απαγορεύεται η έξοδος) είτε είναι «ανοιχτά», 
αλλά στις περισσότερες περιπτώσεις είναι απομονωμένα 
από τον αστικό ιστό. Στην Μόρια της Λέσβου, μόνο τον 
τελευταίο μήνα, τρεις άνθρωποι έχουν πεθάνει. Το μόνο 
λογικό είναι οι πρόσφυγες και μετανάστες να εξεγείρο- 
νται ειδικά όταν βρίσκονται φυλακισμένοι σε στρατό¬ 
πεδα συγκέντρωσης, όταν επί μήνες ζουν στοιβαγμένοι 
κατά χιλιάδες κάτω από άθλιες συνθήκες μέσα στο κρύο, 
τις λάσπες και τα χιόνια. 

Πρέπει να αγωνιστούμε μαζί με τους πρόσφυγες και 
μετανάστες για το οριστικό κλείσιμο των στρατοπέδων 
συγκέντρωσης και των κέντρων κράτησης και για κα¬ 
λύτερες συνθήκες διαβίωσης και πλήρη δικαιώματα για 
όσο καιρό επιθυμούν να παραμείνουν στη χώρα. Για την 
ακύρωση της συμφωνίας ΕΕ-Τουρκίας και για ανοιχτά 
σύνορα και ελεύθερη/ασφαλή διέλευση για όλους τους 
κατατρεγμένους. Ακόμα πρέπει να αγωνιστούμε ενάντια 
σε αυτούς που καλλιεργούν τον ρατσισμό και το μίσος 
απέναντι στους μετανάστες και πρόσφυγες. Να αγωνι¬ 
στούμε μαζί, μετανάστες και ντόπιοι, για να τσακίσουμε 
τον μνημονιακό κανιβαλισμό κι αυτούς που τον εφαρ¬ 
μόζουν. 

ΕΡΓΑΖΟΜΕΝΟΙ 


Εργατική Πάλη 5 


ΕΥΑΘ ΚΑΙ ΟΛΘ ΕΡΜΑΙΑ ΣΤΙΣ ΟΡΕΞΕΙΣ ΤΩΝ ΔΑΝΕΙΣΤΩΝ! 



Μ ετά την ιδιωτικοποίηση- 
ξεπούλημα του Ελληνι¬ 
κού, του ΟΛΠ και του 
ΑΔΜΗΕ, σειρά παίρνουν 
άλλες δύο δημόσιες επιχειρήσεις (και δεν 
θα είναι οι τελευταίες) για να καλύψουν τις 
απαιτήσεις των δανειστών. Η άθλια συγκυ¬ 
βέρνηση ΣΥΡΙΖΑ-ΑΝΕΛ, στα δύο χρόνια 
διακυβέρνησής της, δεν κάνει τίποτε άλλο 
παρά να λέει «ΝΑΙ» σε ό,τι της ζητήσουν, 
χωρίς δεύτερη σκέψη. 

Όσον αφορά τον Οργανισμό Λιμένος 
Θεσσαλονίκης (ΟΛΘ), στις 24 Μαρτίου 
θα υποβληθούν οι δεσμευτικές προσφο- 
ρές-φιλοδωρήματα, όπως αποφάσισε το 
Διοικητικό Συμβούλιο του ΤΑΙΠΕΔ σε συ¬ 
νεδρίασή του. Ο διαγωνισμός για τον ΟΛΘ 
έχει πάρει συνεχόμενες παρατάσεις και 
σύμφωνα με τον τελευταίο προγραμματι¬ 
σμό του ΤΑΙΠΕΔ οι προσφορές θα υπο¬ 
βάλλονταν στα μέσα Φεβρουάριου. Όπως 
και για τον ΟΛΠ έτσι και για τον ΟΛΘ ο 
διαγωνισμός προβλέπει την πώληση του 
67% των μετοχών, με υποχρέωση πραγ¬ 
ματοποίησης επενδύσεων συγκεκριμένου 
ύψους κατά την επόμενη πενταετία. Οι δε¬ 
σμευτικές προσφορές θα αφορούν το 67%, 
αλλά αρχικά θα πωληθεί το 51% και μόνο 
εφόσον υλοποιηθούν οι συμφωνηθείσες 
επενδύσεις θα μεταβιβαστεί σταδιακά και 
το υπόλοιπο 15% των μετοχών. 

Για το 67% του μετοχικού κεφαλαίου 
του ΟΛΘ έχουν εκφράσει ενδιαφέρον 8 
επενδυτικά σχήματα: η ΑΡΜ Τειτηίηώδ 
(θυγατρική της δανέζικης ΜαεΓδλ), η 
Οεαΐδάιε Ιηνεκί, η Οιιίειτο, η ΙΟΤδ, η 
Μίίκαί, η Ρ&Ο, η κοινοπραξία των ρω¬ 
σικών σιδηροδρόμων ΚΖϋ με τη ΓΕΚ- 


ΤΕΡΝΑ και η Υϊΐροτί Ηοΐιϊίημ Ιπε. Βέβαια, 
τις τελευταίες μέρες το ενδιαφέρον έχει πέ¬ 
σει πολύ, αφού δύο από τους υποψήφιους 
ομίλους αποχώρησαν από τον διαγωνισμό, 
ενώ ένας δεν έχει λάβει ακόμη την τελική 
του απόφαση. Πιο συγκεκριμένα, αποχώ¬ 
ρησαν τόσο η φιλιππινέζικη ΙΘΤδ όσο και 
η ΑΡΜ Τεπηίηαΐδ. Ακόμα, σε κρίσιμη φάση 
βρίσκεται η εξέταση του ζητήματος από την 
Ρ&Ο, που είναι θυγατρική της ϋιιΒαί ΡοιΊ,δ 
\¥οιΜ. Στις επάλξεις παραμένουν επίσης η 
ιαπωνική Μίίδΐιί και το γερμανικό Γιιηεΐ της 
ΟεαίδεΗε Ιηνεκί (στο οποίο συμμετέχει και 
ο πρόεδρος του ΠΑΟΚ, Ιβάν Σαββίδης). 

Το ύψος των απαιτούμενων επενδύσε¬ 
ων υποτίθεται πως παραμένει ακόμα υψη¬ 
λό, αφού το ΤΑΙΠΕΔ κρατάει τον πήχη στα 
180 εκ. ευρώ, σε ορίζοντα όμως επταετίας. 
Η απροθυμία που εκδηλώνουν τα αρπακτι- 
κά-επενδυτές και καθυστερεί τη διαδικα¬ 
σία οφείλεται, εκτός των άλλων, και στα 
προβλήματα του σιδηροδρομικού δικτύου 
(κρίσιμα για την αποτελεσματικότητα του 
ΟΛΘ) αλλά και στην παρουσία της Οοδεο 
στο λιμάνι του Πειραιά (καθώς η Οοδεο 
αναμένεται να μονοπωλήσει τη διακίνη¬ 
ση εμπορευματοκιβωτίων στην ευρύτερη 
περιοχή, ενώ θα αυξηθεί και η χρήση του 
σιδηροδρομικού δικτύου με αφετηρία τον 
Πειραιά και κατάληξη την κεντρική Ευρώ¬ 
πη). 

Όσον αφορά την Εταιρία Ύδρευσης 
Αποχέτευσης Θεσσαλονίκης (ΕΥΑΘ), προ¬ 
ωθούν ένα μοντέλο ιδιωτικοποίησης με το 
οποίο θα παραχωρηθεί σε πρώτη φάση το 
23% των μετοχών μαζί με το ηιαηα^εηιεηί, 
ενώ η εταιρία θα μπει σε νέο καθεστώς με 
την ένταξή της στο νέο υπερταμείο ιδιωτι- 
κοποιήσεων και θα χάσει τον κοινωφελή 


χαρακτήρα της, έχοντας ως αποκλειστικό 
στόχο το κέρδος για την εξυπηρέτηση των 
δανειστών. Αν και η ΕΥΑΘ χρησιμοποιηθεί 
για την αποπληρωμή του χρέους, τότε θα 
έχουμε αύξηση της τιμής του νερού, αφού 
θα «πρέπει» να αυξηθούν τα κέρδη της επι¬ 
χείρησης. Το νερό θα μετατραπεί έτσι σε 
εμπόρευμα και δεν θα υφίσταται ως κοινω¬ 
νικό αγαθό που το δικαιούνται όλοι. 

Πάντως, στις πρόσφατες συναντήσεις 
της κυβέρνησης με τους θεσμούς, από τα 
πρώτα θέματα που συζητήθηκαν ήταν ο 
μηχανισμός αποκρατικοποιήσεων και το 
υπερταμείο, όπου διαπιστώθηκε ότι είναι 
εντελώς ανέτοιμο για λειτουργία! Οι ιδιω¬ 
τικοποιήσεις, οι οποίες συνδέονται άμεσα 
με το χρέος, ήταν πρώτες στην ατζέντα 
και οι δανειστές πίεσαν ώστε να προχωρή¬ 
σει πιο γρήγορα η αποκρατικοποίηση των 
ΔΕΚΟ. 

Η κυβέρνηση περπατά σε τεντωμένο 
σκοινί και η πολιτική που ακολουθεί με τα 
μνημόνια για σημαία δεν προσφέρει καμία 
σταθεροποίηση και προοπτική. Οποιαδή¬ 
ποτε νέα απαίτηση μπαίνει στο τραπέζι, 
δεσμεύεται ότι θα την υλοποιήσει. Οι ιδιω¬ 
τικοποιήσεις των ΔΕΚΟ είναι τεράστια κα¬ 


ταστροφή για την κοινωνία και θα σπρώξει 
εργαζόμενους και φτωχά λαϊκά στρώματα 
ακόμη περισσότερο στην εξαθλίωση και 
στην κατακόρυφη πτώση της ποιότητας 
ζωής τους. Ταυτόχρονα, με την εφαρμο¬ 
γή του 3ου Μνημονίου, τα νέα μέτρα στο 
ασφαλιστικό, τα εργασιακά και το φορολο¬ 
γικό φαίνεται πως δεν υπάρχει σταμάτημα, 
πολύ περισσότερο αντιστροφή, της χρε¬ 
οκοπίας του ελληνικού καπιταλισμού και 
όλο το βάρος θα πέσει (ξανά) στις πλάτες 
της κοινωνίας. 

Η κατάσταση έχει φτάσει στο απροχώ¬ 
ρητο και θα πρέπει να στηριχτούμε στις δι¬ 
κές μας δυνάμεις και να οργανώσουμε άμε¬ 
σα τις κινητοποιήσεις για να μην περάσουν 
τα βάρβαρα μέτρα, προωθώντας τα δικά 
μας αιτήματα για άμεσες λύσεις στα κοινω¬ 
νικά προβλήματα, ενάντια στην οικονομι¬ 
κή και κοινωνική καταστροφή. 

— Καμία ιδιωτικοποίηση: αγώνας διάρ¬ 
κειας για να τις σταματήσουμε 

— Εθνικοποίηση των λιμανιών και όλων 
των μεγάλων υποδομών και υπηρεσιών, 
κάτω από εργατικό και κοινωνικό έλεγχο 

— Κάτω τα μνημόνια. Διαγραφή του χρέ¬ 
ους. Εξω από ευρώ-ΕΕ 


4 χρόνια ΒΙΟ.ΜΕ. ο αγώνας συνεχίζεται... 


Σ τις αρχές του 2011, οι ιδιοκτή¬ 
τες της Φίλκεραμ Τζόνσον 
(οικογένεια Φιλίππου) εγκα- 
τέλειψαν και, στην συνέχεια, 
οδήγησαν σε πτώχευση την θυγατρική του 
ομίλου Βιομηχανική Μεταλλευτική Α.Ε. 
(ΒΙΟ.ΜΕ.), αφήνοντας πίσω τους τεράστια 
χρέη προς τους εργαζόμενους, το ΙΚΑ και 
την Εφορία. Ο εργαζόμενοι της ΒΙΟ.ΜΕ. 
προχώρησαν σε επίσχεση και κατάληψη 
των εγκαταστάσεων για να εξασφαλίσουν 
την ύπαρξη του εργοστασίου και σε δεύτε¬ 
ρο χρόνο την λειτουργία του με αυτοδια¬ 
χείριση, στηριζόμενη στην αυτοοργάνωση 
των ίδιων των εργατών, στον εργατικό και 
κοινωνικό έλεγχο. 

Στις 18 και 19 Φλεβάρη, στην Θεσσα¬ 
λονίκη, πραγματοποιήθηκε διήμερο εκδη¬ 
λώσεων για τα 4 χρόνια αυτοδιαχείρισης 
της ΒΙΟ.ΜΕ., με κεντρικό σύνθημα: «οι κυ¬ 
βερνήσεις πέφτουνε μα οι αγώνες μένουν». 

Την πρώτη ημέρα πραγματοποιήθηκε 
η Πανελλαδική Συνέλευση Αλληλέγγυων 
της ΒΙΟ.ΜΕ., στα γραφεία της ΕΣΗΕΜ- 
Θ, με συμμετοχή αρκετών συναγωνιστών. 
Μερικά στοιχεία απολογισμού ήταν: α) Η 
ΒΙΟ.ΜΕ., εδώ και 4 χρόνια, συνεχίζει τον 
αγώνα της χωρίς την κατάλληλη νομιμο¬ 
ποίηση, καταφέρνοντας όμως να εντάξει 
ακόμη δύο νέους συναδέλφους στο δυνα¬ 
μικό της, μέσα στο 2016, ενώ την ίδια ώρα 
οι εργοδοσίες εντείνουν την επίθεσή τους 
στην εργατική τάξη με μειώσεις μισθών, 
δουλικά ωράρια, απολύσεις, απλήρωτη και 
μαύρη εργασία. β)Έναν χρόνο λειτουργίας 
μετρά το Εργατικό Ιατρείο στο χώρο της 


ΒΙΟ.ΜΕ., όπου γίνεται προσπάθεια σύν¬ 
δεσης του εγχειρήματος με την κοινωνία, 
γ) Το φθινόπωρο πραγματοποιήθηκε στον 
χώρο της ΒΙΟ.ΜΕ. η 2η Ευρωμεσογειακή 
συνάντηση για την Οικονομία των Εργα¬ 
ζομένων. Η συζήτηση κινήθηκε γύρω από 
τον τρόπο συντονισμού των ανακτημένων 
επιχειρήσεων σε εθνικό και διεθνές επί¬ 
πεδο. δ) Το σχέδιο νόμου που κατέθεσε 
η μνημονιακή συγκυβέρνηση ΣΥΡΙΖΑ- 
ΑΝΕΛ για τις «αγορές χωρίς μεσάζοντες» 
είναι μια προσπάθεια εξαφάνισής τους, 
καθώς παραχωρεί στους δήμους το απο¬ 
κλειστικό δικαίωμα αδειοδότησης και δι¬ 
οργάνωσής τους. Παράλληλα, αποκλείει 
παραγωγικά συνεταιριστικά εγχειρήματα, 
όπως η ΒΙΟ.ΜΕ., για τα οποία οι «αγορές 
χωρίς μεσάζοντες» είναι εδώ και χρόνια ο 
φυσικός τους χώρος. Οι «αγορές χωρίς με¬ 
σάζοντες» πρέπει να νομιμοποιηθούν ως 
αυτοοργανωμένες πρωτοβουλίες που λει¬ 
τουργούν με κοινωνικό έλεγχο και να γίνει 
υποχρεωτική για τους δήμους η παραχώ¬ 
ρηση χώρων, χωρίς περιορισμούς, για τη 
διοργάνωσή τους, ε) Το καλοκαίρι έβαλε 
ξανά μπροστά τις μηχανές του το «Καρα¬ 
βάνι Αγώνα & Αλληλεγγύης» και διοργά- 
νωσε διαμαρτυρία διάρκειας στο υπουρ¬ 
γείο Εργασίας. Σκοπός του ήταν να δοθούν 
συγκεκριμένες απαντήσεις στα αιτήματα 
τις ΒΙΟ.ΜΕ. (άμεση παύση των πλειστηρι- 
ασμών, άμεση απόδοση του οικοπέδου που 
είναι δεσμευμένο από το δημόσιο, εξασφά¬ 
λιση κανονικής παροχής νερού και ρεύ¬ 
ματος, νομιμοποίηση της λειτουργίας του 
εργοστασίου με όρους αυτοδιαχείρισης και 


εργατικού ελέγχου). Η μόνη απάντηση που 
δόθηκε από την μνημονιακή συγκυβέρνη¬ 
ση ΣΥΡΙΖΑ-ΑΝΕΛ ήταν η καταστολή της 
συγκέντρωσης από τα ΜΑΤ. 

Την δεύτερη ημέρα, έγινε στον χώρο 
του εργοστασίου παζάρι χωρίς μεσάζοντες 
και μουσικό γλέντι, από όπου πέρασαν 
πάνω από 200 αλληλέγγυοι. Την Παρα¬ 
σκευή 17 Φλεβάρη στην Αθήνα πραγμα¬ 
τοποιήθηκε συνέλευση στο πρατήριο της 
ΒΙΟ.ΜΕ., στο Περιστέρι, με την συμμετοχή 
αλληλέγγυων και κατοίκων της περιοχής. 

Στην παρουσίαση της εξέλιξης του 
αγώνα για την οριστική λύση που διεκδι- 
κούν οι εργαζόμενοι της ΒΙΟ.ΜΕ., ανα- 
δείχθηκε το αίτημα για την εξαίρεση των 
χώρων παραγωγής από τον πλειστηριασμό 
και την παραχώρησή τους μαζί με το οικό¬ 
πεδο και την «Αποθήκη ν. 60» στους ίδιους 
τους εργαζόμενους. Με αυτό ως στόχο, 
οι εργαζόμενοι και αλληλέγγυοι της ΒΙΟ. 
ΜΕ. θα μπλοκάρουν με κάθε μέσο όποιον 
πλειστηριασμό θίγει το συμφέρον του εγ¬ 
χειρήματος. Σημαντικό σημείο στην εξέλι¬ 
ξη του αγώνα μπορεί να θεωρηθεί ότι στον 
τελευταίο πλειστηριασμό εμφανίστηκε, 
ύστερα από μακροχρόνιες πιέσεις των ερ¬ 
γαζομένων της ΒΙΟ.ΜΕ., εκπρόσωπος του 
ΙΚΑ που αμφισβήτησε την διαδικασία του 
πλειστηριασμού! 

Ο στόχος του σωματείου εργαζομένων 
της ΒΙΟ.ΜΕ. είναι, τυπικά, εφικτός γιατί 
μπορεί να πραγματοποιηθεί δέσμευση και 
δήμευση των εγκαταστάσεων από το ΙΚΑ 
και την Εφορία (λόγω των μεγάλων χρεών 
που άφησε η εργοδοσία και τις τελεσίδικες 



καταδίκες για αυτά). Αυτό που λείπει είναι 
η πολιτική βούληση, και από αυτή την κυ¬ 
βέρνηση. Η πάλη των εργαζόμενων της ΣΕ 
ΒΙΟΜΕ παραμένει ένας ταξικός αγώνας, 
που για να κερδίσει ό,τι μπορεί να κερδίσει, 
θα πρέπει να συγκρούεται καθημερινά με 
το αστικό καθεστώς, γνωρίζοντας ότι απο¬ 
τελεί «επικίνδυνο» παράδειγμα που θα βρει 
απέναντι του όλο τον συρφετό του αστι¬ 
κού κράτους, των κυβερνήσεων και της 
αστικοποιημένης γραφειοκρατικής ηγεσίας 
των συνδικάτων. 

Όπως το σωματείο εργαζομένων ΒΙΟ- 
ΜΕ, έτσι και η Πρωτοβουλία Αλληλεγγύης 
αποφάσισε μαζί με τους εργαζόμενους της 
ΒΙΟΜΕ να ξεκινήσει μια καμπάνια ενημέ¬ 
ρωσης στις γειτονιές της Θεσσαλονίκης. 
Από την μία για να δημιουργήσει ένα δίχτυ 
προστασίας γύρω από το εγχείρημα, δημο¬ 
σιοποιώντας των αγώνα και τα δίκαια αιτή- 
ματά του και, από την άλλη, να δώσει την 
δύναμη σε κάθε εργαζόμενο, ότι αφού δεν 
μπορούν και δεν θέλουν οι εργοδότες και 
οι αστικές κυβερνήσεις να δώσουν λύση 
στην κρίση, τότε μπορούμε εμείς! 































6 Εργατική Πάλη 


ΕΡΓΑΖΟΜΕΝΟΙ 


Μάρτιος 2017 


ΟπιτείοιίΓ - Μαρινόπουλος 

Μόνος δρόμος ο αγώνας 



Μ ετά την περιβόητη συμ¬ 
φωνία Μαρινόπουλου 
-Σκλαβενίτη, την αναβο¬ 
λή του άρθρου 99 και την 
εκδίκασή της στις 19 Οκτωβρίου, εγκρί- 
θηκε στις 16 Ιανουάριου (δηλαδή μετά 
από τρεις μήνες) από το μονομελές πρω¬ 
τοδικείο Αθηνών η συμφωνία εξυγίανσης 
της Μαρινόπουλος ΑΕΓΕ καθώς και των 
εταιρειών Ξυνός, Εχρτεεε Μαρινόπου- 
λος και Πειραϊκόν από τον Σκλαβενίτη 
και δημιουργήθηκε η νέα εταιρεία που θα 
ονομάζεται Ελληνικές Υπεραγορές Σκλα- 
βενίτης. 

Αυτό πραγματοποιήθηκε αφού πρώ¬ 
τα ξεπεράστηκαν οι όποιες τριτανακοπές 
υπήρξαν, καθώς βάσει του δικαστηρίου 
δεν επηρεάζουν στην ουσία του το όλο 
εγχείρημα. Εδώ να πούμε ότι υπήρξε και 
η έγκριση της επιτροπής ανταγωνισμού 
που έθετε ως προαιρετικό όρο την εκ¬ 
ποίηση 22 καταστημάτων και από τις δύο 
εταιρείες ώστε να ξεπεραστεί το ζήτημα 
περί αθέμιτου ανταγωνισμού. Μετά και 
τη νομική έγκριση του δικαστηρίου για 
την συμφωνία εξυγίανσης ξεκίνησαν οι 
διαπραγματεύσεις μεταξύ Σκλαβενίτη 
και των τεσσάρων συστημικών τραπεζών 
για μια νέα ενδιάμεση χρηματοδότηση 
που φτάνει τα 60 εκατ. ευρώ, αντί των 35 
εκατ. που αρχικά προβλέπονταν, ανεβά¬ 
ζοντας το λογαριασμό του συνολικού εγ¬ 
χειρήματος στα 680 εκατ. (από 485 εκατ.) 
λόγω των συνεχών καθυστερήσεων για 
την έγκριση της συμφωνίας. Συνεπώς, 
μετά από αρκετές μέρες διαπραγματεύ¬ 
σεων, ουσιαστικά μόλις την τελευταία 
εβδομάδα του Φλεβάρη βρέθηκε μια λύση 
και δόθηκε η ενδιάμεση χρηματοδότηση. 
Έτσι το Σάββατο 28 Φλεβάρη ήταν η τε¬ 
λευταία μέρα που λειτουργούσαν κατα¬ 
στήματα Μαρινόπουλος και από την 1η 
Μαρτίου τα καταστήματα λειτουργούν 
ως Ελληνικές Υπεραγορές Σκλαβενίτης - 
θυγατρική εταιρεία της Σκλαβενίτης. 

Όσον αφορά τους εργαζόμενους, μό¬ 
λις την προηγούμενη Πέμπτη 23 Φλεβά¬ 
ρη πληρώθηκαν το υπολειπόμενο 40% 
του Δεκεμβρίου και την 1η Μαρτίου εξο¬ 
φλήθηκαν τους μήνες Γενάρη και Φλεβά- 
ρη.Έτσι υπάρχει μια εξέλιξη που δίνει μια 
ανάσα στους εργαζόμενους της εταιρείας 
που ήταν συνεχώς στην ανασφάλεια αυτά 
τα δυο χρόνια, ειδικά τους τελευταίους 
οκτώ μήνες αλλά και μια ανάσα σε όλους 
τους εμπλεκόμενους προμηθευτές που 


απασχολούσαν χιλιάδες εργαζόμενους. 

Όμως σ’ αυτήν την εξέλιξη υπάρχουν 
πολλές δυσκολίες και ερωτηματικά στα 
οποία πρέπει να δοθούν σαφείς απαντή¬ 
σεις. Το ρίσκο στην υπόθεση είναι τερά¬ 
στιο γιατί αφενός χρειάζονται πάρα πολ¬ 
λά χρήματα για να επαναλειτουργήσει 
η εταιρεία και αφετέρου οι στόχοι που 
έχουν δοθεί από το σχέδιο (τον πρώτο 
χρόνο ο τζίρος να φτάσει το 1,3 δια ευρώ 
που έκανε η Μαρινόπουλος πριν πτωχεύ- 
σει) είναι εξαιρετικά δύσκολο να επιτευ¬ 
χθούν λόγω της γενικότερης κρίσης και 
της συνεχούς εξαθλίωσης και φτωχοποί- 
ησης των εργαζομένων και των φτωχών 
λαϊκών στρωμάτων. 

Γι’ αυτόν τον λόγο οι εργαζόμενοι πρέ¬ 
πει να είναι σε συνεχή επαγρύπνηση για 
να αποτρέψουν οποιαδήποτε απώλεια 
θέσης εργασίας ή μείωση μισθού. Πόσο 
μάλλον τώρα που η ξεπουλημένη κυβέρ¬ 
νηση ΣΥΡΙΖΑ - ΑΝΕΛ ετοιμάζει μια νέα 
αντεργατική επίθεση και χαρίζει στους 
εργοδότες το απόλυτο διευθυντικό δι¬ 
καίωμα να φέρονται στους εργαζομένους 
σαν δούλους, να βάζουν λουκέτο στις 
επιχειρήσεις τους όποτε θέλουν, να τους 
πετάνε τον κόσμο στο δρόμο χωρίς κα¬ 
νένα κόστος, διασώζοντας τα κέρδη που 
έβγαλαν από το δικό μας ιδρώτα. 

Η παθητική στάση του επιχειρησιακού 
σωματείου δημιουργεί πολλά ερωτημα¬ 
τικά. Όλους αυτούς τους μήνες δεν έκα¬ 
νε ούτε μια συνέλευση, ούτε μια στάση 
εργασίας, ούτε μια παράσταση διαμαρ¬ 
τυρίας. Αλλά και το ΠΑΜΕ - ΚΚΕ, που 
αναλώνεται σε επαναστατικές φανφάρες 
ουσιαστικά κινητοποιεί μόνο τον στενό 
περίγυρό του. Έτσι οι υπάρχουσες συνδι¬ 
καλιστικές δυνάμεις ουσιαστικά άφησαν 
στην μοίρα και την τύχη, ή καλύτερα στα 
αφεντικά και το κράτος, το τι θα γίνει με 
το μέλλον των εργαζομένων. 

Η μόνη λύση είναι οι ίδιοι οι εργα¬ 
ζόμενοι να πάρουν την κατάσταση στα 
χέρια τους, να οργανωθούν σε επιτρο¬ 
πές σε κάθε κατάστημα που θα απο¬ 
φασίζουν για τις κινήσεις τους, μέσα 
από δημοκρατικές διαδικασίες. Να ενι- 
σχύσουν την αλληλεγγύη τους και την 
ενότητα όλων των εργαζομένων για να 
διασφαλίσουν την εργασία τους, τους 
μισθούς τους και να παίξουν ρόλο στο 
σταμάτημα της αντεργατικής λαίλαπας 
που ετοιμάζεται. 


Από την δράση μας 


Υοάάίοηε 

Προσπάθεια υφαρπαγής 

του επιχειρησιακού σωματείου από το ΠΑΜΕ/ΚΚΕ 

Το τελευταίο διάστημα στη νοιΜοπε βρίσκεται σε εξέλιξη η 
προσπάθεια του ΠΑΜΕ/ΚΚΕ να ελέγξει το επιχειρησιακό σωματείο 
ΠΑΣΕ-Υοάώοηε. Αυτή η προσπάθεια δεν στηρίζεται στην αύξηση της 
επιρροής του στους εργαζόμενους ή στην αριθμητική ενίσχυση της 
παράταξής του «Ταξική Ενότητα», αλλά σε αντιδημοκρατικά μέσα, που 
εντάσσονται στη συνολικότερη τακτική που ακολουθεί το τελευταίο 
διάστημα: της υφαρπαγής υπό ιδιοκτησιακό έλεγχο «έτοιμων» σωματείων, 
όπου οι ίδιοι είτε δεν έχουν παίξει ρόλο στη δημιουργία τους είτε, ακόμη 
χειρότερα, όπως και στην περίπτωση του ΠΑΣΕ-ΥοιΜοηε, εναντιώθηκαν 
σε αυτήν. 

Μετά την εξαγορά της ΗεΙΗε Οηΐίπε (ΗΟΕ) από τη ΥοιΗίοηε, 
ενσωματώθηκε στον όμιλο και η εταιρία 360 Θοηηεοί (θυγατρική της 
ΗΟΕ), όπου υπάρχει επιχειρησιακό σωματείο που ελέγχεται από το ΠΑΜΕ/ 
ΚΚΕ. Τον περασμένο Οκτώβρη είχε πραγματοποιήσει εκλογές για την 
ανάδειξη ΔΣ. Μετά από τρεις μήνες, και χωρίς φυσικά να έχει προηγηθεί 
οποιαδήποτε οργανωμένη και καταστατική διαδικασία, η ηγεσία του 
σωματείου, επικαλούμενη υποτίθεται την ενότητα των εργαζομένων 
στον όμιλο, εξήγγειλε την ανάγκη συγχώνευσης των δύο επιχειρησιακών 
σωματείων (360 (ΖοηηοοΙ και ΠΑΣΕ ΥοιΜόπε), μέσω της συγχώνευσης 
του μητρώου μελών (;)! Αυτή η κίνηση αποτελεί προφανή καταπάτηση 
της εκφρασμένης θέλησης των εργαζομένων της 360 Θοηηεεί, που λίγο 
καιρό πριν συμμετείχαν στις εκλογές του σωματείου τους, και ακόμα 
μία εξαπάτησή τους. Το ΠΑΜΕ τους καλεί πρώτα να σιγουρέψουν την 
εκλογή ΔΣ στο επιχειρησιακό της 360 Θοηηεοΐ - και αμέσως μετά τους 
χρησιμοποιεί σαν πιόνια για να «αλώσει» το ΠΑΣΕ-νοείώοηε. 

Ειδικά δε τα γεγονότα της εκλογοαπολογιστικής συνέλευσης του 
ΠΑΣΕ-Υοάώοηε και η απαράδεκτη ανακοίνωση που εξέδωσε στη συνέχεια 
η «Ταξική Ενότητα» (περί «επικίνδυνων και γελοίων») αποδεικνύουν για 
ακόμη μία φορά ότι τα αισχρά ψέματα, η δυσφήμηση, η συκοφαντία και η 
καταπάτηση κάθε ίχνους εργατικής δημοκρατίας αποτελούν βασικό μέρος 
της πολιτικής του ΠΑΜΕ/ΚΚΕ, ενάντια σε ό,τι δεν ελέγχει ή απλά δεν 
είναι της αρεσκείας του. 

Στη συνέλευση εμφανίστηκαν κάποιοι εργαζόμενοι της 360 Ποπ- 
πεοί απαιτώντας να εγγραφούν στο ΠΑΣΕ-νοάειίόηε. Είναι σεβαστές οι 
επιλογές του κάθε συναδέλφου, αλλά ξεπεράστηκε κάθε όριο. Η κίνηση 
ήταν ενορχηστρωμένη από την «Ταξική Ενότητα»/ΠΑΜΕ, ώστε να 
επιβάλει με το έτσι θέλω την εγγραφή όποιου θεωρεί «δικό του». 

Εμφανίστηκαν εργαζόμενοι που κανείς δεν τους ξέρει από 
οποιονδήποτε χώρο εργασίας της νοεΗίόηε (;) ζητώντας να γραφτούν για 
να ψηφίσουν, έτσι ώστε να δημιουργηθεί μια ψεύτικη πλειοψηφία και να 
περάσουν οι διαδικασίες της συνέλευσης και κατ’ επέκταση των εκλογών 
στα χέρια της «Ταξικής Ενότητας»/ΠΑΜΕ. Για να μπορέσουν τα μέλη 
του ΠΑΜΕ να εκφοβίσουν τους παρευρισκόμενους συναδέλφους αλλά 
και να «εξαφανίσουν» τους συναδέλφους που δεν συμφωνούσαν μαζί 
τους, χρησιμοποίησαν τραμπούκικες συμπεριφορές. Φωνές, ειρωνείες, 
κοροϊδίες, ακόμη και απόπειρα χειροδικίας ενάντια στον εκλεγμένο 
πρόεδρο του σωματείου. 

Οι πρακτικές αυτές δεν μας εκπλήσσουν, καθώς είναι η πολιτική με 
την οποία κινείται συνολικά το ΠΑΜΕ/ΚΚΕ μέσα στο εργατικό κίνημα. 
Καταγγέλλουν, συκοφαντούν και λασπολογούν ό,τι δεν ελέγχουν - ας 
έχει και πολλαπλάσια συνδικαλιστική και αγωνιστική παρουσία από 
τη δική τους! Ακολουθούν αποκρουστικές, ακατανόητες για πολλούς 
εργαζόμενους πρακτικές, προφασιζόμενοι την ενότητα των εργαζομένων, 
ενώ με τη διασπαστική πολιτική τους κατακερματίζουν τους αγώνες 
και τη δυναμική τους. Αυτή η πρακτική τους στον συνδικαλισμό των 
τηλεπικοινωνιών και όχι μόνο είναι γνωστή σε πολλούς. 

Η επικράτηση του ΠΑΜΕ/ΚΚΕ στο ΠΑΣΕ-Υοάώοηο θα αποτελέσει 
εξαιρετικά δυσμενή εξέλιξη για τους εργαζόμενους όλου του ομίλου, 
καθώς το ΠΑΣΕ-νοιίώοηο, έστω και με τις αδυναμίες και ανεπάρκειές 
του, ακόμα και τα λάθη του, θα σταματήσει να υπάρχει και θα μετατραπεί 
σε «ορμητήριο» των παρελάσεων και των γραφειοκρατικών μανουβρών 
του ΠΑΜΕ. 

Ως εργαζόμενοι στη νοιΜοηε αλλά και μέλη του Ενιαίου Σωματείου 
ΥοεΠίοη ο -\Υϊ ηά-νΐεΐιΐδ θα κάνουμε ό,τι είναι δυνατό για να αποτραπεί μια 
τέτοια εξέλιξη. Θα συνεχίσουμε να παλεύουμε απέναντι στην εργοδοσία 
με ενιαίο και συντονισμένο τρόπο, υπερασπιζόμενοι την ανταλλαγή ή και 
τη διαπάλη απόψεων, ας είναι και αυστηρή - αλλά πάντα με προσήλωση 
στις αρχές της συνδικαλιστικής και εργατικής δημοκρατίας στη δημόσια 
αντιπαράθεση. Και πάντα ενάντια σε τραμπούκικες πρακτικές τύπου 
«Ταξικής Ενότητας» και ΠΑΜΕ. 

■ Άννα Ασλανίδη, 
εργαζόμενη στη Υοάσ/οηβ 

ΕΡΓΑΖΟΜΕΝΟΙ 


Εργατική Πάλη 7 


Οι κινητοποιήσεις των εργαζομένων της Εθνικής Ασφαλιστικής 


Σ ε 24ωρη πανελλαδική απεργία 
με 100% συμμετοχή προχώρη¬ 
σαν την Πέμπτη 23 Φεβρουάρι¬ 
ου οι εργαζόμενοι στην Εθνική 
Ασφαλιστική, αντιδρώντας στην πώληση της 
εταιρείας από την Εθνική Τράπεζα (Ε.Τ.Ε.). Οι 
εργαζόμενοι, στην έκτακτη γενική συνέλευση 
του συλλόγου, αποφάσισαν να περκρρουρή- 
σουν την είσοδο της Εταιρίας και πραγματο¬ 
ποίησαν πορεία από τη λεωφόρο Συγγρού, 
έδρα της Εθνικής Ασφαλιστικής, έως το 
υπουργείο Οικονομικών. Στη συνέχεια, κατέ¬ 
ληξαν στα κεντρικά γραφεία της Εθνικής Τρά¬ 
πεζας, στην οδό Αιόλου. Στην απεργία συμμε¬ 
τείχαν και οι συνάδελφοι μέσω ΙΟΑΡ καθώς 
και ο Σύλλογος Συνταξιούχων της Εθνικής 
Ασφαλιστικής. Οι εργαζόμενοι θα συνεχίσουν 
τις κινητοποιήσεις τους με νέα 24ωρή απεργία 
την Πέμπτη 2/3/2017 και με την συμμετοχή 
τους στην κινητοποίηση των Πρωτοβάθμιων 
σωματείων το απόγευμα της ίδιας ημέρας. 

Το ξεπούλημα της δημόσιας 
περιουσίας συνεχίζεται 

Η πώληση της «Εθνικής Ασφαλιστικής» 
είναι επακόλουθο της τελευταίας ανακεφα- 
λαιοποίησης των ελληνικών τραπεζικών ομί¬ 
λων, άμεσο επακόλουθο του τρίτου μνημο¬ 
νίου. Η πώληση της εταιρίας, που είναι κατά 
100% θυγατρική της Εθνικής Τράπεζας, είναι 
αποτέλεσμα της τιμωρητικής πολιτικής της 
Γενικής Διεύθυνσης Ανταγωνισμού της Ευρω¬ 
παϊκής Επιτροπής, λόγω της μη επίτευξης του 
στόχου ανακεφαλαιοποίησης, της αύξησης 
του μετοχικού κεφαλαίου της Εθνικής Τρά¬ 
πεζας, το Νοέμβριο 2015. Ταυτόχρονα, πα¬ 
ραγνωρίζεται εντελώς ότι η χρηματοδότηση, 
που αναγκάσθηκε να πάρει η Εθνική Τράπεζα 
από το Ταμείο Χρηματοπιστωτικής Σταθερό¬ 
τητας, έχει ήδη πλήρως αποσβεσθεί λόγω της 


πώλησης της Ρίηαηδόαηΐί και άλλων περιου¬ 
σιακών της στοιχείων, που αποπληρώνουν ου¬ 
σιαστικά την «κρατική ενίσχυση» που έλαβε. 

Η Εθνική Ασφαλιστική, στην 126χρονη 
ιστορία της, είναι μία υγιής εταιρεία, με υψηλή 
κερδοφορία, παρά τον έντονο ανταγωνισμό 
με πολύ μεγαλύτερες εταιρείες της Ευρωπα¬ 
ϊκής Ένωσης, υψηλή κεφαλαιακή επάρκεια, 
εκτεταμένο δίκτυο καταστημάτων και συνερ¬ 
γατών και αποθέματα 2,7 δις Ευρώ, εκ των 
οποίων 1,7 δις είναι μέσα στην Ελλάδα. Είναι 
προφανές ότι η πώληση της εταιρείας θα έχει 
άμεσα αρνητικές συνέπειες στο προσωπικό 
της, στους συνεργάτες της, στους ασφαλι¬ 
σμένους της αλλά και γενικότερα στην μη¬ 
τρική της Εθνική Τράπεζα και στην ελληνική 
οικονομία, η οποία συνεχώς συρρικνώνεται. 
Πολύ περισσότερο αν επικυρωθεί η πώληση 
σε «κερδοσκοπικά κεφάλαια», τα οποία συ¬ 
γκαταλέγονται μεταξύ των ενδιαφερομένων 
αγοραστών. 

Συνεχίζεται η διάλυση των 
εργασιακών σχέσεων 

Ταυτόχρονα νέο πρόγραμμα «πρακτικής» 
άσκησης, ανακοίνωσε η Διοίκηση της Εθνικής 
Τράπεζας, για 20 νέους, διάρκειας 6-12 μήνες. 
Η αγγελία που δημοσιεύτηκε και διαφημίστη¬ 
κε σε όλα τα οικονομικά είίε ως μοναδική ευ¬ 
καιρία αφορά τελειόφοιτους και απόφοιτους 
μεταπτυχιακών σπουδών, με μισθό 940 μεικτά 
(περίπου 800 ευρώ καθαρά), επομένως κάτω 
από την κλαδική σύμβαση και άγνωστο αν θα 
δημιουργεί περαιτέρω διαφοροποιήσεις (τε¬ 
λειόφοιτο ι-απόφοιτοι). Ενδεχομένως, η κυ¬ 
βέρνηση ΣΥΡΙΖΑ-ΑΝΕΛ να θέλει να χρησι¬ 
μοποιήσει τις προσλήψεις αυτές σαν ρουσφέτι 
σε μελλοντικούς ή εν δυνάμει ψηφοφόρους ή 
ακόμα σαν έργο της διακυβέρνησης της! Βέ¬ 
βαια, αυτή η κυβέρνηση και η καταστροφική 


πολιτική της δεν σώζεται με κανένα τέχνασμα, 
πόσο μάλλον με 20 προσλήψεις. Παράλληλα 
η εργασιακή εκμετάλλευση νέων, που βα¬ 
φτίζεται πρακτική, ενώ είναι κανονική εργα¬ 
σία, καλά κρατεί εδώ και χρόνια στην Ε.Τ.Ε. 
Χιλιάδες νέοι περνούν από τα καταστήματα 
τραπεζών για 3 έως 6 μήνες μέσω των ΑΕΙ και 
ΤΕΙ, με εξευτελιστικούς μισθούς των 400-500 
ευρώ, δηλαδή παροχή δωρεάν εργασίας στην 
τράπεζα, χωρίς δικαιώματα. Δεν πρέπει να ξε¬ 
χνάμε και το πρόγραμμα ΙΚΥ 2+2, όπου για 2 
χρόνια 100 νέοι πτυχιούχοι και σε σπουδές για 
μεταπτυχιακό τίτλο εργάζονταν 25 ώρες τη 
βδομάδα με μόλις 310 ευρώ το μήνα προερ¬ 
χόμενα από το ΕΣΠΑ, δηλαδή χωρίς κόστος 
για την τράπεζα, ενώ έχουν προσληφθεί σήμε¬ 
ρα με ατομική σύμβαση ορισμένου χρόνου 2 
ετών και εργάζονται εκτός κανονισμού εργα¬ 
σίας, συλλογικών συμβάσεων και σωματείων 
εργαζομένων, δηλαδή χωρίς εργασιακά και 
συνδικαλιστικά δικαιώματα. 

Ταυτόχρονα υπάρχουν χιλιάδες κενές θέ¬ 
σεις και καλύπτονται με ελαστικές εργασιακές 
σχέσεις, συνήθως από ενοικιαζόμενους με 
3μηνα, 6μηνα, 12μηνα, που ανακυκλώνονται 
και αγγίζουν τουλάχιστον το 20% του προ¬ 
σωπικού. Μπορούμε φυσικά να φανταστούμε 
τι θα επακολουθήσει, εάν περάσουν τα νέα 
αντεργατικά μέτρα που θέλει η εγκληματική 
συγκυβέρνηση ΣΥΡΙΖΑ-ΑΝΕΛ και θεσμοί, οι 
μειώσεις μισθών κάτω από τα 586 ευρώ που 
είναι σήμερα, η αύξηση του ορίου των ομαδι¬ 
κών απολύσεων, οι συμβάσεις για τις οποίες 
δεν θα γνωρίζουμε τι θα εμπεριέχουν (λευκές 
συμβάσεις), τα πιίηί (οόε (να εργαζόμαστε, 
όπου θέλουν, όποτε θέλουν) και η κατάργηση 
του δικαιώματος του συνδικαλισμού, δηλαδή 
το μονό όπλο απάντησης απέναντι στις επιθέ¬ 
σεις των εργοδοτών. Θέλουν την πλήρη μετα¬ 
τροπή των εργαζομένων σε δουλοπάροικους. 



Οι αγώνες μας θα τους 
σταματήσουν 

Στηριζόμενοι στις δικές μας δυνάμεις, 
στην αυτοοργάνωση και την αλληλεγγύη, 
πρέπει με δυναμικούς αγώνες να επιβάλλου¬ 
με το δίκιο μας! Το παράδειγμα των εργαζό¬ 
μενων στην ΕΡΤ, των καθαριστριών του Υπ. 
Οικονομικών, των εργαζομένων στους Δή¬ 
μους που εδώ και δύο χρόνια επιβάλλουν με 
αγώνες την ανανέωση των συμβάσεών τους 
και συνεχίζουν παλεύοντας για μονιμοποί¬ 
ηση, δείχνουν το δρόμο! Χρειάζεται άμεσα 
να εμποδίσουμε στο ξεπούλημα της Εθνικής 
Ασφαλιστικής, χρειάζεται άμεσα να επιβάλ¬ 
λουμε τουλάχιστον 1000 προσλήψεις μέσω 
κανονισμού εργασίας, για εργαζόμενους με 
πλήρη εργασιακά δικαιώματα και μέσω συλ¬ 
λογικών συμβάσεων. Να σταματήσουν τα 
διάφορα προγράμματα ομηρίας και άγριας ερ¬ 
γασιακής εκμετάλλευσης καθώς και τις προ¬ 
σλήψεις νέων ως ενοικιαζόμενων με μισθούς 
πείνας 400-600 ευρώ, σε ένα περιβάλλον 
τρομοκρατίας για να μη συνδικαλιστούν. Να 
πάρουμε τους αγώνες στα χέρια μας με την 
αυτοοργάνωσή μας, δημιουργώντας παντού 
επιτροπές αγώνα, ενοποιώντας όλους τους 
εργαζόμενους. 

■ Ευάγγελος Κιτσώνης 


Χιλιάδες απολύσεις εργολαΡικών εργαζόμενων στα νοσοκομεία! 


Η άθλια συγκυβέρνηση ΣΥΡΙ- 
ΖΑ-ΑΝΕΛ διαλαλούσε ότι 
με τον νόμο 4368/2016, που 
επιτρέπει τη σύναψη ατομι¬ 
κών συμβάσεων έργου των διοικήσεων των 
Δημόσιων Νοσοκομείων απευθείας με τους 
εργαζομένους στις υπηρεσίες σίτισης και δι¬ 
ανομής φαγητού, την καθαριότητα και τη 
φύλαξη, θα σταματούσε την ασυδοσία των 
εργολάβων και θα βελτίωνε τις συνθήκες 
των εργαζομένων και των νοσοκομείων. Στην 
πραγματικότητα, όμως, προσπαθεί να εξοι¬ 
κονομήσει χρήματα από τα νοσοκομεία όχι 
για να βελτιώσει τις τραγικές ελλείψεις των 
νοσοκομείων που υπολειτουργούν, αλλά για 
να πληρώνει το χρέος στους τοκογλύφους- 
δανειστές, στέλνοντας τους εργαζόμενους 
από τη Σκύλα (εργολαβικές-δουλεμπορικές 
εταιρείες) στη Χάρυβδη (ατομικές συμβά¬ 
σεις). 

Με τη συγκεκριμένη απόφαση όχι μόνο 
θα προχωρήσει σε λιγότερες προσλήψεις 
(ανακυκλώνοντας την ανεργία και επεκτεί- 
νοντας την ομηρία), αλλά θα μεγεθύνει τις 
συνθήκες εργασιακού μεσαίωνα, με ατομικές 
συμβάσεις 18 μηνών, παρόλο που καλύπτουν 
πάγιες και διαρκείς ανάγκες, ενώ αφαιρεί δε¬ 
κάδες άλλα εργατικά δικαιώματα, όπως τον 
13ο και 14ο μισθό (που αναγνωρίζονται στον 
ιδιωτικό τομέα), το επίδομα άδειας, την άδεια 
εγκυμοσύνης, την ασφάλιση στα Βαρέα και 
Ανθυγιεινά Επαγγέλματα, την κανονική 
άδεια, τις αναρρωτικές άδειες (σε περίπτωση 
απουσίας τους οι εργαζόμενοι θα πρέπει να 
βρουν τον αντικαταστάτη τους και να τον 
πληρώσουν οι ίδιοι!), κ.α. 


Τέλος, αλλά εξίσου σημαντικό, κατα¬ 
στρατηγεί το στοιχειώδες δικαίωμα της προ¬ 
ϋπηρεσίας και προχωράει στην απόλυση της 
πλειοψηφίας των 8.000 εργαζομένων που 
δουλεύουν εδώ και χρόνια στα νοσοκομεία, 
κάτω από τις πιο άθλιες συνθήκες, έχοντας 
να αντιμετωπίσουν την τεράστια έλλειψη 
προσωπικού αλλά και την άγρια εκμετάλλευ¬ 
ση από τις εργολαβικές-δουλεμπορικές εται¬ 
ρείες (Ιδδ, Χούτος, ΟΙΚΟΜΕΤ, Άλμπατρος 
κ.α.). Αυτές οι εταιρείες λυμαίνονται τα νο¬ 
σοκομεία τόσα χρόνια, κερδίζοντας εκατομ¬ 
μύρια ευρώ στις πλάτες των εργαζομένων με 
συνεχείς μειώσεις στους μισθούς, ελαστικές 
σχέσεις εργασίας, απλήρωτη εργασία, εντατι¬ 
κοποίηση, αθρόες απολύσεις, απειλές, εκβια¬ 
σμούς κ.τ.λ. 

Επίσης, με ένα ρατσιστικό κριτήριο, το 
οποίο θα ζήλευαν κι οι φασίστες της Χρυσής 
Αυγής, ένας υποψήφιος δεν θα μπορεί να έχει 
δικαίωμα συμμετοχής στον διαγωνισμό για 
την κάλυψη των θέσεων εργασίας αν δεν έχει 
την ελληνική ιθαγένεια ή αν δεν είναι υπήκο¬ 
ος χώρας μέλους της ΕΕ με πιστοποιητικό ελ- 
ληνομάθειας, ενώ είναι γνωστό ότι σε αυτές 
τις δουλειές η πλειοψηφία των εργαζομένων 
είναι μετανάστριες. 

Για τους παραπάνω λόγους, εργολαβικοί 
εργαζόμενοι από διάφορα νοσοκομεία («Ευ¬ 
αγγελισμός» στην Αθήνα, «Άγιος Δημήτρι- 
ος», «Παπανικολάου» στην Θεσσαλονίκη 
κ.α.) ξεκίνησαν κινητοποιήσεις διεκδικώντας 
μόνιμη και σταθερή δουλειά, πλήρη εργασια¬ 
κά και ασφαλιστικά δικαιώματα και διώξιμο 
των εργολαβικών εταιριών. Ξεκίνησαν με δύο 
μαζικές κινητοποιήσεις έξω από το υπ. Υγεί¬ 
ας, όπου στην ποοσπάθειά τους να εισέλθουν 


εντός του Υπουργείου για να συναντήσουν 
τον Υπουργό, που αρνιόταν να τους συνα¬ 
ντήσει, δέχθηκαν την επίθεση των ΜΑΤ που 
τους προπηλάκισαν με αποτέλεσμα την λιπο¬ 
θυμία μιας εργαζόμενης από τον «Ευαγγελι¬ 
σμό»! 

Ήδη, μετά τις πρώτες κινητοποιήσεις, η 
ηγεσία του υπ. Υγείας αναδιπλώθηκε, δηλώ¬ 
νοντας ότι θα μελετήσει μαζί με τον ΑΣΕΠ 
μια ρύθμιση που θα περιορίζει τον αριθμό 
των απολύσεων. Ανέφερε ότι το επόμενο 
χρονικό διάσημα θα καταθέσει την σχετική 
ρύθμιση στο «Νομοσχέδιο για την ψυχική 
υγεία». Αρνήθηκε όμως να δώσει στους εκ¬ 
προσώπους των Σωματείων το περιεχόμενό 
αυτής της ρύθμισης. 

Σε κινητοποιήσεις κι οι 
εργολαβικοί της καθαριότητας 
στο Μετσόβιο Πολυτεχνείο 

Οι εργολαβικές εταιρείες όμως συνεχί¬ 
ζουν κανονικά σε άλλες υπηρεσίες, όπως στην 
καθαριότητα του Εθνικού Μετσόβιου Πολυ¬ 
τεχνείου (ΕΜΠ). Οι 67 εργαζόμενες ξεκίνη¬ 
σαν κινητοποιήσεις, διαμαρτυρόμενες για τη 
μείωση που επέβαλλε η εργολαβική εταιρεία 
«Ιδδ» (κυμαίνεται από 60 έως 90 ευρώ) στους 
ήδη πενιχρούς μηνιαίους μισθούς των 400 
έως 500 ευρώ, διαμέσου της κατάργησης του 
επιδόματος γάμου και των τριετιών. Αυτές 
οι περικοπές έρχονται να προστεθούν στις 
αυθαίρετες μειώσεις του προηγούμενου δια¬ 
στήματος (μειωμένα δώρα Χριστουγέννων, 
Πάσχα, επιδόματα αδείας). Την ίδια στιγμή, 
οι εργαζόμενοι αναγκάζονται να συνάπτουν 
ατομικές συμβάσεις εργασίας 27 ωρών, ενώ 



στην πραγματικότητα εργάζονται 35 ώρες 
εβδομαδιαίως. 

Το πρωί της Δευτέρας 20 Φλεβάρη, πραγ¬ 
ματοποίησαν συγκέντρωση διαμαρτυρίας 
στο υπ. Εργασίας, στα πλαίσια της 48ωρης 
απεργίας που κηρύχτηκε. Μετά από από¬ 
φασή τους στην νέα γενική συνέλευση που 
πραγματοποίησαν, την Παρασκευή 24/2, 
αποφάσισαν νέες 48ωρες επαναλαμβανόμε¬ 
νες απεργιακές κινητοποιήσεις που ήδη ξεκί¬ 
νησαν από την Τρίτη 28/2. 

Οι εργαζόμενες-οι στις εργολαβίες δεν 
πρέπει να τρέφουν αυταπάτες. Καμιά εμπι¬ 
στοσύνη στις υποσχέσεις της νεομνημονια- 
κής συγκυβέρνησης, ούτε όμως και σε αυτές 
των εργολαβικών εταιριών. Στηριζόμενοι στις 
δικές τους δυνάμεις, στην αυτοοργάνωση και 
την αλληλεγγύη μεταξύ των εργαζομένων, 
πρέπει με δυναμικούς αγώνες να επιβάλλουν 
το δίκιο τους! Τα παραδείγματα των καθαρι¬ 
στριών του υπ. Οικονομικών, των εργαζομέ¬ 
νων στους Δήμους που εδώ και δύο χρόνια 
επιβάλλουν με αγώνες την ανανέωση των 
συμβάσεών τους και συνεχίζουν παλεύοντας 
για μονιμοποίηση, μας δείχνουν τον δρόμο! 

■ Νίκος Κτενάς 

Φάκελος: 2η αξιολόγηση 

2η Αξιολόγηση 

Το μεγάλο σωάγειο και τα μεγάλο Ψέματα της 




Για άλλη μια φορά 
επέστρεψαν στην 
χώρα μας οι αιμοβόροι 
δανειστές και για άλλη 
μια φορά η κυβέρνηση 
Τσίπρα είναι έτοιμη 
να ικανοποιήσει τις 
ορέξεις τους. Ωστόσο, 
η 2η Αξιολόγηση 
ετοιμάζει ένα διαρκές 
και τεράστιο σφαγείο 
για τις εργαζόμενες 
μάζες της χώρας, γΓ 
αυτό και η κυβέρνηση 
αρχίζει τα μεγάλα 
ψέματα. 

■ Ηρακλής Χριστοφορίδης 


Τ α ψέματα της κυβέρνησης δεν τε¬ 
λειώνουν στα ήδη γνωστά και χι¬ 
λιοειπωμένα του τύπου «πρόκει¬ 
ται για έναν έντιμο συμβιβασμό», 
κ.ο.κ., αλλά συμπληρώνονται με νέες «εφευ¬ 
ρέσεις»: «τέρμα πια στη λιτότητα», «περνάμε 
στην εποχή της μετα-λιτότητας», «ούτε ένα 
ευρώ νέα μέτρα», «τα μέτρα θα είναι δημοσι¬ 
ονομικά ουδέτερα», «κάθε ευρώ από νέα μέ¬ 
τρα θα αντισταθμίζεται από ένα ευρώ θετικά 
μέτρα», κ.ά. Αλλά ακόμη κι αυτά τα μεγαλει¬ 
ώδη ψέματα δεν πείθουν πλέον κανένα, και η 
πραγματικότητα αποδεικνύεται καθημερινά 
ολοένα και χειρότερη και από τους χειρότε¬ 
ρους εφιάλτες. 

Το πότε θα κλείσει η αξιολόγηση δεν είναι 
σίγουρο, γιατί αυτή η 2η Αξιολόγηση κατα¬ 
πιάνεται με δύο ζητήματα: α) τα μέτρα που 
αντιστοιχούν στην 2η Αξιολόγηση του 3ου 
Μνημονίου (εργασιακά, Υπερταμείο, ρύθμιση 
κόκκινων δανείων των τραπεζών, κ.ά.), και β) 
τα μακροπρόθεσμα μέτρα που υποτίθεται θα 
πλαισιώνουν τα μακροπρόθεσμα μέτρα ελά¬ 
φρυνσης του χρέους. 

Ενώ το βάρος της διαπραγμάτευσης πριν 
από δύο μήνες έπεφτε αποκλειστικά στο πρώ¬ 
το ζήτημα, δηλαδή στα προγραμματισμένα 
μέτρα της 2ης Αξιολόγησης του 3ου Μνημο¬ 
νίου, σήμερα έχει μετατοπιστεί αποκλειστικά 
στο δεύτερο ζήτημα. Ομολογείται από την 
ίδια την κυβέρνηση πως στα μέτρα της 2ης 
Αξιολόγησης έχει ολοκληρωθεί η συμφωνία, 
πράγμα που σημαίνει ότι η κυβέρνηση έχει 
αποδεχθεί πλήρως τις απαιτήσεις των δανει¬ 
στών: α) την κατάργηση των εναπομενουσών 
κατακτήσεων στις εργασιακές σχέσεις (πιθα¬ 
νόν να πάρει, στην καλύτερη περίπτωση, μια 
ξεδοντιασμένη «εθνική σύμβαση» και, στην 
χειρότερη, μια εγκληματική), β) την ένταξη 
περισσότερων περιουσιακών στοιχείων του 
κράτους (επιχειρήσεις, ακίνητα, κ.α.) στο 
Υπερταμείο (ήδη η ΔΕΗ οδεύει προς ιδιω¬ 
τικοποίηση), γ) την καταστροφική ρύθμιση 
των κόκκινων δανείων, δηλαδή αφενός την 
γιγαντιαία αναδιανομή πλούτου (σπίτια, κ.ά.) 
από τον ελληνικό λαό προς τις τράπεζες και 
αφετέρου την καταστροφή του μισού περίπου 
παραγωγικού ιστού με το κλείσιμο των χρεω¬ 
μένων επιχειρήσεων, δ) μια σειρά άλλων απο¬ 
σπασματικών μέτρων αλλά εξίσου επώδυνων 
για τις ελληνικές λαϊκές μάζες. 

Όμως τα χειρότερα βρίσκονται πλέον στο 
δεύτερο ζήτημα, αυτό των μακροπρόθεσμων 


μέτρων. Όπως ρητά αναφέρεται στο 3ο Μνη¬ 
μόνιο (που υπογράφτηκε τον Αύγουστο του 
2015) και επαναλαμβάνεται και στο κλείσιμο 
της 1ης Αξιολόγησης (του Ιουνίου του 2016), 
η κυβέρνηση είναι υποχρεωμένη αφενός να 
καταρτίσει ένα Μεσοπρόθεσμο πρόγραμμα 
(ονομάζεται Μεσοπρόθεσμο Πλαίσιο Δημο¬ 
σιονομικής Στρατηγικής) για τα έτη 2017-20 
ώστε να ανταμειφτεί με τα βραχυπρόθεσμα 
μέτρα για την ελάφρυνση του χρέους (ορια¬ 
κές ρυθμίσεις επιτοκίων και μετατροπής δα¬ 
νείων για την διετία 2017-18) και, αφετέρου, 
ένα μεσοπρόθεσμο σχέδιο δεκαετίας για μετά 
το τέλος του 3ου Μνημονίου (δεκαετία 2019- 
2028) όπου θα καθορίζονται τα δημοσιονομι¬ 
κά πρωτογενή πλεονάσματα (το πλεόνασμα 
του κρατικού προϋπολογισμού χωρίς τον συ- 
νυπολογισμό των ετήσιων τόκων), ώστε να 
ανταμειφθεί από τα μακροπρόθεσμα μέτρα 
ελάφρυνσης του χρέους (στην πράξη πρό¬ 
κειται για μια τσιγκούνικη επιμήκυνση στην 
καταβολή των χρεολυσίων, με πιθανή μείωση 
των επιτοκίων). 

Το Μεσοπρόθεσμο του 2015-18 προέβλε- 
πε πρωτογενή πλεονάσματα -0,25% για το 
2015, 0,5% για το 2016,1,75% για το 2017 και 
3,5% για το 2018. Από τις διαρροές φαίνεται 
ότι η διαπραγμάτευση για το Μεσοπρόθεσμο 
πρόγραμμα 2017-20 έχει καταλήξει σε πρω¬ 
τογενή πλεονάσματα 3,5% και για το 2019 
και 2020, και από κει και πέρα είναι ανοικτό 
μέχρι ποιο έτος θα διατηρούνται πλεονάσμα¬ 
τα της τάξης του 3,5% - μέχρι το 2013, μέχρι 
το 2028; Επίσης οι δανειστές φαίνεται να... 
δίνουν την δυνατότητα στην κυβέρνηση αν 
υπάρξει υπέρβαση του στόχου για 3,5% πλε¬ 
όνασμα, να μπορεί να εφαρμόζει αντισταθμι¬ 


στικά μέτρα - τα περιβόητα αντίμετρα - ώστε 
το αποτέλεσμα να είναι δημοσιονομικά ουδέ¬ 
τερο. 

Με άλλα λόγια, η κυβέρνηση έχει συμφω¬ 
νήσει σε νέα, ακόμη πιο βάρβαρα μέτρα, και 
έχει συμφωνήσει και σε ένα μνημόνιο διάρκει¬ 
ας. Αν ήθελε να πει την αλήθεια θα έπρεπε να 
διακηρύξει όχι το «ούτε ένα ευρώ νέα μέτρα» 
αλλά το... «ούτε ένα ευρώ επιπλέον μέτρα 
από τα νέα μακροπρόθεσμα και βάρβαρα μέ¬ 
τρα που έχω ήδη συμφωνήσει»!!! 

Συνεπώς, αν κλείσει η 2η Αξιολόγηση 
τότε: 

α) θα έχουν περάσει τα εργασιακά, η ενί¬ 
σχυση του Υπερταμείου, η ρύθμιση των κόκ¬ 
κινων δανείων, κ.ά. 

β) θα δρομολογηθούν τα επόμενα μέτρα 
του 3ου Μνημονίου: μείωση των δαπανών 
στον χώρο της Υγείας, κατάργηση επιδομά¬ 
των, κ.ά. 

γ) θα εφαρμοστούν τα μέτρα για την δι¬ 
ασφάλιση των πλεονασμάτων 3,5% όχι μόνο 
για το 2018, αλλά και για το 2019,2020. Αυτά 
τα μέτρα περιλαμβάνουν: ι) την μείωση του 
αφορολόγητου από τα σημερινά επίπεδα στις 
6.000 ευρώ ετησίως (ή πιθανόν και στις 4 χι¬ 
λιάδες ευρώ), με αποτέλεσμα την φορολογική 
επιβάρυνση από μερικές δεκάδες ή εκατοντά¬ 
δες ευρώ όσων αμείβονται σήμερα με το βα¬ 
σικό μισθό, έως και 600 ευρώ για όσους έχουν 
ετήσια εισοδήματα πάνω από το σημερινό 
αφορολόγητο, ώστε να συγκεντρωθούν επι¬ 
πλέον έσοδα 1,8 δισ. ευρώ ή 1% του ΑΕΠ. ιι) 
Την σχεδόν άμεση κατάργηση της «προσωπι¬ 
κής διαφοράς» στις συντάξεις, δηλαδή το ξή- 
λωμα του επαίσχυντου νόμου Κατρούγκαλου 
πριν καλά - καλά εφαρμοστεί, ενώ μετά το 
2020 τη μείωση ακόμη κι αυτής της ελεεινής 
«εθνικής σύνταξης» των 384 ευρώ, ώστε να 
εξοικονομηθούν άλλα περίπου 1,8 δισ. ευρώ 
ή 1% του ΑΕΠ. 

Όμως αυτό το πολιτικό πραξικόπημα της 
κυβέρνησης, αφού ψηφίζει προκαταβολικά 
μέτρα, δεν πρόκειται να ανταμειφθεί με τα με¬ 
σοπρόθεσμα μέτρα ελάφρυνσης του χρέους, 
μια που αυτά παραπέμπονται για το απροσ¬ 
διόριστο μέλλον. Εξάλλου τα πλεονάσματα 
3,5% για μέχρι και το 2020 σίγουρα - και 
ποιος ξέρει για πόσα χρόνια ακόμη - θα απο¬ 
φέρουν τουλάχιστον 5,6 δις ετησίως, δηλαδή 
αποφασίζονται ακριβώς για να διευκολύνεται 
η αποπληρωμή των τόκων. 

Ούτε και η περιβόητη ένταξη στην «πο¬ 
σοτική χαλάρωση» της ΕΚΤ αποτελεί κάτι 
το ουσιαστικό. Πρώτο, είναι εντελώς αόριστο 
και ασαφές το πότε θα επιτευχθεί, και κυρίως 
αν μέχρι τότε η ΕΚΤ θα την εφαρμόζει. Δεύ- 

κυβέρνησης 


τερο, ακόμα και αν υλοποιηθεί, το μόνο «όφε¬ 
λος» θα είναι να μπαλώσουν κάποιες από τις 
μαύρες τρύπες τους οι χρεοκοπημένες ελληνι¬ 
κές τράπεζες - και αυτό μόνο προσωρινά, πριν 
χρειαστούν νέα ανακεφαλαιοποίηση από την 
κατρακύλα της οικονομίας και τη νέα αύξηση 
των «κόκκινων» δανείων κ.λπ., ή έρθει η ώρα 
της «εσωτερικής διάσωσης» (Βαίΐ ίη), με άλλα 
λόγια, του «κουρέματος» των καταθέσεων. 

Ούτε βέβαια και το σχέδιο του Τσίπρα για 
3 δια επενδύσεις από την Παγκόσμια Τράπεζα 
(υποτίθεται για τη δημιουργία 450.000 θέσεων 
εργασίας) έχει κανένα νόημα, μια που οι απώ¬ 
λειες σε νέες επενδύσεις στην επταετία των 
Μνημονίων ξεπερνούν τα 100 δια και, ακόμη 
χειρότερα, η αναπλήρωση του απωλεσθέντος 
κεφαλαιακού αποθέματος απαιτεί πάνω από 
170 δια 

Όπως και να ’χει, ακόμη κι αν αποφασι- 
στούν νέα εξοντωτικά μέτρα, ακόμη κι αν 
συνεχίσει να ματώνει ο ελληνικός λαός με 
πρωτογενή πλεονάσματα 3,5%, ο ελληνικός 
καπιταλισμός δεν πρόκειται να σωθεί, δεν 
υπάρχει καμία πιθανότητα σταθεροποίησής 
του. Μπορεί η αστική τάξη να κερδίζει παρα¬ 
σιτώντας σε βάρος των ελλήνων εργαζομένων 
και να παραμένει στην εξουσία, αλλά η αντί¬ 
στροφη μέτρηση για τον ελληνικό καπιταλι¬ 
σμό έχει ήδη ξεκινήσει. Μόνο τα μέτρα της 
δεύτερης αξιολόγησης θα επιφέρουν ένα νέο 
$ σοκ για την παραγωγική βάση και την κατα¬ 
νάλωση στην χώρας, ίσως μεγαλύτερο και από 
αυτό της επταετίας των μνημονίων. Και είτε με 
πλεονάσματα 3,5% είτε όχι, η καταβολή τόκων 
και χρεολυσίων για την δεκαετία 2019-2028 
ξεπερνά τα 200 δισ. Συνεπώς, και ανεξάρτητα 
από την πορεία διάλυσης της ΕΕ, ο ελληνικός 
καπιταλισμός είναι αδύνατον να παραμένει 
άλλο διασωληνωμένος. 

Οι δυνάμεις και οι αγωνιστές του εργα¬ 
τικού κινήματος, οι εργαζόμενοι, τα φτωχά 
λαϊκά στρώματα και η νεολαία, πρέπει να πα- 
ρέμβουμε αγωνιστικά σ’ αυτή την κατάσταση. 
Να αντιπαλέψουμε τη μοιρολατρία και από¬ 
γνωση, όπου σκόπιμα θέλουν να βυθίσουν την 
ελληνική κοινωνία όλοι οι υπηρέτες και προ- 
παγανδιστές των Μνημονίων. Με ένα σχέδιο 
αγώνων, ενωτικά και μαχητικά, ενάντια στα 
αδιέξοδα της σμπαραλιασμένης συνδικαλιστι¬ 
κής γραφειοκρατίας (ιδιαίτερα της ξεφωνημέ- 
νης ΓΣΕΕ), πέρα από τις κινητοποιήσεις κομ¬ 
ματικής οπερέτας και περιχαράκωσης (ΚΚΕ/ 
ΠΑΜΕ), όλες τις αδιέξοδες ρεφορμιστικές 
απόψεις και δυνάμεις. Με κινητοποιήσεις και 
διαδηλώσεις, καταλήψεις και αγώνες παντού, 
να ορθώσουμε το αίτημα για άμεσες λύσεις 
στα επείγοντα κοινωνικά προβλήματα, στην 
οικονομική και κοινωνική καταστροφή, στην 
κατρακύλα των δημοκρατικών ελευθεριών. 

Με ένα ταξικό, ριζοσπαστικό, αντικαπι- 
ταλιστικό Πρόγραμμα Σωτηρίας: Έξω τώρα 
από το Ευρώ και την ΕΕ. Άμεση εισαγωγή 
εθνικού νομίσματος. Κοινός αγώνας με τους 
εργαζόμενους και νέους σε όλη την Ευρώπη. 
- Παύση πληρωμών και Μονομερής Διαγρα¬ 
φή του Χρέους. - Εθνικοποίηση και Εργατικός 
Έλεγχος στις Τράπεζες, τις μεγάλες επιχειρή¬ 
σεις και τομείς - κλειδιά της οικονομίας. Να 
επιβάλλουμε τη δική μας λύση, μια επαναστα¬ 
τική Κυβέρνηση των Εργαζομένων, όργανο 
και δύναμη των αγώνων μας, για να ανοίξουμε 
τον δρόμο στη μόνη εναλλακτική, τον Σοσι¬ 
αλισμό. 


5 χρόνια από τη σύγκρουση 
της 12 ης Φλεβάρη 2012 


Η 12 η Φλεβάρη 2012 ήταν μια κορύφωση του «κοινω¬ 
νικού πολέμου» που γνώρισε η ελληνική κοινωνία 
απ’ το 2010. Παραμένει σημείο αναφοράς, πηγή πο¬ 
λύτιμων συμπερασμάτων. 

Εκείνο τον Φλεβάρη, το αστικό μπλοκ και οι ιμπεριαλιστές της 
ΕΕ προσπαθούσαν να κρατήσουν όρθια τη συγκυβέρνηση υπό τον 
τραπεζίτη Παπαδήμο. Είχε προηγηθεί το κίνημα και οι συγκρούσεις 
«των πλατειών» (Ιούνιος 2011), που είχε αποσυνθέσει την κυβέρ¬ 
νηση Παπανδρέου. Ακολούθησε το ΡδΙ («κούρεμα» χρέους) με 
πρωτοστάτη τον Βενιζέλο, όμως η κατάσταση δεν σταθεροποιού¬ 
νταν. Τρόικα και κυβέρνηση έφεραν νέο Πολυνομοσχέδιο, η λαϊκή 
αντίσταση φούσκωνε. Στις 19-20 Οκτώβρη (48ωρη απεργία) μια 
λαοθάλασσα πλημμύρισε τους δρόμους της Αθήνας και άλλων πό¬ 
λεων. Στις παρελάσεις της 28 ης Οκτωβρίου, οι αστοί πολιτικοί και 
φιλομνημονιακοί δεν τόλμησαν να εμφανιστούν ή αποχώρησαν 
(π.χ. ο πρόεδρος της δημοκρατίας Παπούλιας στη Θεσσαλονίκη), 
υπό το βάρος των λαϊκών διαμαρτυριών (υπήρξαν και αψιμαχίες με 
την αστυνομία). 

Με την εισβολή των λαϊκών μαζών στο προσκήνιο, το αστικό 
πολιτικό σκηνικό αδυνατούσε να διαχειριστεί την κρίση με ό,τι μέ¬ 
χρι τότε διέθετε. Δεν είναι υπερβολή να μιλήσουμε για χαριστική 
βολή στο πολιτικό σκηνικό της Μεταπολίτευσης. Αναζητούνταν 
τώρα ένας «Βοναπάρτης», για να συσπειρώσει τις αστικές/μνημο- 
νιακές δυνάμεις. Ο Παπαδήμος, άνθρωπος της ΕΚΤ και του χρη¬ 
ματοπιστωτικού κεφαλαίου, από τους «αρχιτέκτονες» της εισόδου 
της Ελλάδας στο Ευρώ, χρίστηκε πρωθυπουργός (Νοέμβριος 2011) 
σε μια κυβέρνηση υποστηριζόμενη απ’ το ΠΑΣΟΚ και τους πρώην 
«αντιμνημονιακούς» ΝΔ και ΛΑΟΣ. Και οι τρεις, πρώτη η σαμαρική 
ΝΔ, ορκίζονταν στον αποκλειστικό στόχο τους να φέρουν τα χρή¬ 
ματα του ΡδΙ και να γίνουν εκλογές «το αργότερο μέχρι τον Φεβρου¬ 
άριο». Παρόμοια τροπή είχαμε στην Ιταλία, όπου σχηματιζόταν κυ¬ 
βέρνηση υπό τον Μόντι (τραπεζίτη «κολλητό» του Παπαδήμου), 
χωρίς ούτε έναν εκλεγμένο πολιτικό ως υπουργό! 

Η ντόπια και ευρωπαϊκή ελίτ φλέρταρε με την παγίωση αυτής 
της κατάστασης για απροσδιόριστο διάστημα, μ’ ένα «πραξικόπη¬ 
μα διάρκειας». Το πείραμα κατάργησης κάθε έννοιας λαϊκής κυρι¬ 
αρχίας, αμφισβήτησης του γενικού δικαιώματος ψήφου, θα μπορού¬ 
σε να χρησιμεύσει και πανευρωπαϊκά... Κορυφαίοι αξιωματούχοι 
δήλωναν «οι εκλογές είναι επικίνδυνες». Αργότερα συστηματοποι¬ 
ήθηκε η προπαγάνδα περί «πολιτικού κινδύνου», δηλ. ό,τι θα μπο¬ 
ρούσε να διασαλεύσει το νεοφιλελευθερισμό, τα Μνημόνια, την 
Ευρωζώνη/ΕΕ, το κυρίαρχο πολιτικό προσωπικό. 

Στις 12 Φλεβάρη 2012, αυτά τα σχέδια ηττήθηκαν. Μετά από 
48ωρη απεργία (10-11/2), σε συγκέντρωση που είχε καλέσει η 
ΓΣΕΕ την Κυριακή 12/2 στο Σύνταγμα, εκατοντάδες χιλιάδες πλημ¬ 
μύρισαν το κέντρο. Με τους κοντινούς σταθμούς του Μετρό σφρα¬ 
γισμένους απ’ την αστυνομία, πυκνές μάζες συνέρρεαν απ’ όσους 
ήταν ανοιχτοί, με τα πόδια, με κάθε μέσο. Το Σύνταγμα ήταν «πίτα», 
το μήνυμα στους επίδοξους Βοναπάρτες καθαρό: «Φύγετε!» 

Η αστυνομία προσπάθησε γρήγορα να διαλύσει τον κόσμο. 
Όμως, μήνες ταπείνωσης και οργής, εμπειρίες προηγούμενων αγώ¬ 
νων, οι συγκρούσεις των «Ιουνιανών», είχαν δημιουργήσει μια άλλη 
διάθεση. Ο κόσμος αντιστεκόταν και αντεπιτίθονταν όπως μπο¬ 
ρούσε, σε δρόμους γύρω απ’ το Σύνταγμα στήθηκαν οδοφράγ¬ 
ματα. Όταν Δίας και Δέλτα επιχείρησαν μηχανοκίνητες επιδρομές, 
έγιναν συμπλοκές σώμα με σώμα. 

Ωστόσο, έλειπε μια οργανωμένη δύναμη, που μ’ ένα στοιχει¬ 
ώδες σχέδιο θα βοηθούσε στην εξάπλωση της σύγκρουσης πέρα 
απ’ τα επιχειρησιακά όρια των δυνάμεων καταστολής, καταφέρνο- 
ντας χτυπήματα στις άκρες τους, τσακίζοντας την αλαζονεία τους, 
ανεβάζοντας το ηθικό των μαζών. 


Οι συγκρούσεις αντιμετωπίστηκαν με κύμα λασπολογίας από 
ΜΜΕ, αστικά κόμματα και ρεφορμιστές (το ΚΚΕ πρωτοστά¬ 
τησε), δείχνοντας τον κοινό τρόμο τους μπροστά στη ριζοσπα- 
στικοποίηση των μαζών. Ανάλογες εκτιμήσεις υπήρξαν και στην 
εξωκοινοβουλευτική αριστερά. Όμως μ’ αυτές τις συγκρούσεις 
αποτράπηκε η σταθεροποίηση του Παπαδήμου, επιβλήθηκαν οι 
εκλογές (Μάης 2012), όπου καταγράφηκαν η αποσύνθεση των 
αστικών κομμάτων (ιδιαίτερα του ΠΑΣΟΚ) και ξεκίνησε η εκλο¬ 
γική στροφή προς τ’ αριστερά, ιδιαίτερα η εκτίναξη του ΣΥΡΙΖΑ. 

Και σήμερα; 

Σήμερα, η προδοσία/μετάλλαξη του ΣΥΡΙΖΑ, το 3° και επερ- 
χόμενο 4° Μνημόνο, η κατρακύλα του σε πρωτοφανή αθλιότητα, η 
χυδαία εξαπάτηση του ελληνικού λαού, η συστηματική καλλιέργεια 
αισθημάτων απογοήτευσης στις μάζες κ.ο.κ., ασφαλώς βρίσκονται 
σε αντίθεση με τις διαθέσεις/δυνατότητες της «12ΐ ς Φλεβάρη». 
Πολλοί και στην άκρα/ριζοσπαστική αριστερά, μ’ έναν ουσιαστικά 
ρεφορμιστικό τρόπο (παρερμηνεύοντας τι έγινε πραγματικά με τον 
ΣΥΡΙΖΑ), έχουν οδηγηθεί εκ των υστέρων σε αρνητική ή απολογη¬ 
τική στάση απέναντι στη 12 η Φλεβάρη ή σε μια υποτίμησή της - με 
θεωρητικολογίες περί «οργανωμένου λαού», «πολιτικής προοπτι¬ 
κής» κ.λπ., που πρακτικά αρνούνται τη δυναμική της δράσης των 
μαζών (όπως συχνά αυτή εκδηλώνεται «χωρίς σχέδιο»). 

Οι δυνατότητες ήταν και είναι υπαρκτές, ανιχνεύσιμες, έστω 
υπόγεια, σαν καθολική απόρριψη του ασφυκτικού, δυσώδους «πα¬ 
λιού», σαν μια τάση ριζικής ανανέωσης - όπως φάνηκε π.χ. στο 
ΟΧΙ της 5 ης Ιουλίου 2015. Αυτό τον δρόμο άνοιγε η 12 η Φλεβάρη, 
ανεξάρτητα απ’ την παλινδρόμηση που επακολούθησε λόγω ΣΥ- 
ΡΙΖΑ. Το σωστό συμπέρασμα δεν είναι να τις αρνηθούμε, αλλά ότι 
για να «βγει» αυτή η τάση απ’ το σημερινό κέλυφός της, χρειάζο¬ 
νται: α) Ενίσχυση της κοινωνικής ριζοσπαστικοποίησης (ταξικοί 
αγώνες, αυτοοργάνωση, μαχητικές μορφές κ.λπ.), όχι ρεφορμιστικά 
σχέδια για «μέτωπα» και «κυβερνήσεις της Αριστεράς». β) Πολύ πιο 
αξιόπιστα εργαλεία, μια επαναστατική πολιτική μαζικά ριζωμένη - 
όχι αρπαχτές τύπου ΣΥΡΙΖΑ (ή επαναλήψεών του), που ποντάρουν 
στις κοινοβουλευτικές αυταπάτες. 

Οι πολιτικές δυνάμεις που οι μάζες συγκρούστηκαν μαζί τους 
στις 12 Φλεβάρη, παραδέρνουν σε αποσύνθεση (ΠΑΣΟΚ, ΝΔ) ή 
έχουν εξαφανιστεί. Αυτή η πολιτική κρίση, με όλο πιο βαθιά χαρα¬ 
κτηριστικά, έχει εξαπλώθεί πανευρωπαϊκά. Η ίδια η ΕΕ αποσυντί¬ 
θεται. Οι φιλοΕΕ δυνάμεις που -υπό την μπαγκέτα των Μέρκελ, 
Σόιμπλε, Γιουνκέρ κ.λπ.- ενορχήστρωσαν σειρά πολιτικών πραξι¬ 
κοπημάτων (Ιταλία: αποπομπή Μπερλουσκόνι, κυβέρνηση Μόντι - 
Ισπανία: επιβολή συμμαχίας Σοσιαλιστών (μετά από εσωκομματικό 
πραξικόπημα)-Λαϊκού Κόμματος κ.ά.), βρέθηκαν λίγα χρόνια μετά 
σε αδυναμία να τα επαναλάβουν, ηττούμενες σχεδόν σε όλες τις 
εκλογικές αναμετρήσεις (ΒιτχίΙ, ιταλικό δημοψήφισμα) - και βρί¬ 
σκονται σε δεινή θέση. Αυτό ευνοεί αντικειμενικά (όρος αναγκαίος, 
όχι και ικανός) την επέμβαση του εργατικού κινήματος. Το κίνημα 
στην Ελλάδα μπορεί να υπερηφανεύεται για τη συμβολή της 12 ης 
Φλεβάρη σ’ αυτό! 

Η 12ΐ Φλεβάρη διδάσκει και ότι η περίοδος έχει απότομες στρο¬ 
φές: εκρήξεις και εξεγέρσεις μπορούν να προκύψουν ενώ φαινομε¬ 
νικά επικρατεί νηνεμία. Γι’ αυτό είναι επιφανειακές, μονόπλευρες 
οι απόψεις στην Αριστερά που αποκόβουν τις φάσεις «ηρεμίας» 
από την εκτίμηση της συνολικής κατάστασης, βγάζουν ηττοπαθή 
συμπεράσματα για οριστικές «ήττες» - συνήθως μια συγκάλυψη 
του κοινοβουλευτικού κρετινισμού. Έχουμε μπροστά πολλές «12 
Φλεβάρη», που θα έρθουν «απρόσμενα», ειδικά για τους ρεφορμι- 
στές - οι επαναστάτες μαρξιστές πρέπει να τις προετοιμάσουν όσο 
το δυνατόν καλύτερα. 

10 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Μάρτιος 2017 


ΦΟΙΤΗΤΕΣ: Νέο εξάμηνο, ακόμα μεγαλύτερα τα προβλήματα 


Η έναρξη του εαρινού εξαμήνου 
βρίσκει τα προβλήματα στην 
τριτοβάθμια εκπαίδευση, που 
έχουν σημειωθεί από την αρχή 
της χρονιάς, να μεγαλώνουν μέρα με την 
μέρα. Χαρακτηριστικό είναι πως σε αρκετά 
τμήματα των ΤΕΙ, αρκετές ώρες θεωρητι¬ 
κών μαθημάτων κόβονται ή και αφαιρούνται 
εντελώς από το πρόγραμμα, έτσι ώστε το 
μειωμένο διδακτικό προσωπικό να πραγμα¬ 
τοποιεί στην θέση τους τα εργαστηριακά μα¬ 
θήματα, τα οποία είναι υποχρεωτικά. 

Εκτός από τις ώρες μαθημάτων που χά¬ 
νονται (μαθήματα τα οποία οι φοιτητές θα 
κληθούν να εξεταστούν στην εξεταστική πε¬ 
ρίοδο του Ιουνίου σαν να τα έχουν διδαχτεί 
κανονικά), πολλές υπηρεσίες των ιδρυμάτων 
υπολειτουργούν. Πρόκειται για υπηρεσίες 
και τομείς που έχουν αφεθεί στα νύχια ιδι¬ 
ωτών, με αποτέλεσμα τόσο την μειωμένη 
ποιότητα υπηρεσιών (π.χ. λέσχες σίτισης), 
όσο και τη συνεχιζόμενη χειροτέρευση των 
σχέσεων εργασίας για τους εργολαβικούς 
υπαλλήλους (π.χ. καθαρίστριες ΕΜΠ). 

Η εικόνα διάλυσης της τριτοβάθμιας 
εκπαίδευσης συμπληρώνεται με τους απλή¬ 
ρωτους ωρομίσθιους καθηγητές που χρησι¬ 
μοποιούνται σαν πασπαρτού ώστε να καλύ¬ 
πτουν τα κενά των μέλων ΔΕΠ. Πρόκειται 
για μπαλώματα που έγιναν ακόμα και τον 
Δεκέμβριο, με καθηγητές που διδάσκουν 
μαθήματα που μπορεί να μην είναι καν του 
αντικειμένου τους. 

Την εικόνα ολοκληρώνει η άρνηση των 


διοικήσεων ιδρυμάτων (ΑΠΘ, ΤΕΙ Αθήνας) 
να εγγράψουν φοιτητές που δικαιούνταν με¬ 
τεγγραφή, οδηγώντας τους πρακτικά εκτός 
εκπαίδευσης. Τελικά, κάτω από το βάρος της 
τακτικής «φωνάζει ο κλέφτης» της κυβέρνη¬ 
σης και της απόφασης του ΣτΕ, οι φοιτητές 
έγιναν καταρχάς αποδεκτοί, με τα ιδρύματα 
να έχουν ωστόσο δικαίωμα ένστασης κατά 
της απόφασης. 

Τα παραπάνω προβλήματα δεν έπεσαν 
από τον ουρανό. Έχουν μια κοινή ρίζα που 
δεν είναι άλλη από την εφαρμογή των μνη- 
μονιακών - νεοφιλελεύθερων πολιτικών 
και τη χρόνια υποχρηματοδότηση της εκ¬ 
παίδευσης. Ενδεικτικά είναι τα στοιχεία για 
τις μειώσεις στους προϋπολογισμούς των 
ιδρυμάτων, οι οποίες φτάνουν μέχρι και 80%! 
Αυτά τα νούμερα αποκαλύπτουν ένα μέρος 
της παραπάνω πραγματικότητας και κάνουν 
κατανοητό σε όλους γιατί τα ιδρύματα έχουν 
φτάσει σε αυτή την κατάσταση. 

Η απάντηση της κυβέρνησης και των 
μνημονιακών εντός και εκτός των πανεπι¬ 
στημίων για την αντιμετώπιση των προβλη¬ 
μάτων, αποκαλύφθηκε μέσα από το πόρισμα 
του «εθνικού διαλόγου» για την παιδεία. 
Σε αυτό το πόρισμα αναφέρεται ξεκάθαρα 
πως τα ιδρύματα πρέπει να αναζητούν από 
μόνα τους πόρους για να εξασφαλίσουν τη 
λειτουργία τους. Πως θα το πετύχουν αυτό; 
Μέσα από το ξεπούλημα εγκαταστάσεων 
και τομέων σε ιδιώτες, χορηγίες και, φυσικά, 
δίδακτρα! Εάν ένα τμήμα ή ακόμα και ένα 
ολόκληρο πανεπιστήμιο δεν προσελκύει το 


ενδιαφέρον κάποιου ιδιώτη, τότε πολύ απλά 
θα υπολειτουργεί ή θα κλείνει. 

Μια ακόμα ένδειξη της μνημονιακής 
προσέγγισης της εκπαίδευσης από μεριάς 
των διοικήσεων είναι η πρόταση των πρυ- 
τάνεων κεντρικών πανεπιστημίων από όλη 
την Ελλάδα για μειώσεις στους εισακτέους 
φοιτητές έως και 50%! Συγκεκριμένα οι πρυ- 
τάνεις των Πανεπιστημίων Πατρών και Οι¬ 
κονομικού Αθηνών ζητούν 50% μείωση των 
εισακτέων φοιτητών, ενώ μεγάλες μειώσεις 
ζητούνται και από άλλα ΑΕΙ και ΤΕΙ (ΤΕΙ 
Αθήνας -42%, Παν. Πειραιά -35,80%, ΑΠΘ 
-34,10%, ΕΜΠ-30%). 

Γίνεται πλέον ξεκάθαρο πως σχεδιάζουν 
μια εκπαίδευση για λίγους και εκλεκτούς, 
όπου για να σπουδάσει κανείς θα πρέπει να 
πληρώνει δίδακτρα, να προσφέρει δωρεάν 
εργασία σε ιδιώτες με τη μορφή της πρακτι¬ 
κής άσκησης κ.ό.κ. Προετοιμάζεται έτσι μια 
ακόμη «χαμένη» γενιά, όπως την αποκαλούν 
ξεδιάντροπα η άθλια συγκυβέρνηση και τα 
παπαγαλάκια της, που θα αποτελεί “στρα¬ 
τιά” ανέργων ή χαμηλόμισθων εργαζομένων 
με ανύπαρκτα δικαιώματα. 

Για το μνημονιακό μπλοκ, οι δαπά¬ 
νες την παιδεία είναι μια σπατάλη από την 
οποία θέλουν να απαλλαγούν, με τη σωτη¬ 
ρία των χρεοκοπημένων τραπεζών και των 
επιχειρήσεων να λαμβάνει προτεραιότητα. 
Ο μνημονιακός μονόλογος για την παιδεία 
έχει ως στόχο την κατάργηση του δημόσιου 
και δωρεάν χαρακτήρα της, των πτυχίων και 
των απολυτηρίων, την μετατροπή της σε μια 



σούπα «επαγγελματικών δεξιοτήτων». 

Οι φοιτητές θα πρέπει να πραγματοποι¬ 
ήσουν παντού μαζικές Γενικές Συνελεύσεις 
και, όπου αυτό δεν είναι δυνατό, να δημιουρ¬ 
γήσουν επιτροπές αγώνα ενάντια στα μνη¬ 
μόνια και κάθε αντεκπαιδευτικό νομοσχέδιο. 
Να προχωρήσουν σε καταλήψεις, μαζικές 
διαδηλώσεις και συμμετοχή στις απεργίες. 
Να παλέψουν για την αναβάθμιση της εκ¬ 
παίδευσης και την αύξηση της χρηματοδό¬ 
τησης. Να προετοιμάσουν ένα μαζικό και 
δυναμικό κίνημα, που θα μπει στην πρώτη 
γραμμή και θα λειτουργήσει σαν πυροκρο¬ 
τητής των αγώνων για την υπόλοιπη κοινω¬ 
νία, βοηθώντας στο ξεπέρασμα των αδυνα¬ 
μιών των τελευταίων χρόνων, με ορίζοντα 
την ένωση με τους αγώνες των εργαζομένων 
για τη διαγραφή του χρέους και το οριστικό 
γκρέμισμα των μνημονίων. 

■ Γιώργος Τσόλακας 

Διαβάστε αναλυτικές ανακοινώσεις για τις 
μειώσεις εισακτέων, τις μετεγγραφές, την 
υποχρηματοδότηση κ.ά. στο 

Μαθητές: Ανάγκη για αγώνα διάρκειας 


Μ ε τη συνεχιζόμενη υποχρηματοδότη¬ 
ση της παιδείας και συγκεκριμένα της 
δευτεροβάθμιας εκπαίδευσης έχει γί¬ 
νει αντιληπτό στους εφήβους πως οι 
ακολουθούμενες μνημονιακές πολιτικές έχουν υποβαθ¬ 
μίσει τα δικαιώματα των μαθητών στην παιδεία. Μια 
σειρά από κινητοποιήσεις έχουν γίνει το τελευταίο δι¬ 
άστημα, καθώς η κυβέρνηση ΣΥΡΙΖΑ-ΑΝΕΛ μέσα στα 
πλαίσια των μνημονίων και της ΕΕ, έχει βάλει μπρος τα 
σχέδια εφαρμογής του νέου λυκείου με απώτερο σκοπό 
να πετάξει μαθητές εκτός της τριτοβάθμιας εκπαίδευ¬ 
σης, μιας και ο ελληνικός καπιταλισμός δεν χρειάζεται 
παρά λίγους πτυχιούχους μορφωμένους. Παράλληλα, η 
καθιέρωση του θεσμού της μαθητείας, της επαίσχυντης 
εργασιακής εκμετάλλευσης, δίνει τσάμπα εργατικό δυ¬ 
ναμικό στους εργοδότες, συμπληρώνοντας το πάζλ μιας 
ακραίας νεοφιλελεύθερης μεταρρύθμισης της παιδείας. 
Έτσι, ανάλογα με την ταξική θέση των γονέων, τα παιδιά 
θα στερούνται τα δικαιώματά τους στην εκπαίδευση. Το 
νέο τοπίο που διαγράφεται το αντιλαμβάνονται ολοένα 
και περισσότερο οι μαθητές και με μια ενεργή συμμετο¬ 
χή σε μαθητικά συλλαλητήρια και με καταλήψεις μέσα 
στο Φλεβάρη αρχίζουν να κάνουν αισθητή τη παρουσία 
τους απέναντι στο Υπουργείο Παιδείας. 

Πιο αναλυτικά σχετικά με τη κατάσταση: 

- Καταργούνται στη πράξη οι επαναληπτικές πανελλα¬ 
δικές που έδιναν την δυνατότητα δεύτερης προσπάθει¬ 
ας. 

- Με τις ελλείψεις στα σχολεία και με τη μη πρόσληψη 
καθηγητών έχουν μειωθεί οι ώρες διδασκαλίας σε κά¬ 
ποια μαθήματα, καθηγητές αναγκάζονται να δουλεύουν 
παραπάνω, ενώ την ίδια ώρα στα ΕΠΑΛ καταργούνται 
ειδικότητες. 

- Η εισαγωγή της Θεματικής Εβδομάδας οδηγεί σε νέα 
κατάτμηση της επιστημονικής γνώσης, ούτως ώστε να 
εφαρμόσουν πιο εύκολα τα κριτήρια της αγοράς στη 
δευτεροβάθμια εκπαίδευση και να αποκλείσουν μα¬ 
θητές με αυτό τον τρόπο. Παράλληλα επιβαρύνουν το 
φόρτο των καθηγητών βάζοντας τους να δουλεύουν 
παραπάνω ώρες. 

- Με τη μαθητεία στα ΕΠΑΛ θα βάζουν νέους να δου¬ 


λεύουν για 17 ευρώ μεροκάματο, πράγμα που θα δώσει 
την ευκαιρία στους εργοδότες να βρίσκουν ακόμα πιο 
φτηνό εργατικό δυναμικό, εκμεταλλευόμενοι αυτό το 
καθεστώς και παράλληλα να συμπιέζουν τους μισθούς 
προς τα κάτω. 

-Με το νέο λύκειο, όπου με τον διαχωρισμό σε τετραετές 
γυμνάσιο και σε διετές λύκειο θα προστεθούν νέες εξε¬ 
τάσεις, ώστε να αποκλείουν τους μαθητές από τη τριτο¬ 
βάθμια εκπαίδευση.Ήδη οι πρυτάνεις του ΟΠΑ, ΕΜΠ, 
ΑΠΘ κ.λπ. ζητούν δραστική μείωση των εισακτέων. 

Με αυτή τη ζοφερή κατάσταση να καραδοκεί οι 
μαθητές σε αντιστοιχία πάντα και με τις πολιτικές δυ¬ 
νάμεις, που παρεμβαίνουν σε αυτούς, βγαίνουν στον 
αγώνα και οφείλει αυτός ο αγώνας να μαζικοποιηθεί με 
φοιτητές και εργαζόμενους. 

Παράλληλα, τις τελευταίες εβδομάδες οι φασίστες 
νεοναζί της Χρυσής Αυγής, σε σχολεία όπως στο Ωραι- 
όκαστρο, στη Θεσσαλονίκη, και στο νέο Ικόνιο Περάμα¬ 
τος, στο Πειραιά, όπου υποδέχονται πρόσφυγες, έχουν 
αρχίσει να δραστηριοποιούνται σπέρνοντας το μίσος 
για τους πρόσφυγες και βιαιοπραγώντας απέναντι σε 
γονείς. Παρ’ όλες αυτές τις επιθέσεις έγιναν μαζικές εκ¬ 
δηλώσεις υποδοχής στους πρόσφυγες. Η συντριπτική 
πλειοψηφία των μαθητών ξέρει ότι δεν έχει τίποτα να 
χωρίσει με τους προσφυγές, πάρα μόνο με αυτούς που 
τους ξεσπίτωσαν, δηλαδή τους ιμπεριαλιστές, που είναι 
οι ίδιοι που θεωρούν την μόρφωση περιττή και αχρεία¬ 
στη στο σύγχρονο ελληνικό καπιταλισμό. 

Με τους αγώνες να εντείνονται είναι βέβαιο ότι η 
μαθητική νεολαία έχει πολλά ακόμα για τα οποία πρέπει 
να παλέψει στο μέλλον, μιας και επί τη ουσίας διακυβεύ- 
εται το ίδιο της το μέλλον. 

Πρέπει να αντιστρέψει το κλίμα της ηττοπάθειας 
και να δώσει το παλμό για ένα νέο ξεσηκωμό απέναντι 
στις μνημονιακές πολιτικές. Χωρίς αυτόν δεν υπάρχει 
μέλλον, πάρα μόνο εξαθλίωση. Να παλέψει παράλληλα 
το ρατσισμό και τον φασισμό, τους θρασύδειλους χρυ- 
σαυγίτες που έχουν το θράσος να παρεμβαίνουν μέσα 
στα σχολεία. Ντόπιοι μαθητές, προσφυγόπουλα και 
μετανάστες μπορούν να παλέψουν από κοινού για την 
υπεράσπιση της δημόσιας παιδείας και ταυτόχρονα για 
την βελτίωση της με αύξηση της χρηματοδότησης. 


Εφυγε από τη ζωή 
ο Λουκιανός Κηλαηδόνης 

Λουκιανός Κηλαηδόνης απεβίωσε στις 7 Φεβρουάριου 
2017, σε ηλι¬ 
κία 73 ετών, 
εξαιτίας καρδιακής ανε¬ 
πάρκειας. Γεννήθηκε 
στην Κυψέλη (Αθήνα) 
στις 15 Ιουλίου 1943. 

Σπούδασε στο Λεό¬ 
ντειο Λύκειο Πατησίων 
και Αρχιτεκτονική στο 
Αριστοτέλειο Πανεπι¬ 
στήμιο Θεσσαλονίκης 
και στο Εθνικό Μετσόβιο Πολυτεχνείο, χωρίς όμως να ασκήσει 
ποτέ αυτό το επάγγελμα, καθώς αποφάσισε να ασχοληθεί με τη 
μουσική. Η καλλιτεχνική καριέρα του ξεκίνησε στις αρχές της δε¬ 
καετίας του ι 70, όταν έγραψε τη μουσική για τη θεατρική παρά¬ 
σταση του έργου της Κωστούλας Μητροπούλου Η Πόλη μας. 

Τα πιο σημαντικά του έργα θα έρθουν στη συνέχεια και συ¬ 
γκεκριμένα το 1973, με την εύστοχη κριτική του στις δομές της 
ελληνικής κοινωνίας με τον δίσκο του «Τα Μικροαστικά», σε στί¬ 
χους του Γιάννη Νεγρεπόντη. Η συνεργασία τους θα κορυφωθεί 
το 1975 στον μαρξιστικής έμπνευσης δίσκο «Απλά Μαθήματα 
Πολιτικής Οικονομίας». Τα δύο αυτά έργα θα τον κάνουν δημο¬ 
φιλή στον κύκλο των αγωνιστών καθώς και συνολικά στην ερ¬ 
γατική τάξη και ήρθαν μέσα σε μια περίοδο ανόδου των αγώνων, 
των οποίων ο πρώτος κύκλος θα κλείσει με την πτώση της δικτα¬ 
τορίας. Ο Κηλαηδόνης θα συνεχίσει να δημιουργεί όμορφα τρα¬ 
γούδια για τα προβλήματα που ταλαιπωρούν τους εργαζόμενους 
και τα φτωχά καταπιεσμένα στρώματα, με σεβασμό και ένα πολύ 
ιδιαίτερο και εύθυμο χιούμορ. Ενδεικτικά να αναφέρουμε «Τα Νέα 
Μέτρα», «Μια Μέρα Μιας Μαίρης», «Ο Μικρός Ήρωας», «Ένα 
Γουρούνι Λιγότερο»... και ο κατάλογος δεν μπορεί να σταματή¬ 
σει εδώ. 

Δεν έλειψε ποτέ και η συμμετοχή του σε συναυλίες αλληλεγ¬ 
γύης απέναντι στις ιμπεριαλιστικές επεμβάσεις, σε κοινωνικά ζη¬ 
τήματα, ακόμα και σε οργανώσεις του εργατικού κινήματος, με 
έναν πάντα σεμνό και ταπεινό τρόπο. Δυστυχώς, καλλιτέχνες 
όπως ο Λουκιανός, μέσα στην κοινωνική και πολιτική σήψη που 
υπάρχει, όλο και σπανίζουν σήμερα και πρέπει οι νέοι καλλιτέχνες 
να εμπνευστούν από τη σπουδαία παρακαταθήκη που προσέφερε. 

Ο α’ γύρος εκδηλώσεων της ΟΚΔΕ 
για την Οκτωβριανή Επανάσταση 



Η πρώτη φάση της καμπάνιας 
της ΟΚΔΕ. για τα 100 χρόνια 
από την Οκτωβριανή Επανά¬ 
σταση κορυφώνεται με εκδη¬ 
λώσεις για την Επανάσταση του Φλεβάρη 
1917 και τις βασικές απόψεις γύρω από τον 
χαρακτήρα και την προοπτική της Ρώσικης 
Επανάστασης. Στην Αθήνα τη σχετική εκδή¬ 
λωση παρακολούθησαν πάνω από 50 σύντρο¬ 
φοι και συναγωνιστές, με ομιλητές τους Ηρα¬ 
κλή Χριστοφορίδη (ΟΚΔΕ) και τον Χρήστο 
Κεφαλή (συγγραφέας, μέλος της συντακτι¬ 
κής επιτροπής του περιοδικού «Μαρξιστική 
Σκέψη»). Στη Θεσσαλονίκη ομιλητές ήταν ο 
Ηρακλής Χριστοφορίδης και ο Χρήστος Λά¬ 
σκος (Δικτύωση για τη Ριζοσπαστική Αριστε¬ 
ρά). Την εκδήλωση παρακολούθησαν πάνω 
από 70 άτομα. Εκδήλωση πραγματοποιήθηκε 
και στην Ιεράπετρα με ομιλητές τον Βαγγέλη 
Κιτσώνη (ΟΚΔΕ) και τον Δημήτρη Γιαννίδη 
(ΛΑΕ). Την ώρα που σελιδοποιείται η εφημε¬ 
ρίδα, εκδήλωση πραγματοποιείται στα Ιωάν¬ 
νινα, ενώ τον Μάρτη εκδηλώσεις θα πραγμα¬ 
τοποιηθούν σε Αλεξανδρούπολη και Τρίκαλα. 

Οι εκδηλώσεις άνοιξαν με σύντομη εισα¬ 
γωγή γύρω από την καμπάνια και το πόσο 
απαραίτητη είναι η μελέτη της Ρώσικης Επα¬ 
νάστασης και η αφομοίωση των διδαγμάτων 
της στο σήμερα.Έπειτα εκτέθηκε το ιστορικό 
των γεγονότων της Επανάστασης του Φλεβά¬ 
ρη και το πολιτικό, οικονομικό και κοινωνικό 
περιβάλλον στο οποίο αυτή εκτυλίχθηκε. 

Στις βασικές εισηγήσεις αναλύθηκαν κυ¬ 


ρίως οι απόψεις για τον χαρακτήρα και την 
προοπτική της επανάστασης και τα κόμματα 
και πρόσωπα που τις εξέφραζαν. Όσον αφορά 
το κόμμα των Μενσεβίκων, αναφέρθηκε ότι 
αυτό θεωρούσε την επανάσταση μία κλασική 
αστική επανάσταση που θα εγκαθίδρυε ένα 
καθεστώς αστικής δημοκρατίας, παρόμοιο με 
αυτό των κρατών της Δυτικής Ευρώπης. 

Για το κόμμα των Μπολσεβίκων και τον 
Λένιν, αναδείχθηκαν ο σημαντικός τους ρό¬ 
λος στην οργάνωση του προλεταριάτου αλλά 
και οι αμφισημίες στην πολιτική τους σχετικά 
με την επερχόμενη επανάσταση, μέχρι τον 
Απρίλη του 1917. Το κόμμα των Μπολσεβί¬ 
κων είχε έως τότε υιοθετήσει την «φόρμουλα» 
της «δημοκρατικής δικτατορίας του προλε¬ 
ταριάτου και της αγροτιάς». Όσον αφορά 
τα καθήκοντα και την βασική δυναμική της 
επερχόμενης επανάστασης, υπήρχε ταύτιση 
στην ανάλυση των μπολσεβίκων και των μεν¬ 
σεβίκων, ως προς το ότι αυτή θα ήταν αστική. 
Η τακτική ήταν όμως διαφορετική, αφού για 
τον Λένιν η προσωρινή επαναστατική κυ¬ 
βέρνηση θα προέρχονταν από ένοπλη λαϊκή 
εξέγερση και επιπλέον ο ρόλος της εργατικής 
τάξης θα ήταν εντελώς διαφορετικός. Ο Λένιν 
αντιλαμβανόταν τη θεμελιώδη διαφορά που 
υπήρχε ανάμεσα στην ρωσική επανάσταση 
του 1905 και τις προηγούμενες αστικές επα¬ 
ναστάσεις, ότι δηλαδή η πρώτη διεξήχθη με 
προλεταριακά μέσα και ότι η ρωσική αστική 
τάξη ήταν πολιτικά δειλή και αντεπαναστα- 
τική. Σε αυτές τις απόψεις οφειλόταν και η 


στάση του κόμματος των Μπολσεβίκων τους 
δύο πρώτους μήνες της Επανάστασης. Ακόμα 
αναφέρθηκε το κομβικό σημείο με τις «θέσεις 
του Απρίλη», όπου ο Λένιν και οι Μπολσεβί¬ 
κοι άλλαξαν στρατηγική και άρχισαν να προ¬ 
ετοιμάζονται για την κατάληψη της εξουσίας 
από τους εργάτες, συγκλίνοντας με την θεω¬ 
ρία της Διαρκούς Επανάστασης του Τρότσκι. 
Σημειώθηκε ότι σε αυτήν τη αλλαγή σημα¬ 
ντικό ρόλο έπαιξαν οι αναλύσεις του Λένιν 
για τον ιμπεριαλισμό. Ακόμα σημειώθηκε η 
καθοριστική συμβολή του Λένιν στο θέμα της 
οικοδόμησης του επαναστατικού κόμματος. 
Για το κομμάτι των θέσεων των Μπολσεβίκων 
και του Λένιν πολύ σημαντική ήταν η εισήγη¬ 
ση του Χρήστου Κεφαλή. 

Τέλος συζητήθηκε η άποψη του Τρότσκι 
για τη «Διαρκή Επανάσταση». Ο Τρότσκι 
ήταν ίσως ο μόνος που έβλεπε τόσο καθαρά 
ότι η δυναμική της ρωσικής επανάστασης 
έφθανε έως την ανάδειξη μίας εργατικής κυ¬ 
βέρνησης. Θεωρούσε ότι το προλεταριάτο 
έστεκε επικεφαλής του αγώνα ενάντια στον 
απολυταρχισμό, ή, όπως παρατηρούσαν 
αντίστοιχα ο Λένιν και η Λούξεμπουργκ, η 
επανάσταση διεξαγόταν με «προλεταριακά 
μέσα» και «είναι το συνειδητό προλεταριάτο 
που είναι το ηγετικό και δραστήριο στοιχείο». 
Όμως, η αντίληψη του Τρότσκι ότι το προ¬ 


λεταριάτο, τοποθετούμενο στην ηγεσία του 
αγώνα, δεν θα μπορούσε να αυτοπεριοριστεί 
στα στενά δημοκρατικά καθήκοντα, διαφο¬ 
ροποιούσε ριζικά την εκτίμησή του για την 
δυναμική της επανάστασης. Έτσι, στη Ρωσία 
ήταν δυνατή και απαραίτητη η μετεξέλιξη της 
αστικής επανάστασης σε διαρκή επανάσταση, 
έως την εγκαθίδρυση της δικτατορίας του 
προλεταριάτου, με την στήριξη των αγροτών. 
Η ανάλυση αυτή ήταν και η βάση της επανα¬ 
στατικής στρατηγικής των μπολσεβίκων μετά 
τον Απρίλη του 1917, όπως διατυπώθηκε από 
τις «θέσεις του Απρίλη» του Λένιν. Τις ειση¬ 
γήσεις ακολούθησαν ερωτήσεις και τοποθε¬ 
τήσεις που εμπλούτισαν ακόμα περισσότερο 
τη συζήτηση. 

Η καμπάνια της ΟΚΔΕ για τα 100 χρόνια 
από την Οκτωβριανή Επανάσταση συνεχί¬ 
ζεται με νέες εκδόσεις των βιβλίων του Λέον 
Τρότσκι «Προς τον Σοσιαλισμό ή Προς τον 
καπιταλισμό» και «Λογοτεχνία και Επανά¬ 
σταση», με προσεχείς εκδηλώσεις σχετικά με 
την τέχνη και την Ρώσικη Επανάσταση, και 
φυσικά με την προετοιμασία του διημέρου 
εκδηλώσεων το ερχόμενο φθινόπωρο στην 
Αθήνα, με τη συμμετοχή αγωνιστών, συγγρα¬ 
φέων και ακαδημαϊκών από την Ελλάδα και 
το εξωτερικό. 


Εκλογές στον Ισημερινό: Προς ΡΙΠ νέΠ “Κερδισμένη δεΚΠετΐΠ”; 


Στις 19 Φλεβάρη πραγματοποιήθηκαν προεδρικές εκλο¬ 
γές στον Ισημερινό. Το αποτέλεσμα τους οδηγεί στον δεύτε¬ 
ρο γύρο τους Λένιν Μορένο της “Συμμαχίας για την Χώρα” 
με 39,36% και τον Γκιγιέρμο Λάσο της δεξιάς αντιπολίτευσης 
με 28,09%. Ο Μορένο, επίδοξος συνεχιστής του Ραφαέλ 
Κορέα (εκλέχτηκε από το 2007 για 3 συνεχόμενες θητείες) 
επικράτησε με πάνω από 1 εκατ ψήφους διαφορά, όμως ο 
δεύτερος γύρος που θα πραγματοποιηθεί στις 2 Απριλίου θα 
κρίνει τελικά ποιος θα επικρατήσει. Εν αναμονή του δεύτε¬ 
ρου γύρου μας δίνεται η ευκαιρία για μια ανασκόπηση της 
σημαντικής τελευταίας δεκαετίας. 

Στον αποχαιρετιστήριο λόγο του ως πρόεδρος του Ιση¬ 
μερινού τον περασμένο Δεκέμβρη, ο Ραφαέλ Κορέα χαρα¬ 
κτήρισε την περασμένη δεκαετία για την χώρα του ως η 
“κερδισμένη δεκαετία”. Είναι αλήθεια. Η πάμφτωχη μικρή 
χώρα των Άνδεων στην πάλαι ποτέ “πίσω αυλή” των ΗΠΑ 
γνωρίζει πρωτοφανής αλλαγές και κοινωνικές μεταμορ¬ 
φώσεις και κατακτήσεις που ποτέ ξανά στο παρελθόν δεν 
γνώρισε. Ο μεγαλύτερος παγκόσμιος παραγωγός μπανάνας 
ο Ισημερινός ήταν πράγματι έως τα τέλη της δεκαετίας του 
1990 μια πραγματική “Μπανανία”. Απόλυτη χλιδή και ασυ¬ 
δοσία για μια μηδαμινή αριθμητικά κομπραδόρικη ελίτ και 
μια χούφτα φεουδάρχες - πλαισιωμένους από έναν βάναυσο 
κρατικό μηχανισμό, στρατιωτικούς και την καθολική εκκλη¬ 
σία - και απόλυτη εξαθλίωση, μιζέρια και αποκτήνωση για 
τις λαϊκές μάζες. 

Ένα κλασικό πείραμα των ιμπεριαλιστών ο Ισημερινός 
επέβαλε την “μοναδική σκέψη” του νεοφιλελευθερισμού 
που συσσώρευσε τεράστια χρέη που κατέστρεφαν την οικο¬ 
νομία και την κοινωνία. Την τετραετία 1988 - 1992 το εξωτε¬ 
ρικό χρέος ήδη είχε φτάσει στο 74% του ΑΕΠ της χώρας και 
η αποπληρωμή του απομυζούσε τις φτωχές λαϊκές μάζες. Το 
2000 τελικά, με ένα χρέος στο 70,1% του ΑΕΠ η κυβέρνηση 
του Τζαμίλ Αχουάντ επέβαλε την δολαριοποίηση ως μηχανι¬ 
σμό ελέγχου του πληθωρισμού που έφτασε το 91%. 

Σε όλη την δεκαετία του 1990 και μέχρι το 2007 ο Ιση¬ 
μερινός γνώρισε έντονες κοινωνικές αναταραχές με κατα¬ 
λήψεις δημοσίων κτηρίων, γενικές απεργίες και αιματηρές 
συγκρούσεις στους δρόμους. Από το 1995 έως το 2005 τα 
λαϊκά κινήματα έριξαν 7 προέδρους (!) ενώ το 2000 οι ιθα¬ 
γενείς της χώρας κατέλαβαν την Βουλή και “κυβέρνησαν” 


έστω για 24 ώρες! 

Η πίεση των κοινωνικών αγώνων είχαν σαν απο¬ 
τέλεσμα την εμφάνιση στο προσκήνιο του Ραφαέλ Κορέα, 
(πρώην υπουργός οικονομικών που αρνήθηκε να πληρώσει 
χρέη στο ΔΝΤ και στην Π.Τ και παραιτήθηκε) και τη χάραξη 
μιας εντελώς άλλης πολιτικής κάτω από την επιρροή των ση¬ 
μαντικότατων εξελίξεων αυτή την περίοδο σε Βενεζουέλα, 
Βολιβία, Αργεντινή, Βραζιλία. 

Το 2007 ο Κορέα και ο Συνασπισμός Κομμάτων που τον 
στηρίζει κερδίζουν τις εκλογές και διώχνει από την χώρα 
τους εκπροσώπους του ΔΝΤ και της Π.Τ. Αρνείται να βάλει 
το χρέος πριν από τις λαϊκές ανάγκες και αρνείται να πλη¬ 
ρώσει το χρέος καταγγέλλοντας το ως παράνομο και απε¬ 
χθές. Αρχίζει τότε μια διαδικασία κοινωνικών αλλαγών που 
ονομάστηκε “Επανάσταση των Πολιτών” . Το 2007 εκλέ¬ 
χτηκε Συντακτική Συνέλευση που συμμετείχαν 80 μέλη του 
ετερογενής κόμματος του Κορέα “Συμμαχία για την Χώρα” 
40 από την δεξιά αντιπολίτευση, 10 από κόμματα της άκρας 
αριστεράς και 5 από την Ομοσπονδία των Ιθαγενικών Εθνι¬ 
κοτήτων του Ισημερινού. Το 2008 το νέο Σύνταγμα από 444 
άρθρα ψηφίστηκε σε Δημοψήφισμα με 65% “ΝΑΙ”. 

Ανάμεσα στα πολλά άρθρα του προβλέπει την υποχρέ¬ 
ωση του κράτους να αυστηροποιήσει τον έλεγχο στις στρα¬ 
τηγικές βιομηχανίες (πετρέλαιο, εξορύξεις, τηλεπικοινωνίες) 
να προστατεύσει την φύση, να μειώσει τα μονοπώλια, να κη¬ 
ρύξει παράνομο μέρος του χρέους, να κάνει αγροτική μεταρ¬ 
ρύθμιση και να βάλει τέλος στα μεγάλα λατιφούντια. Επίσης 
επιβάλει δωρεάν παιδεία, υγεία, καθολική κοινωνική ασφά¬ 
λιση, απαγόρευση ιδιωτικοποίησης νερού, απαγόρευση ξέ¬ 
νων βάσεων στην χώρα κλπ κλπ. Το Σύνταγμα αυτό μαζί με 
εκείνα άλλων χωρών της λατινοαμερικάνικης Ηπείρου (Βε¬ 
νεζουέλα, Βολιβία) αποτελεί ιστορική κατάκτηση των λαών 
της περιοχής και δίνει σφοδρά χτυπήματα στον παγκόσμιο 
ιμπεριαλισμό καθώς αμφισβητεί ευθέως τον πυρήνα του νε¬ 
οφιλελευθερισμού, την πλήρη ασυδοσία του Κεφαλαίου. 

Ύστερα από 10 χρόνια ο Ισημερινός είναι πράγματι μια 
εντελώς διαφορετική χώρα. Γι'αυτό χρειάστηκε ακόμα και 
αιματηρή σύγκρουση με τους ιμπεριαλιστές και τις ντόπιες 
ελίτ - το 2008, οι ΗΠΑ και Κολομβία βομβάρδισαν και εισέ¬ 
βαλαν στο Εκουαδόρ σκοτώνοντας 24 ανθρώπους ενώ το 
2010 ο Κορέα απέτρεψε απόπειρα πραξικοπήματος - και δι¬ 



εθνείς συμμαχίες με τις χώρες της Λ. Αμερικής και τις ΒΚΙΌ5. 
Σε 10 χρόνια ψηφίστηκαν 180 νόμοι που μεταμόρφωσαν τις 
παλιές σχέσεις εξουσίας και επέβαλαν κοινωνικές εγγυήσεις 
για τους πιο φτωχούς. Ο βασικός μισθός πέρασε από 170 δολ 
το 2007 σε 340 το 2014 και 360 το 2015. Μέσα από μια μεικτή 
οικονομία το ΑΕΠ διπλασιάστηκε από 46 εκατ δολ το 2007 
σε 100 εκατ. δολ το 2015. Φτιάχτηκαν χιλιάδες χιλιόμετρα 
σύγχρονων δρόμων, χιλιάδες σχολεία, νοσοκομεία και μεγά¬ 
λα έργα όπως 8 μεγάλοι υδροηλεκτρικοί σταθμοί. 

Πραγματοποιήθηκε μια σημαντική πάταξη της φτώ¬ 
χειας η οποία από 37.5% το 2007 έφτασε στο 22.5% το 2014 
(η ακραία φτώχεια από 16.5% στο 8.5%) ενώ στην ύπαιθρο 
μειώθηκε από 61.3% στο 35.3%. Οι επενδύσεις στην δημόσια 
υγεία αυξήθηκαν πάνω από 700%, στην παιδεία 400% ενώ η 
πρόσβαση στην βασική εκπαίδευση αυξήθηκε κατά 6 μονά¬ 
δες. Έτσι έφτασε να έχει την χαμηλότερη ανεργία στην Ήπει¬ 
ρο το 2014 με 4,5%. 

Σήμερα ο Ισημερινός- παρ 'όλες τις αντιφάσεις που μπο¬ 
ρεί να έχει η διακυβέρνηση Κορέα- μείωσε το εξωτερικό του 
χρέος στο 25,7% του ΑΕΠ και κατευθύνει τα έσοδα στην 
πραγματική οικονομία, όχι στην αποπληρωμή του. Η μικρή 
χώρα των Άνδεων με την δική της “κερδισμένη δεκαετία” εί¬ 
ναι ένα φωτεινό παράδειγμα για τους εργαζόμενους, τα φτω¬ 
χά λαϊκά στρώματα, την νεολαία στην σημερινή Ελλάδα των 
Μνημονίων και της κοινωνικής καταστροφής που διανύει 
την δική της “δεκαετία της παρακμής”. Για να βγούμε από 
αυτό το σκοτεινό τούνελ πρέπει να συνειδητοποιήσουμε τα 
λόγια του Ραφαέλ Κορέα: “Δεν ζούμε σε μια εποχή αλλαγών. 
Ζούμε σε μια αλλαγή εποχών”. 

■ Παουλίν Μηουμηουλίμα 

ΗΠΑ:Ξεσηκωμός εναντίον του Τραμπ 


Δ εν έχει υπάρξει στην αμερικανική ιστορία 
μεγαλύτερος ξεσηκωμός εναντίον ενός νε- 
οεκλεγέντος προέδρου. Από την ημέρα της 
ορκωμοσίας του Τραμπ, διαρκείς κινητοποι¬ 
ήσεις οξύνουν συνεχώς την πολιτική κρίση στις ΗΠΑ, 
ενώ κορυφώνεται και η σύγκρουση ανάμεσα σε μερίδες 
της μπουρζουαζίας που στηρίζουν τον Τραμπ και σε αυ¬ 
τές που είναι εναντίον του. Διαρκείς αποκαλύψεις της 
ΟΙΑ και του ΡΒΙ «καίνε» στελέχη του Τραμπ, συνεχί¬ 
ζεται η έρευνα για τις σχέσεις με τους Ρώσους και δεν 
είναι λίγοι αυτοί που δημόσια κριτικάρουν τις νοητικές 
του ικανότητες, καλώντας ανοιχτά σε ανατροπή του. 

Στο χοντρό παιχνίδι που παίζεται στο εσωτερικό της 
αστικής τάξης, έρχεται να προστεθεί το εργατικό κίνη¬ 
μα, αποδεικνύοντας πως δεν μαύρισε μόνο τους νεο¬ 
φιλελεύθερους Δημοκρατικούς στις εκλογές, αλλά και 
πως είναι αποφασισμένο να αντιπαρατεθεί με οποιον- 
δήποτε αποτελεί απειλή εναντίον του, ακόμα κι αν αυ¬ 
τός εμφανιζόταν λίγους μήνες πριν ως Μεσσίας. 

Ιστορικές μέρες 

Στις 20 Ιανουάριου, ημέρα ορκωμοσίας του Τραμπ, 
χιλιάδες κόσμου διαδήλωσαν στην Ουάσιγκτον κι άλ¬ 
λες πόλεις, με σύνθημα: «Όχι ο δικός μου πρόεδρος». 
Συμμετείχαν πολλοί εργαζόμενοι που πήραν άδεια από 
τις δουλειές τους. Στην πρωτεύουσα έγιναν σημαντι¬ 
κές συγκρούσεις με την αστυνομία, που κατέληξαν σε 
217 συλλήψεις και αρκετούς τραυματίες αστυνομικούς 
και διαδηλωτές. Στις 21 Ιανουάριου έγινε η λεγάμενη 
Πορεία των Γυναικών (ξεκίνησε από ένα κάλεσμα γυ¬ 
ναικών στο ΓαοεΒοοίτ). Καταμετρήθηκαν 350 διαδηλώ¬ 
σεις σε όλες τις ΗΠΑ. Οι διαδηλωτές υπολογίζονται 
σε 4-5 εκατομμύρια. Οι μεγαλύτερες διαδηλώσεις ήταν 
στην Ουάσιγκτον (1 εκ.), στο Λος Άντζελες (750 χιλ.), 
στη Νέα Υόρκη (500 χιλ.), στο Σικάγο (250 χιλ.), στη 
Βοστόνη και στο Ντένβερ (170 χιλ.). Τα κύρια συνθή¬ 
ματα ήταν: «Ο Τραμπ δεν είναι δικός μου Πρόεδρος» 
και «Κάντε τους ρατσιστές και πάλι να φοβούνται». Σε 
πολλές πόλεις έγιναν συγκρούσεις με την αστυνομία. Ο 
τεράστιος αριθμός των διαδηλωτών θύμισε τις μεγάλες 
αντιπολεμικές διαδηλώσεις του 2003, ενώ οι διαθέσεις 
τους τη μαχητική διαδήλωση του 1999 στο Σιάτλ, απ’ 
όπου ξεκίνησε το αντιπαγκοσμιοποιητικό κίνημα. 

Οι μεγάλες αυτές κινητοποιήσεις έχουν δύο βασικές 
ρίζες. Η πρώτη απλώνεται στα κινήματα της τελευταίας 
οχταετίας και στη μαχητική πολιτική που εξέφρασαν: 
κίνημα Όοαιργ δΐτεεί”, αγώνας για τα 15 δολά¬ 
ρια ανά ώρα των εργαζομένων στις αλυσίδες &5ί-Γοοά 
(που ένωσε τους εργαζόμενους σε δεκάδες πόλεις και 
οδήγησε σε σημαντικές νίκες), αγώνας ενάντια στις 
φυλετικές διακρίσεις και τις βάρβαρες δολοφονίες των 
μαύρων από την αστυνομία — που κατέληξε στη δη¬ 
μιουργία του “Βίαείτ Τίνεκ Μαΐίετ”. Πέρα από αυτά, ορ¬ 
γανώθηκαν κινητοποιήσεις ενάντια στον πόλεμο και 
στην καταστροφή του περιβάλλοντος, με κυρίαρχη την 
κινητοποίηση των Ινδιάνων στο δΐαηάίη§ Κοελ ενάντια 
στην κατασκευή αγωγού πετρελαίου στα πατρογονι¬ 
κά τους εδάφη. Έγιναν επίσης αγώνες των δημοσίων 
υπαλλήλων (εκπαιδευτικών κ.α.) για αυξήσεις μισθών 
και ενάντια στην πτώχευση των συνταξιοδοτικών τους 
προγραμμάτων, απεργίες οδηγών ταξί κ.α. Όλα αυτά τα 
κομμάτια συνθέτουν το παζλ του αμερικανικού κινήμα¬ 
τος. 

Η δεύτερη ρίζα των κινητοποιήσεων βρίσκεται στην 
ακροδεξιά ρητορική και πρακτική του Τραμπ και της 
κυβέρνησής του: νόμοι ενάντια στις εκτρώσεις, ανοι¬ 
χτός πόλεμος ενάντια στους μετανάστες, αύξηση πο¬ 
λεμικών δαπανών, ενίσχυση του Ισραήλ, επίθεση στους 
Ινδιάνους υπερασπιστές του περιβάλλοντος, στενή 
σχέση με κάθε τι ακροδεξιό όπως το Τεα Ρατΐγ, πρόταση 
για χρήση 100.000 εθνοφρουρών εναντίον μεταναστών 
κ.α. Εργαζόμενοι, μετανάστες, μαύροι αγωνιστές, Ινδι¬ 
άνοι κι αλληλέγγυοι οικολόγοι, γυναικείες οργανώσεις, 
υπερασπιστές των Παλαιστινίων, αντιφασίστες, καλλι¬ 
τέχνες και πολιτικές οργανώσεις (αριστερές και αναρ¬ 
χικές) ένωσαν τις δυνάμεις τους ενάντια σ’ αυτόν που 
συμβολίζει τη δικτατορία των πλουσίων. 

Οι κινητοποιήσεις κατά του Τραμπ δεν περιορίστη¬ 
καν στις ΗΠΑ. Σε 70 χώρες πραγματοποιήθηκαν δια¬ 



δηλώσεις εναντίον του. 

Το παράδειγμα των λιμενεργατών... 

Η πιο ουσιαστική κι ελπιδοφόρα αντίδραση του κι¬ 
νήματος ήταν η απεργία των λιμενεργατών του Όκλαντ 
στις 21 Γενάρη. Ο μεγαλύτερος σταθμός κοντέινερ στη 
βόρεια Καλιφόρνια έκλεισε, όπως και οι υπόλοιποι 
σταθμοί σε όλο το Όκλαντ. Οι λιμενεργάτες αυτοί ανή¬ 
κουν στην ΙΙΛΥν (Διεθνής Ένωση Φορτοεκφορτωτών 
Αποθηκάριων). Το 1978 είχαν αρνηθεί να φορτώσουν 
στρατιωτικό εξοπλισμό για τον χιλιανό δικτάτορα Πι- 
νοσέτ, είχαν αρνηθεί πολλές φορές να ξεφορτώσουν 
πλοία του ρατσιστικού καθεστώτος της Νότιας Αφρι¬ 
κής, ενώ το 2008 είχαν κλείσει τα λιμάνια της Ανατολι¬ 
κής Ακτής, διαμαρτυρόμενοι ενάντια στον πόλεμο σε 
Ιράκ κι Αφγανιστάν. Οι λιμενεργάτες του Όκλαντ, χω¬ 
ρίς την έγκριση της ηγεσίας της ΙΕ\νΎ, έκαναν μια πολι¬ 
τική απεργία ενάντια στις διακηρύξεις Τραμπ και διαπό¬ 
τισαν με ταξικό περιεχόμενο την κινητοποίηση της 21ης 
Γενάρη, ενώ προειδοποίησαν ότι η αντεργατική ατζέντα 
του Τραμπ δεν θα μείνει αναπάντητη. 

Τέτοια αγωνιστικά τμήματα της εργατικής τάξης 
στήριξαν με σθένος το πρόγραμμα του Μπέρνι Σάντερς 
στις εσωκομματικές εκλογές των Δημοκρατικών. Αυτό 
το πρόγραμμα περιλάμβανε: 15 δολ./ώρα κατώτατο 
ημερομίσθιο, δωρεάν ιατροφαρμακευτική περίθαλψη 
για όλους, δωρεάν πρόσβαση στην Ανώτατη Εκπαίδευ¬ 
ση, φορολογία στους πλούσιους, επενδύσεις σε δημό¬ 
σια έργα για νέες θέσεις εργασίας, πράσινη ενέργεια και 
ανάπτυξη δημόσιων συγκοινωνιών, υπεράσπιση των 
μαύρων και των μειονοτήτων κ.α. 

Αυτά τα εργατικά στρώματα είναι που στηρίζουν και 
την αντικαπιταλίστρια Δημοτική Σύμβουλο στο Σιάτλ, 
που έχει μπει για τα καλά στο «μάτι» των επιχειρημα¬ 
τιών. 

...εξαπλώνεται σε όλη τη χώρα 

Οι κινηματικές δράσεις δεν σταμάτησαν στις 21 Γε¬ 
νάρη. Στο Πανεπιστήμιο Μπέρκλεϊ εκατοντάδες φοι¬ 
τητές συγκρούστηκαν με την αστυνομία κι απέτρεψαν 
την ομιλία του ακροδεξιού Μάιλο Γιαννόπουλου, φανα¬ 
τικού υποστηρικτή του Τραμπ. Σε δεκάδες αεροδρόμια 
κινητοποιήθηκαν χιλιάδες άνθρωποι ενάντια στο διά¬ 
ταγμα του Τραμπ που απαγόρευε την είσοδο στις ΗΠΑ 
σε όσους έρχονται από εφτά συγκεκριμένες χώρες. 

Στις 16 Φλεβάρη οργανώθηκε η «Μέρα χωρίς μετα¬ 
νάστες». Χιλιάδες μετανάστες δεν πήγαν στη δουλειά 
τους, στα σχολεία, στα πανεπιστήμια, ώστε να δείξουν, 
δια της απουσίας τους, τη συμβολή τους στην κοινω¬ 
νία και στην παραγωγή. Πολλά καταστήματα έκλεισαν, 
ενώ γνωστοποιήθηκαν τουλάχιστον 100 απολύσεις με¬ 
ταναστών που είχαν απεργήσει. 

Στις 8 Μάρτη, Ημέρα της Γυναίκας, προγραμματίζο¬ 
νται νέες μεγάλες κινητοποιήσεις ενάντια στον Τραμπ 
και τις πολιτικές του, ενώ προτείνεται μεγάλη πανε¬ 
θνική κινητοποίηση την 1η Μάη. Οι εξελίξεις θα εξαρ- 
τηθούν και από το αν οι εργαζόμενοι καταρτίσουν ένα 
απλό πρόγραμμα διεκδικήσεων και προσπαθήσουν να 
το επιβάλουν αγωνιστικά. Προϋπόθεση γι’ αυτό είναι 
η δημιουργία μιας ανεξάρτητης ταξικής επαναστατικής 
οργάνωσης, που θα βοηθήσει στην πολιτική και οργα¬ 
νωτική ανεξαρτησία του εργατικού κινήματος από τους 
Δημοκρατικούς και διάφορους «αριστερούς» που ονει¬ 
ρεύονται την αντισυστημική τους μεταμόρφωση. 

Α.Φ. 



στον κόσμο... 


ΙΤΑΛΙΑ 

Χιλιάδες οδηγοί ταξί συγκρούστηκαν με την αστυνο¬ 
μία σε διαδήλωση που πραγματοποιήθηκε στις 21 Φλε¬ 
βάρη στη Ρώμη. Η διαδήλωση ήταν η κορύφωση μιας 
εβδομάδας απεργίας, με σκοπό να μπλοκαριστεί η ψήφι¬ 
ση τροπολογίας που θα διευκόλυνε περαιτέρω τη δράση 
της εγκληματικής για τα δικαιώματα των εργαζομένων 
πολυεθνικής εταιρίας ΓΙΒΕΚ. Η εταιρία, που λειτουργεί 
μέσω εφαρμογής σε κινητά τηλέφωνα, έχει προκαλέσει 
την οργή χιλιάδων κακοπληρωμένων, ανασφάλιστων και 
χωρίς δικαιώματα εργαζομένων, σε πολλές χώρες του κό¬ 
σμου. Την επόμενη μέρα της διαδήλωσης, η απεργία έλη¬ 
ξε, καθώς η συνδικαλιστική ηγεσία συναντήθηκε με τον 
υπουργό Συγκοινωνιών και πήρε κάποιες αόριστες υπο¬ 
σχέσεις για ξεκίνημα διαλόγου. Πολλοί οδηγοί, ωστόσο, 
διαφώνησαν με την απόφαση, καθώς παρατείνεται για 
έναν ακόμη χρόνο το ισχύον ασαφές νομικό πλαίσιο που 
επιτρέπει τη λειτουργία της ΙΙΒΕΚ.. 

Αντιφασιστική συγκέντρωση με εκατοντάδες διαδη¬ 
λωτές πραγματοποιήθηκε στις 14 Φλεβάρη στο Μιλά¬ 
νο. Αφορμή ήταν η εθνική ημέρα μνήμης για τα θύματα 
κατά την αποχώρηση χιλιάδων Ιταλών από τις Δαλματι- 
κές ακτές, με το τέλος του 2ου Π.Π. Τα τελευταία χρόνια, 
αυτή την ημέρα εκμεταλλεύονται οι ακροδεξιοί, οι οποίοι 
πραγματοποίησαν συγκέντρωση, περιφρουρούμενοι από 
την αστυνομία. Οι διαδηλωτές επιχείρησαν να φτάσουν 
στη συγκέντρωση και συγκρούστηκαν με τις δυνάμεις κα¬ 
ταστολής. 

Φοιτητές στο πανεπιστήμιο της Μπολόνια έκαναν 
κατάληψη στο κτήριο της βιβλιοθήκης και πραγματοποί¬ 
ησαν πορεία, παρά την απρόκλητη επίθεση της αστυνομί¬ 
ας, ενάντια στην εισαγωγή τουρνικέ (μπάρα ελεγχόμενης 
διέλευσης) στην είσοδο. Οι εκατοντάδες διαδηλωτές θέ¬ 
λουν να παραμείνει η βιβλιοθήκη ελεύθερη για όλους. 

ΠΟΥΕΡΤΟ ΡΙΚΟ 

Ο Κυβερνήτης του νησιού, Ρικάρντο Ροσέλο, ανα¬ 
κοίνωσε άγριες περικοπές στον προϋπολογισμό των πα¬ 
νεπιστημίων, με τους φοιτητές να απαντούν με μαζικές 
συνελεύσεις και καταλήψεις. Το πολύπαθο νησί αποτελεί 
προτεκτοράτο των ΗΠΑ και είναι ουσιαστικά χρεοκοπη¬ 
μένο, ενώ οποιαδήποτε απόφαση πρέπει να εγκριθεί από 
το Κογκρέσο των ΗΠΑ, όπου το Πουέρτο Ρίκο δεν έχει... 
ούτε έναν αντιπρόσωπο! Οι περικοπές φτάνουν τα 300 
εκ. δολάρια και διατάχθηκαν από το Συμβούλιο Δημοσι¬ 
ονομικού Ελέγχου των ΗΠΑ. Πάνω από 3.500 φοιτητές 
προχώρησαν σε γενικές συνελεύσεις και με συντριπτικά 
ποσοστά αποφάσισαν κατάληψη των ιδρυμάτων και κι¬ 
νητοποιήσεις. 

ΧΙΛΗ 

Σε απεργία διάρκειας προχώρησαν από τις αρχές Φλε¬ 
βάρη περισσότεροι από 2.500 εργάτες στη μεγαλύτερη 
εταιρία εξόρυξης χαλκού παγκοσμίως, την ΒΗΡ ΒίΠίΐοη 
(αυστραλιανών συμφερόντων). Στις διαπραγματεύσεις 
για τη νέα συλλογική σύμβαση εργασίας, η εταιρία όχι 
μόνο αρνείται την αύξηση 7% στους μισθούς, αλλά θέ¬ 
λει να πετσοκόψει και τα δικαιώματα της προηγούμενης 
σύμβασης (είχε υπογραφεί μετά από απεργία δύο εβδομά¬ 
δων). Η παραγωγή της εταιρίας από τα ορυχεία της στη 
Χιλή αντιπροσωπεύει το 9% της παγκόσμιας παραγωγής 
χαλκού και το ένα τρίτο περίπου της παραγωγής χαλκού 
της Χιλής. Η απεργία έχει ήδη ανεβάσει τις τιμές παγκο¬ 
σμίως στα υψηλότερα επίπεδα των τελευταίων 20 μηνών. 
Οι εργαζόμενοι ψήφισαν καθολικά υπέρ της απεργίας, 
που κηρύχθηκε ως απάντηση στην αδιαλλαξία της εταιρί¬ 
ας, ενώ πραγματοποιήθηκε επίθεση της αστυνομίας, μετά 
την απενεργοποίηση των συναγερμών και το κόψιμο του 
ρεύματος σε μια από τις εγκαταστάσεις. Οι εργαζόμενοι 
καταγγέλλουν επίσης ότι δεν τηρούνται οι κανονισμοί 
ασφαλείας στα ορυχεία, ενώ οι συνθήκες εργασίας έχουν 
χειροτερέψει την τελευταία δεκαετία. Η κυβέρνηση της 
Χιλής προσπαθεί να επαναφέρει στις διαπραγματεύσεις 
τους εργαζόμενους και την εταιρία, καθώς η εξαγωγή χαλ¬ 
κού αποτελεί πάνω από το μισό των εξαγωγών της χώρας. 

ΓΑΛΛΙΑ 

Κινητοποιήσεις ενάντια στην αστυνομική βία, 
εν αναμονή πολιτικών εξελίξεων 



Αποτρόπαιο Περιστατικό 
Αστυνομικής Βίας Ενάντια σε 
Μαύρο Νεαρό Εργάτη 

Στις 2 Φλεβάρη, ο Τεό (δεν έχουν δοθεί 
στη δημοσιότητα περαιτέρω στοιχεία του), 
μαύρος γάλλος εργάτης 22 ετών, έπεσε 
θύμα αποτρόπαιης ρατσιστικής επίθεσης 
της γαλλικής αστυνομίας στο προάστιο του 
Παρισιού Ολνέ σου Μπουά. Κατά τη διάρ¬ 
κεια εξακρίβωσης στοιχείων, ο Τεό δέχθηκε 
επίθεση από τέσσερεις αστυνομικούς, οι 
οποίοι τον ξυλοκόπησαν βάναυσα, ενώ ένας 
από αυτούς δεν δίστασε να τον βιάσει χρη¬ 
σιμοποιώντας το γκλομπ του. 

Ο Τεό χρειάστηκε να υποβληθεί σε επεί¬ 
γουσα χειρουργική επέμβαση, ενώ του απα¬ 
γορεύτηκε από τους γιατρούς η εργασία για 
τους επόμενους τρεις μήνες. Έλαβε εξιτήριο 
από το νοσοκομείο στις 16 Φλεβάρη, έπειτα 
από νοσηλεία δύο εβδομάδων. 

Παρά το γεγονός ότι, για καλή τύχη του 
νεαρού, η ενέργεια των αστυνομικών βι- 
ντεοσκοπήθηκε, η αστυνομική έρευνα που 
διατάχθηκε αποφάνθηκε ξεδιάντροπα ότι ο 
βιασμός ήταν... ατύχημα και ότι το παντε¬ 
λόνι του νεαρού κατέβηκε από μόνο του! 
Στη συνέχεια, σε μια συντονισμένη κρατική 
προσπάθεια να πέσουν οι τόνοι και να απο- 
σοβηθούν οι κινητοποιήσεις ενάντια στην 
αστυνομική βία, οι τέσσερεις αστυνομικοί 
τέθηκαν σε διαθεσιμότητα και τους ασκή¬ 
θηκαν διώξεις. Ο ένας κατηγορείται για βια¬ 
σμό και οι άλλοι τρεις για πρόκληση βαριάς 
σωματικής βλάβης. Ο γάλλος πρόεδρος 
Φρανσουά Ολάντ ήταν μεταξύ αυτών που 
επισκέφθηκαν τον Τεό στο νοσκοκομείο, 
απευθύνοντας κάλεσμα για «ηρεμία» και 
ζητώντας θεατρινίστικα την απονομή δικαι¬ 
οσύνης. 

Το περιστατικό αυτό μόνο μεμονωμένο 
δεν μπορεί να χαρακτηριστεί. Με αφορ¬ 
μή την βάναυση αστυνομική επίθεση στον 


Τεό, κάτοικοι υποβαθμισμένων προαστίων 
του Παρισιού διηγούνταν σε δημοσιογρά¬ 
φους ανάλογες εμπειρίες με τις αστυνομι¬ 
κές αρχές, οι οποίες συμπεριφέρονται για 
δεκαετίες απέναντι στους νεολαίους, παιδιά 
μεταναστών, ως στρατός κατοχής, ασκώ¬ 
ντας σωματική και ψυχολογική βία, τρομο¬ 
κρατώντας και εξευτελίζοντας τη νεολαία. 
Εξάλλου το προάστιο Ολνέ σου Μπουά εί¬ 
ναι μεταξύ αυτών που είχαν πρωτοστατήσει 
στις μαχητικές κινητοποιήσεις - έκρηξη της 
νεολαίας του 2005, οι οποίες είχαν ξεσπάσει 
έπειτα από το θάνατο δύο ανήλικων παιδιών 
μεταναστών που καταδιώκονταν από την 
αστυνομία. Ενδεικτικό είναι επίσης ότι, τον 
περασμένο Ιούλιο, ένας ακόμη νεαρός μαύ¬ 
ρος, ο 24χρονος Ανταμά Τραορέ, είχε χάσει 
τη ζωή του ενώ βρισκόταν στο κρατητήριο. 
Η συνειδητή αυτή αστυνομική πρακτική 
συνδέεται ιστορικά με τον γαλλικό ιμπερια¬ 
λισμό και την αυταρχική, βάρβαρη συμπερι¬ 
φορά του στις χώρες της Αφρικής, ιδιαίτερα 
στην Αλγερία. Πολλοί θεωρούν ότι η γαλ¬ 
λική αστυνομία εκπαιδεύεται στο εσωτερικό 
με βάση πρότυπα καταστολής και ελέγχου 
που χρησιμοποιούνταν στις αποικίες. 

Μαχητικές Κινητοποιήσεις και 
Βίαια Ξεσπάσματα της Νεολαίας 

Στο προάστιο όπου έλαβε χώρα το πε¬ 
ριστατικό, πραγματοποιούνταν για πολλές 
εβδομάδες σχεδόν καθημερινά συγκεντρώ¬ 
σεις διαμαρτυρίας εκατοντάδων ανθρώπων, 
οι οποίοι ζητούσαν την τιμωρία των αστυ¬ 
νομικών. Οι διαδηλωτές επιτίθονταν στο το¬ 
πικό αστυνομικό τμήμα και συγκρούονταν 
με τις δυνάμεις καταστολής, ενώ έλαβαν 
χώρα και δεκάδες εμπρησμοί αυτοκινήτων. 

Στις 15 και 16 Φλεβάρη, πραγματο¬ 
ποιήθηκαν δύο διαδηλώσεις στο Παρίσι, η 
μία στο κέντρο και η άλλη σε συνοικία της 
πόλης. Στις 18 Φλεβάρη, περίπου 5.000 άν¬ 


θρωποι διαδήλωσαν εκ 
νέου στη γαλλική πρωτεύ¬ 
ουσα. Κατά το τέλος της 
διαδήλωσης, ορισμένοι 
επιχείρησαν να ρίξουν τα 
κιγκλιδώματα που είχαν 
στήσει οι δυνάμεις της αστυνομίας. Η δια¬ 
δήλωση ολοκληρώθηκε με περιορισμένης 
έκτασης πετροπόλεμο από τη μεριά των 
διαδηλωτών, και χρήση χημικών από την 
αστυνομία. Μικρότερες διαδηλώσεις πραγ¬ 
ματοποιήθηκαν σε άλλες γαλλικές πόλεις. 
Κατά τη διάρκεια των πολυήμερων διαδη¬ 
λώσεων η αστυνομία προχώρησε σε πολλές 
δεκάδες συλλήψεις. Τέλος, στις 23 Φλεβάρη, 
μαθητές απέκλεισαν τις εισόδους δεκαέξι 
σχολείων κατά τη διάρκεια απαγορευμένης 
διαδήλωσης ενάντια στην αστυνομική βία. 

Σήψη και Διαφθορά στο Πολιτικό 
Σύστημα 

Οι κινητοποιήσεις μερίδας της γαλλικής 
νεολαίας, που δείχνουν τον αναβρασμό και 
τον ριζοσπαστισμό που επικρατεί σ’ αυτό 
το κοινωνικό στρώμα, λαμβάνουν χώρα 
σε μια περίοδο έντονης πολιτικής κρίσης, 
με στοιχεία σήψης και διαφθοράς. Από τη 
μία πλευρά, το ακροδεξιό κόμμα της Μαρίν 
Λεπέν, Εθνικό Μέτωπο (ΕΝ) κατηγορείται 
για κατάχρηση ευρωπαϊκών κονδυλίων. Συ¬ 
γκεκριμένα, σύμφωνα με έκθεση του ευρω¬ 
παϊκού οργανισμού καταπολέμησης της δι¬ 
αφθοράς, ένας σωματοφύλακας της Λεπέν 
και ο αρχηγός του πολιτικού της γραφείου 
έλαβαν παρανόμως 340.000 ευρώ. 

Η Λεπέν, ορκισμένος εχθρός της εργα¬ 
τικής τάξης, της Αριστεράς και των κινημά¬ 
των ζήτησε την απαγόρευση των διαδηλώ¬ 
σεων και έκανε λόγο για «εξαιρετικά βίαια 
στελέχη της άκρας αριστεράς». Ενόψει των 
επερχόμενων προεδρικών εκλογών, η Λε¬ 
πέν προβάλλει τον εαυτό της ως την πιο κα¬ 


τάλληλη πολιτική επιλογή για την τήρηση 
του «νόμου και της τάξης», όπως αρμόζει σε 
ένα ακροδεξιό πολιτικό μόρφωμα. Παράλ¬ 
ληλα τάσσεται κατά της ευρωπαϊκής ενο¬ 
ποίησης, καταγγέλει τη γραφειοκρατία της 
Ε.Ε. και κάνει λόγο για την ανάγκη οικοδό¬ 
μησης μιας θολής Ευρώπης «των εθνών», 
επωφελούμενη κατ’ αυτόν τον τρόπο από 
την οικονομική και πολιτική κρίση, τη λαϊκή 
αγανάκτηση ενάντια στην Ε.Ε. αλλά και τις 
αδυναμίες της Αριστεράς στη Γαλλία. 

Από την άλλη, σκάνδαλα συγκλονίζουν 
και την παραδοσιακή Δεξιά, με τη σύζυγο 
του υποψηφίου των προεδρικών εκλογών 
Φρανσουά Φιγιόν να κατηγορείται ότι ει- 
σέπραξε μεγάλα χρηματικά ποσά από το 
κράτος για εργασίες τις οποίες δεν εκτέλεσε 
ποτέ. Ενώ έχει ξεκινήσει σχετική εισαγγελι- 
κή έρευνα, ο Φρανσουά Φιγιόν υποστηρί¬ 
ζει ότι η σύζυγός του αμοιβόταν νόμιμα ως 
«κοινοβουλευτική βοηθός» του. Τα φαινό¬ 
μενα σήψης και διαφθοράς στο γαλλικό πο¬ 
λιτικό σύστημα δεν έχουν τέλος. 

Οι έως τώρα δημοσκοπήσεις εμφανί¬ 
ζουν τον «ανεξάρτητο» Εμμανουέλ Μακράν 
νικητή στον δεύτερο γύρο των εκλογών, αν 
και η Λεπέν αναμένεται να συγκεντρώσει 
τη σχετική πλειοψηφία των ψήφων στον 
πρώτο. Οι εκλογές είναι προγραμματι¬ 
σμένες για τα τέλη Απριλίου και τις αρχές 
Μαϊου. Ο Μακράν ευνοείται και από την 
υποστήριξη που του παρέχει ο ηγέτης του 
Κέντρου, Φρανσουά Μπαϊρού, ο οποίος 
δεν θα συμμετάσχει στις εκλογές, αλλά 
κυρίως από την λαϊκή κατακραυγή ενάντια 
στον Φιγιόν και το σκάνδαλο στο οποίο 
έχει εμπλακεί. 


Συνέδριο Ροάειηοδ: επικράτηση Ιγλέσιας, τα προβλήματα παραμένουν 


Σ τις 11 και 12 Φεβρουάριου 
πραγματοποιήθηκε στο στάδιο 
νί5ί&1ε§Γ6 της Μαδρίτης το 2ο 
συνέδριο του Ροάεηιοκ, του 
πολιτικού σχηματισμού που έχει τις ρίζες 
του στο κίνημα των «Αγανακτισμένων» και 
καθιερώθηκε ως το βασικό αριστερό κόμμα 
της ισπανικής πολιτικής σκηνής. 

Κατά την προσυνεδριακή και συνεδριακή 
διαδικασία κυριάρχησε η αντιπαράθεση των 
δύο μεγαλύτερων τάσεων του κόμματος, 
αυτής με επικεφαλής τον γενικό γραμματέα 
Πάμπλο Ιγλέσιας και της «δεξιάς» τάσης, με 
βασικό εκφραστή τον Ινίγο Ερεχόν. Ο Ερε- 
χόν και οι υποστηρικτές του διακηρύσσουν 
ότι το Ροάεηιοκ πρέπει να ακολουθήσει «ρε¬ 
αλιστική» πολιτική, με «μετριοπαθή» πολι¬ 
τικό λόγο που θα έχει ως βασικό στόχο να 
κερδίσει την εκλογική υποστήριξη της «με¬ 
σαίας τάξης», εγκαταλείποντας ουσιαστικά 
τις όποιες αναφορές του στους αγώνες και 
τα κινήματα και προσανατολιζόμενο σχεδόν 
αποκλειστικά στους αστικούς θεσμούς και 
το κοινοβούλιο. Φυσική συνέπεια των πα¬ 
ραπάνω είναι η επιδίωξη της πάση θυσία συ¬ 
νεργασίας με το Σοσιαλιστικό Κόμμα (ΣΚ). 
Από την πλευρά του ο Ιγλέσιας επιμένει στη 
διατήρηση της πολιτικής συμμαχίας με την 
«Ενωμένη Αριστερά» - συνασπισμός με 
βασική δύναμη το ισπανικό ΚΚ - και υπο¬ 
τίθεται ότι υποστηρίζει την επιστροφή του 


Ροάειηοδ στις κινηματικές του ρίζες. 

Στην πραγματικότητα όμως, η μέχρι 
τώρα πορεία του Ιγλέσιας στην ηγεσία του 
κόμματος κάθε άλλο παρά πείθει για την 
ειλικρίνειά του. Αφού το Ροάειηοδ, με την 
ώθηση που του έδιναν η άνοδος των αγώ¬ 
νων και ο πόθος των μαζών για απαλλαγή 
από τη βάρβαρη αντιλαϊκή πολιτική της 
δεξιάς κυβέρνησης του Ραχόι, εκτοξεύτηκε 
σε λιγότερο από δύο χρόνια από τη δημι¬ 
ουργία του σε ποσοστά της τάξης του 20%, 
ο Ιγλέσιας και η ηγετική ομάδα που διαμορ¬ 
φώθηκε επέβαλαν μια καθαρά ρεφορμιστι¬ 
κή και εκλογικίστικη πολιτική. Στον βωμό 
της εκλογικής ενίσχυσης, το πρόγραμμα 
του Ροάεηιοδ απονευρώθηκε από κάθε ρι¬ 
ζοσπαστική αναφορά, διατηρώντας μόνο 
μια θολή αντινεοφιλελεύθερη κατεύθυνση, 
χωρίς όμως σύνδεση με τους αγώνες που 
απαιτούνται για την ανατροπή των νεοφι¬ 
λελεύθερων πολιτικών. Έτσι, το ρεύμα που 
είχε αναπτυχθεί στην ισπανική κοινωνία 
ανακόπηκε και στις εκλογές του Δεκεμβρί¬ 
ου του 2015 το Ροάεηιοδ, παρά τη μεγάλη 
άνοδό του, απέτυχε να ξεπεράσει το ΣΚ και 
να αναδειχθεί αξιωματική αντιπολίτευση. 
Αναμφισβήτητα, σημαντικό ρόλο έπαιξαν 
και η υποστήριξη του Ιγλέσιας στον Τσίπρα 
και το ξεσκέπασμα στα μάτια των ισπανών 
εργαζομένων της πραγματικής φύσης των 
ρεφορμιστικών κομμάτων, μετά την προ¬ 
δοσία του ΣΥΡΙΖΑ. Στη συνέχεια, ο Ιγλέ- 


σιας προχώρησε σε ακόμα περισσότερες 
υποχωρήσεις σε προγραμματικό επίπεδο, με 
στόχο μια κυβερνητική συμμαχία με το ΣΚ, 
όσο στην ηγεσία του βρισκόταν ο «αριστε¬ 
ρός» Πέδρο Σάντσεθ. Το αποτέλεσμα ήταν, 
στις νέες εκλογές του Ιουνίου του 2016, το 
Ροάειηοδ να χάσει σχεδόν ένα εκατομμύριο 
ψήφους. 

Πάντως, η απήχηση του Ροάεπιοδ σε 
πλατιά στρώματα των εργαζομένων και των 
φτωχών λαϊκών μαζών παραμένει σημαντι¬ 
κή, όπως φαίνεται από το γεγονός ότι στις 
ψηφοφορίες για τα κείμενα θέσεων και την 
εκλογή νέων οργάνων συμμετείχαν 155.275 
άνθρωποι. Η τάση του Ιγλέσιας επικράτησε, 
εκλέγοντας 37 αντιπροσώπους στο κεντρικό 
όργανο του κόμματος. Η τάση του Ερεχόν 
εξέλεξε 23 αντιπροσώπους και η αριστερή 
τάση των Αηίίςαρίίαΐίδί&δ 2 αντιπροσώπους. 
Παράλληλα, εγκρίθηκαν το πολιτικό και το 
οργανωτικό κείμενο θέσεων που πρότεινε 
η τάση του Ιγλέσιας. Τα προβλήματα όμως 
στη δημοκρατική λειτουργία του Ρο δε πιο 8 
είναι κάτι παραπάνω από εμφανή. Τα κείμε¬ 
να θέσεων εισήχθησαν στο συνέδριο σχεδόν 
χωρίς καθόλου προσυνεδριακή διαβούλευ- 
ση, ενώ οι θέσεις για το οργανωτικό προ¬ 
βλέπουν ακόμα μεγαλύτερη ενίσχυση των 
εξουσιών και των αρμοδιοτήτων του γενι¬ 
κού γραμματέα. Το σύστημα εκλογής αντι¬ 
προσώπων είναι ενισχυμένη αναλογική, με 
αποτέλεσμα οι Αηίίςαρίί&ΐίδί&δ να εκλέγουν 


μόνο 2, παρότι πήραν ποσοστό 13%.Έτσι, η 
δομή και η λειτουργία του Ροάειηοδ παρα¬ 
πέμπει σε ένα κλασικού τύπου σοσιαλδημο¬ 
κρατικό κόμμα. 

Στην τάση των Αηΐίεαρίί&ΐίδίαδ συμμε¬ 
τέχουν κυρίως οργανώσεις του ευρύτερου 
τροτσκιστικού χώρου, μεταξύ των οποίων 
το άλλοτε ισχυρό ισπανικό τμήμα της 4ης 
Διεθνούς. Δυστυχώς, οι δυνάμεις αυτές δεί¬ 
χνουν να μην έχουν βγάλει το παραμικρό 
συμπέρασμα από την παταγώδη αποτυχία 
και τις προδοσίες παρόμοιων με το Ροάεπιοδ 
εγχειρημάτων (ΣΥΡΙΖΑ, Κομμουνιστική 
Επανίδρυση-Ιταλία, Μπλοκ της Αριστε- 
ράς-Πορτογαλία, Νέο Αντικαπιταλιστικό 
Κόμμα-Γαλλία, για να περιοριστούμε στον 
ευρωπαϊκό χώρο μόνο). Επιμένουν σε μια 
αδιέξοδη τακτική «εισοδισμού» και δείχνουν 
να αφιερώνουν μεγαλύτερο μέρος της πολι¬ 
τικής τους ενέργειας στην εσωτερική διαπά¬ 
λη για την «αλλαγή των συσχετισμών» παρά 
στην οργάνωση των αγώνων και στην πο¬ 
λιτική διαπαιδαγώγηση των εργαζομένων. 
Αυτό που έχουν ανάγκη οι εργαζόμενοι και 
τα φτωχά λαϊκά στρώματα και στην Ισπανία 
είναι η οικοδόμηση μιας νέας, πραγματικά 
επαναστατικής πολιτικής δύναμης, ικανής 
να συγκρουστεί σε όλα τα επίπεδα με τη 
βαρβαρότητα που προκαλούν τα αδιέξοδα 
του ισπανικού καπιταλισμού και οι πολιτικές 
της ντόπιας αστικής τάξης και της ΕΕ. 

Τ ο ΝΑΤΟ (Βορειοατλαντική Συμ- 
μαχία, 1949) είναι η στρατιωτική 
συμμαχία χωρών της Βόρειας 
Αμερικής και της Ευρώπης κάτω 
από την εποπτεία του αμερικανικού ιμπερι¬ 
αλισμού. Μαζί με το Δόγμα Τρούμαν και το 
Σχέδιο Μάρσαλ αποτελέσαν τους πυλώνες 
της πολιτικής των ΗΠΑ για τον έλεγχο της 
Ευρώπης, την ανάσχεση της Σοβιετικής'Ενω- 
σης και την καταστολή των εθνικοαπελευθε- 
ρωτικών επαναστάσεων που σαρώνουν τις 
αποικίες. 

Είναι η αρχή του Ψυχρού Πολέμου, που 
θα πάρει δραματική μορφή με τον πόλεμο 
στην Κορέα (1950-55) λίγο μετά την ίδρυση 
του ΝΑΤΟ. Το 1955 εντάσσεται στο ΝΑΤΟ η 
Δυτική Γερμανία, προκαλώντας, ως αντίδρα¬ 
ση, τη σύναψη του Συμφώνου της Βαρσοβίας 
από από το Ανατολικό Μπλοκ. Η σύγκρουση 
των δυο στρατιωτικών συνασπισμών θα φτά¬ 
σει μέχρι και την απειλή πυρηνικού ολοκαυ¬ 
τώματος τη δεκαετία του 1960 με την «κρίση 
των πυραύλων» στην Κούβα. 

Στις 18 Φεβρουάριου 1952 η ελληνική 
Βουλή θα επικυρώσει τη συμφωνία έντα¬ 
ξης στο ΝΑΤΟ, με αρνητικές ψήφους οκτώ 
βουλευτών της ΕΔΑ και του ανεξάρτητου 
αριστερού βουλευτή Μ. Κύρκου. Η άρχουσα 
τάξη έχει μόλις επιτύχει την ήττα της ελληνι¬ 
κής επανάστασης, με την άμεση βοήθεια των 
ΗΠΑ, και προσπαθεί να σταθεροποιήσει την 
εξουσία της. Ωστόσο, η έντονη δυσαρέσκεια 
του ελληνικού λαού, οι εθνικοαπελευθερωτι- 
κές επαναστάσεις και ο Ψυχρός Πόλεμος δεν 
επιτρέπουν πολλές παραχωρήσεις από τον 


αμερικάνικο ιμπεριαλισμό, ο οποίος ελέγχει 
την χώρα μέσω διαφόρων μηχανισμών (πα¬ 
λάτι, ΟΙΑ, ΙΔΕΑ). Το κυνήγι κομμουνιστών 
συνεχίζεται, ενώ στην Αθήνα εκτελείται ο 
Μπελογιάννης. Η κυβέρνηση Κέντρου υπό 
τον Πλαστή ρα παραδέχεται ότι μόνο με την 
Ελλάδα στο ΝΑΤΟ μπορεί να αισθάνεται 
ασφαλής η άρχουσα τάξη της χώρας. 

Οι ΗΠΑ θέλουν να συγκροτήσουν τη 
νοτιοανατολική πτέρυγα του ΝΑΤΟ (Ελλά¬ 
δα - Τουρκία) για να αντιμετωπίσουν την 
ΕΣΣΔ και τις επαναστάσεις στη Μ. Ανατολή. 
Απαραίτητο εργαλείο του ΝΑΤΟ είναι και το 
δίκτυο στρατιωτικών εγκαταστάσεων, το χτί¬ 
σιμο του οποίου άρχισε το 1953 με συμφωνία 
που επέτρεπε στις ΗΠΑ να χρησιμοποιούν 
«οδούς, σιδηροδρομικός γραμμάς και χώρους 
και να κατασκευάζουν και χρησιμοποιούν 
στρατιωτικά έργα» σύμφωνα με τις οδηγίες 
του ΝΑΤΟ, ενώ «αι ένοπλαι δυνάμεις των 
ΗΠΑ δύνανται να εισέρχονται, εξέρχονται, 
κυκλοφορούν, υπερίπτανται ελευθέρως». Η 
Ελλάδα θα στείλει στρατό 10.000 ανδρών 
στην Κορέα και θα πληρώσει φόρο αίματος 
200 νεκρών! 

Το μετεμφυλιακό αστυνομικό κράτος που 
στήνεται στην Ελλάδα το 1950 και 1960 έχει 
αμερικανο-νατοϊκό περιεχόμενο. Το 1967 στη 
Μ. Ανατολή προετοιμάζεται ο «πόλεμος των 
έξι ημερών» μεταξύ Ισραήλ και Αιγύπτου, το 
Κυπριακό βράζει, ενώ το παλατιανό πραξικό¬ 
πημα και η «αποστασία» έχουν προκαλέσει 
την έκρηξη των Ιουλιανών κινητοποιήσεων. 
Το έργο της ανακοπής του λαϊκού κινήματος, 
που επιμένει παρά την προδοτική πολιτική 
του ΚΚΕ-ΕΔΑ, αναλαμβάνει η Χούντα των 


Συνταγματαρχών, που ξεπηδάει από παρα- 
στρατιωτικούς μηχανισμούς και υποστηρίζε¬ 
ται από ΝΑΤΟ και ΟΙΑ. Τον Ιούλιο του 1974 
η Χούντα, με τις υποδείξεις ΗΠΑ και ΝΑΤΟ, 
προχωράει στο πραξικόπημα κατά του Μακα¬ 
ρίου, που δίνει το πρόσχημα στη «σύμμαχο» 
Τουρκία να εξαπολύσει τον Αττίλα ενάντια 
στην Κύπρο, που δημιουργεί τα δεδομένα της 
διχοτόμησηςπου ισχύουν μέχρισήμερα. Κάτω 
και από την πίεση του λαϊκού κινήματος, τον 
Αύγουστο του 1974 η κυβέρνηση «εθνικής 
ενότητας» του Καραμανλή που έχει διαδεχτεί 
τη χούντα αποφάσισε την αποχώρηση από 
το στρατιωτικό σκέλος του ΝΑΤΟ. Όμως, έξι 
χρόνια αργότερα, το 1980, η κυβέρνηση Ράλ- 
λη, δυο μήνες πριν την είσοδο της χώρας στην 
ΕΟΚ, επαναφέρει την Ελλάδα στο ΝΑΤΟ. Το 
σύνθημα «ΕΟΚ και ΝΑΤΟ το ίδιο συνδικά¬ 
το» βοηθά το ΠΑΣΟΚ να ανέλθει στην εξου¬ 
σία αλλά βέβαια η χώρα δεν αποχωρεί ούτε 
από το ΝΑΤΟ ούτε από την ΕΟΚ - αντίθετα 
συμμετέχει σε όλες τις νατοϊκές δραστηριό¬ 
τητες και πληρώνει αδρά τους εξοπλισμούς. 
Σε αντάλλαγμα, το 1987 (πετρέλαια Αιγαίου, 
Σισμίκ) και το 1996 (Ιμια) οι ελληνοτουρκικές 
σχέσεις φτάνουν στα όρια θερμών επεισοδίων 
για να καταλήξουν στο «ευχαριστούμε τους 
Αμερικανούς» του Σημίτη για την αποτροπή 
επικείμενης ήττας στα'Ιμια! 

Τη δεκαετία του 1990 το ΝΑΤΟ, με τη 
συμμετοχή της Ελλάδας βομβαρδίζει την 
Σερβία, ενσωματώνει βαλκανικές χώρες και 
φτάνει στα σύνορα με την Ρωσία, περικυκλώ- 
νοντάς την με την εισχώρηση των χωρών του 
πρώην ανατολικού Μπλοκ! Τον Απρίλιο του 
1999 επικυρώνεται η νέα δομή του ΝΑΤΟ, 


που καταργεί τα εθνικά όρια ευθύνης των 
κρατών-μελών επιτρέποντας ουσιαστικά τις 
επεμβάσεις όπου υπάρχει υποψία κινδύνου 
και για «ανθρωπιστικούς» λόγους! 

Μετά την 11η Σεπτέμβρη 2001, η Ελλά¬ 
δα προσθέτει στο αμυντικό της δόγμα και 
την «εθνική απειλή» της τρομοκρατίας, ενώ 
η θέση για «υπεράσπιση των συνόρων» αντι¬ 
καθίσταται από την «διεθνή ασφάλεια και 
σταθερότητα» που δίνει τη δυνατότητα συμ¬ 
μετοχής σε όλες τις επεμβάσεις του ΝΑΤΟ 
(Αφγανιστάν, Κόσοβο, Βοσνία, Σομαλία, 
Μεσόγειος, Περσικός Κόλπος, Αφρική κ.λ.π). 
Ταυτόχρονα δημιουργείται επαγγελματικός 
στρατός που δρα εκτός συνόρων και διατη¬ 
ρούνται μονάδες ταχείας επέμβασης, εκπαι¬ 
δευμένες και για την καταστολή διαδηλώσε¬ 
ων! 

Η ανάφλεξη στην Ουκρανία αναζωπυρώ¬ 
νει το μέτωπο με τη Ρωσία και το ΝΑΤΟ στέλ¬ 
νει δυνάμεις στις Βαλτικές χώρες, ενώ επε- 
κτείνεται η «αντιπυραυλική ασπίδα». Το 2016 
το ΝΑΤΟ επιτηρεί τα σύνορα στο Αιγαίο, με 
αφορμή το μεταναστευτικό, στοχεύοντας τον 
ρωσικό στόλο στην νοτιοανατολική μεσόγειο. 
Σήμερα η Σούδα αποτελεί κύρια βάση του 
ΝΑΤΟ και των Αμερικανών στην επέμβασή 
τους στη Μ. Ανατολή και την Αφρική. Η Ελ¬ 
λάδα αποτελεί μια από τις μόλις τέσσερεις χώ¬ 
ρες του ΝΑΤΟ που ξοδεύουν το 2% του ΑΕΠ 
τους για εξοπλισμούς παρά το χρέος, ενώ οι 
ελληνοτουρκικές σχέσεις βρίσκονται σε νέα 
ένταση σε Αιγαίο και Κύπρο, με νέο στοιχείο 
τα ενεργειακά κοιτάσματα στην ΑΟΖ της Κύ¬ 
πρου και τη διέλευση των αγωγών μεταφοράς 
τους μέσω Τουρκίας ή Ελλάδας. 

Η ιστορία δείχνει ότι δύσκολα θα γλυτώ¬ 
σουμε νέες θυσίες αν συνεχίσουμε να ακολου¬ 
θούμε τις επιταγές των λεγάμενων Συμμάχων. 

■ Κώστας Δίκαιος 


8 Μάρτη, Διεθνής Ημέρα τηο Γυναίκας 

«...οι μεγάλες κοινωνικές μεταβολές είναι αδύνατες χωρίς το γυναικείο προζύμι», Κ. Μαρξ 


Η Διεθνής Ημέρα της Γυναίκας 
έχει τις ρίζες της στις απεργίες 
και τις διαδηλώσεις εργατριών 
στις κλωστοϋφαντουργίες των 
ΗΠΑ τον 19ο αιώνα, οι οποίες διεκδικούσαν 
10 ώρες δουλειάς, εξίσωση μισθών ανδρών 
και γυναικών, ασφάλιση, καλύτερες συνθήκες 
εργασίας και δικαίωμα ψήφου. Η εργοδοσία 
έστειλε μπράβους να χτυπήσουν τις εργάτρι¬ 
ες, ενώ η αστυνομία επιτέθηκε βίαια πραγμα¬ 
τοποιώντας εκατοντάδες συλλήψεις. Από το 
κίνημα αυτό οργανώθηκε αργότερα το πρώ¬ 
το σωματείο εργατριών στην υφαντουργία, 
το I ί.Ο\ν υ (ίηίεπιιιΐίοπίΐΐ Εαάίεε Οίίπηεηΐ 
λνοιΨεΓδ υηίοη). 

Το 1910, στο 2ο Διεθνές Συνέδριο Σοσι- 
αλιστριών στην Κοπεγχάγη, καθιερώνεται η 
8η Μάρτη ως ημέρα γυναικείων αγώνων και 
διεκδικήσεων, ύστερα από πρόταση του βο- 
ρειοαμερικανικού Σοσιαλιστικού Κόμματος 
και της γερμανίδας σοσιαλίστριας Κλάρα 
Τσέτκιν. 

Τιμώντας αυτή τη μέρα, στις 23 Φλεβά¬ 
ρη (8 Μάρτη με το Γρηγοριανό ημερολόγιο) 
του 1917, οι εργάτριες στα υφαντουργεία της 
Πετρούπολης παράτησαν τη δουλειά και κα¬ 
τέβηκαν σε απεργία, προβάλλοντας τις διεκ¬ 
δικήσεις τους για ψωμί, ειρήνη και πτώση της 
απολυταρχίας. Ξεσηκώνοντας πρώτα τους 
μεταλλουργούς κι ύστερα και τους άλλους 
εργάτες, ξεκίνησαν έναν αγώνα, που κανείς 
εκείνη την ημέρα δεν ήξερε ότι θα ήταν η 
αρχή της Φεβρουαριανής Επανάστασης στη 
Ρωσία! Μιας επανάστασης που έριξε την απο¬ 
λυταρχία του τσάρου κι έστρωσε τον δρόμο 
για την Οκτωβριανή Επανάσταση. 

Στη Σοβιετική Ένωση η 8η Μάρτη έγινε 
επίσημη αργία. Πόσο όμως άλλαξε η ζωή των 
γυναικών και τι δικαιώματα απέκτησαν; 


Με μια σειρά νόμους από το 1917 ως το 
1927 η σοβιετική κυβέρνηση έδωσε για πρώ¬ 
τη φορά στις γυναίκες νομική ισότητα με 
τους άντρες. Ο γάμος βασιζόταν στην αμοι¬ 
βαία συναίνεση και έγινε μια απλή ληξιαρχική 
διαδικασία, ενώ για το διαζύγιο αρκούσε η 
αίτηση ενός από τους δύο συζύγους. Καταρ- 
γήθηκε η έννοια του “νόθου” και η έκτρω¬ 
ση έγινε δικαίωμα κάθε γυναίκας. Οι νόμοι 
κατά της ομοφυλοφιλίας καταργήθηκαν. 
Θεσπίστηκε η δωρεάν, υποχρεωτική εκπαί¬ 
δευση μέχρι τα 16 για αγόρια και κορίτσια. 
Οι εργάτριες έπαιρναν ειδικά επιδόματα. Στο 
πρόγραμμα του Κομμουνιστικού Κόμματος 
του 1919 διαβάζουμε: “Χωρίς να περιορίζεται 
στην τυπική ισότητα των γυναικών, το κόμ¬ 
μα αγωνίζεται να τις απελευθερώσει από τα 
υλικά βάρη της απαρχαιωμένης δουλειάς του 
νοικοκυριού, αντικαθιστώντας το με κοινό¬ 
βια, δημόσια εστιατόρια, δημόσια πλυντήρια, 
βρεφικούς σταθμούς κ.λπ”. Η εκτεταμένη 
εφαρμογή αυτού του προγράμματος βέβαια 
ήταν πολύ πίσω από τις ανάγκες, λόγω της 
οικονομικής καθυστέρησης, της φτώχειας και 
της ερήμωσης που προκάλεσαν επτά χρόνια 
παγκόσμιου και εμφυλίου πολέμου, αλλά 
και των αντιδραστικών συμπεριφορών μέσα 
στην κοινωνία. 

Ο θρίαμβος της σταλινικής αντεπανά¬ 
στασης σήμανε οπισθοδρόμηση και στις κα¬ 
τακτήσεις των γυναικών. Όπως περιγράφει 
ο Τρότσκι: “ Η γνήσια χειραφέτηση των γυ¬ 
ναικών είναι αδιανόητη χωρίς μια συνολική 
ανάπτυξη της οικονομίας και της κουλτούρας, 
χωρίς την καταστροφή της μικροαστικής οι¬ 
κονομικής οικογενειακής μονάδας, χωρίς την 
κοινωνικοποίηση της παρασκευής των μέσων 
διατροφής και της εκπαίδευσης. Στο μεταξύ, 
όμως, καθοδηγούμενη απ’ το συντηρητικό της 


ένστικτο, η γραφειοκρατία ανησύχησε από τη 
“διάλυση” της οικογένειας. Άρχισε να βγάζει 
πανηγυρικούς υπέρ του σπιτικού φαγητού 
και της σπιτικής μπουγάδας, δηλαδή υπέρ της 
σκλαβιάς των γυναικών στο νοικοκυριό. Και 
σαν να μην έφτανε αυτό, η γραφειοκρατία επα¬ 
νέφερε τις ποινικές διώξεις για τις εκτρώσεις, 
ξαναρίχνοντας, και επίσημα πια, τις γυναίκες 
στην κατάσταση του υποζυγίου. Σε πλήρη 
αντίφαση με το αλφάβητο του κομμουνισμού, 
η άρχουσα κάστα αποκατάστησε τον πιο αντι¬ 
δραστικό και σκοταδιστικό πυρήνα του ταξι¬ 
κού καθεστώτος, τη μικροαστική οικογένεια”. 
(\νπΙίη§8 οί Εεοπ ΤτοίδΓγ, 1937 - 38, 2πά 
εάίίίοπ, 1976, σελ. 129) 

Σήμερα, παρά τις σημαντικές κατακτή¬ 
σεις του γυναικείου κινήματος, η ισότητα με¬ 
ταξύ ανδρών και γυναικών είναι ζητούμενο. 
Οι γυναίκες συνεχίζουν να αποτελούν ένα 
κομμάτι της καπιταλιστικής κοινωνίας που 
υφίσταται πολύ μεγάλη εκμετάλλευση. Πα- 
ρότι σημειώνεται σχετική υποχώρηση του γυ¬ 
ναικείου κινήματος, δεν λείπουν και σήμερα 
παραδείγματα γυναικών που πρωτοπορούν 
στους αγώνες για εργατικές και γυναικείες 
διεκδικήσεις. 

Τα χρόνια της κρίσης άλλωστε η φτώ¬ 
χεια πλήττει περισσότερο τις γυναίκες, ενώ 
ο πόλεμος και η προσφυγιά είναι μεγαλύτερο 
φορτίο για τις γυναίκες, γιατί είναι περισσό¬ 
τερο εκτεθειμένες. 120 εκατομμύρια γυναίκες 
κάτω των 20 ετών έχουν πέσει θύματα σεξου¬ 
αλικής κακοποίησης, ενώ περισσότερο από 
το 1/3 των γυναικών στον κόσμο έχουν υπο- 
στεί σωματική ή σεξουαλική βία. Στην ΕΕ του 
2014 το χάσμα μισθών μεταξύ ανδρών και γυ¬ 
ναικών ήταν 16,4% και των συντάξεων 40%. 

Στην Ελλάδα, μετά από εφτά χρόνια μνη¬ 
μονίων, οι γυναίκες σηκώνουν το μεγαλύτερο 

βάρος από την απώλεια δικαιωμάτων και την 
πτώση του βιοτικού επιπέδου. Σύμφωνα με τα 
τελευταία στοιχεία της ΕΛΣΤΑΤ (16/6/2016), 
η ανεργία των γυναικών βρίσκεται στο 29,5%, 
ενώ για τους άντρες είναι 21,2%. Στις ηλικίες 
15-24 ετών, η ανεργία για τους άντρες ανέρ¬ 
χεται σε 50,9%, ενώ για τις γυναίκες εκτινάσ¬ 
σεται στο εξωφρενικό ποσοστό του 55,1%! 

Οι ευέλικτες σχέσεις εργασίας είναι επί¬ 
σης σε μεγαλύτερο ποσοστό γένους θηλυ¬ 
κού. Η εξίσωση μισθών ανδρών και γυναι¬ 
κών παραμένει άπιαστο όνειρο. Η ανισότητα 
υπάρχει ακόμη και στις μειώσεις μισθών. Στο 
εργοστάσιο της Σκοτ ΑΕ, ελληνικής εταιρίας 
παραγωγής προϊόντων οικιακής κατανάλω¬ 
σης στη Μάνδρα Αττικής, οι γυναίκες εργά¬ 
τριες έχασαν το 22%, ενώ οι άντρες το 10% 
του μισθού τους! 

Συνεχίζοντας λοιπόν τη σκέψη του Μαρξ 
με την οποία αρχίσαμε: “Η κοινωνική πρόοδος 
μπορεί να προσδιοριστεί με ακρίβεια σύμφωνα 
με την κοινωνική θέση του ωραίου φύλου (μαζί 
και των άσχημων γυναικών)..”. 

ΙΣΤΟΡΙΑ 


Εργατική Πάλη 15 


80 χρόνια από το άνοιγμα του κολαστηρίου της Ακροναυπλίας 



Τροτσκιστές στο στρατόπεδο της Ακρο\·αυπλΐας υπό μεταφορά. 

Από χ'αριστερά: I) ΑουκάςΚαρλιάφτηςή Κ. Καστρΐτης (όραπέτης). 7) Π. Παπανικολάου 
(τρελάθηκε από π/ πολύχρονη κράτηση), 3) Χρ. Λναστασιάδης (όραπέτης). 4) Χρ. λουλάς 
(εκτελέστηκε στη Καισαριανή). 5) Ηρακλής ΚΙήχσης (εκτελέστηκε στη Καισαριανή). 
Ορθιοι από τ'αριστερά: 6) Ν. Ρεμποότσικας (όραπέτης). 7) Γ. Ξυπόλητος (εκτελέστηκε 
στο Νεζερύ). 8) Γ. Μακρής (εκτελέστηκε στο Νεζερό). 9) Δημ. Βουρζούκης (δολοφονήθηκε 
από σταλινικούς). 10)Γ. Κρόκος (εκτελέστηκε στη Καισαριανή). 11) Α. Στίνας (όραπέτης). 
12) Λ. Τουρνόπουλος (όραπέτης). Ολοι οι εκτελεσμέιΌΐ στη Καισαριανή ήταν με τους 200 
τη Πρωτομαγιά του 1944 και στο Νεζερό με τον Πουλιόπουλ,ο, συ\ολικά 104. στις 6 του 
Ιούνη 1943. 


Τ ην άνοιξη του 1937, κατά 
την περίοδο της δικτατορί¬ 
ας Μεταξά, οι στρατιωτικές 
φυλακές της Ακροναυπλίας μετρά- 
πηκαν σε φυλακές για τους πολιτι¬ 
κούς αντιπάλους του καθεστώτος και 
ονομάστηκαν, σε πρώτη φάση, «κομ¬ 
μουνιστικές φυλακές». Επειδή όμως 
οι κρατούμενοι δεν μεταφέρονταν 
εκεί με δικαστικές αποφάσεις αλλά 
με αποφάσεις Επιτροπών Ασφαλεί¬ 
ας, μετονομάστηκαν σε «Στρατόπεδο 
Συγκέντρωσης Κομμουνιστών». 

Ήταν το πρώτο στρατόπεδο 
συγκέντρωσης στην Ελλάδα που 
βασίστηκε σε φασιστικά πρότυπα. 
Επικρατούσε στρατιωτική πειθαρχία, 
εγερτήριο, σιωπητήριο και αυστηρή 
ώρα κατάκλισης, εσωτερική φρουρά, 
απαγόρευση επαναστατικών τραγου- 
διών, λογοκρισία, απομόνωση από 
τον έξω κόσμο και περιορισμένες έξο¬ 
δοι στο προαύλιο, απαγόρευση αλ¬ 
ληλογραφίας. Επιτρέπονταν μόνο τα 
αυστηρώς οικογενειακά επισκεπτή¬ 
ρια, ενώ η παροχή νερού γινόταν με 
το σταγονόμετρο και η φαρμακευτική 
περίθαλψη ήταν ανύπαρκτη. 

Εκεί κρατούνταν περίπου 600 πο¬ 
λιτικοί κρατούμενοι, ανάμεσά τους 
ηγετικά στελέχη του ΚΚΕ (Ιωαννί- 
δης, Θέος, Παπαρήγας, Σκλάβαινας, 
Μπαρτζιώτας κ.ά.), τροτσκιστές 
(Παντελής Πουλιόπουλος, Γιάννης 
Μακρής, Χρήστος Σούλας, Γ. Ξυπό¬ 
λυτος, Κώστας Καρλιάφτης, Γιάννης 
Μανούσακας) και μερικοί αρχειομαρ- 
ξιστές. 

Τη νύχτα της 30ής Αυγούστου 
1937 έγινε οργανωμένη ένοπλη επί¬ 
θεση από τη μεταξική φρουρά με επι¬ 
κεφαλής τον ανθυπασπιστή Μπουγά. 
Απόσπασμα χωροφυλάκων επιτέθη¬ 
κε με πολυβόλα από το προαύλιο των 
φυλακών κατά των θαλάμων των 
κρατουμένων με αποτέλεσμα να σκο¬ 


τωθεί ο δάσκαλος Παύλος Σταυρίδης. 
Με κρυφή επιστολή από τις φυλακές, 
την επόμενη μέρα κιόλας, ενημερώ¬ 
θηκε η ΕΟΚΔΕ κι ο Π. Πουλιόπου¬ 
λος, που δεν είχε συλληφθεί ακόμα, 
το δημοσίευσε στον «Προλετάριο». 
Ήταν μια προσπάθεια να τρομοκρα¬ 
τήσουν και να σπάσουν το ηθικό των 
κρατουμένων σε συνδυασμό με τα 
απάνθρωπα βασανιστήρια. 

Όμως, τα βασανιστήρια του Μα- 
νιαδάκη (Υπουργός Ασφαλείας του 
Μεταξά, τον αποκαλούσαν και «χα¬ 
σάπη») δεν ήταν λιγότερο οδυνηρά 
από εκείνα των σταλινικών ηγετών. 
Μια φορά το μήνα διεξάγονταν συνε¬ 
λεύσεις στην ομάδα συμβίωσης που 
βρισκόταν υπό κομματικό έλεγχο, δεν 
υπήρχε κανενός είδους δημοκρατία, 
είχε καλλιεργηθεί εξαρχής ένα γρα¬ 
φειοκρατικό καθεστώς, οι συζητήσεις 
ήταν χωρίς πολιτικό περιεχόμενο και 
οι τοποθετήσεις κρατούσαν δύο λε¬ 
πτά μάξιμουμ. Η ηγεσία της ομάδας 
(Γ. Ιωαννίδης και μερικά άλλα μέλη 
της Κ.Ε. του κόμματος) είχαν επιβά¬ 
λει κλίμα τρόμου. «Χρειαζόταν τόσο 
μεγάλη τόλμη, όση να στηλώσεις το 
κορμί σου μπροστά στο εκτελεστικό 
απόσπασμα για να υπερασπίσεις τη 
βασική αρχή του κομμουνισμού μέσα 
στο κόμμα, τη δημοκρατία», ανέφερε 
ο Γ. Μανούσακας. 

Το ξέσπασμα του 2ου Παγκόσμι¬ 
ου Πολέμου δημιούργησε αναστά- 
στωση στους κρατούμενους. Οι συζη¬ 
τήσεις πλήθαιναν κυρίως μεταξύ των 
τροτσκιστικών τάσεων, οι οποίες υπε¬ 
ρασπίζονταν τη λενινιστική θέση για 
μεταροπή του πολέμου σε σοσιαλι¬ 
στική επενάσταση. Η θέση του ΚΚΕ, 
την οποία είχε βασίσει στην αντίστοι¬ 
χη της σταλινοποιημένης Κομμουνι¬ 
στικής Διεθνούς, ήταν στη γραμμή 
του αντιφασισμού και της «δημοκρα¬ 
τίας», χωρίς καμία προοπτική διεξό¬ 


δου απο τον πόλεμο. Η υπογραφή 
του Συμφώνου Ρίμπερντροπ - Μολό¬ 
τοφ προκάλεσε μεγάλη σύγχυση και 
αναστάτωση σε όλους τους κομμου¬ 
νιστές και αγωνιστές, ιδίως τους στα¬ 
λινικούς, οι οποίοι προσπαθούσαν να 
δικαιολογήσουν τα αδικαιολόγητα. 
Η εισβολή της Ιταλίας στην Ελλάδα 
ακολουθήθηκε από το γνωστό γράμ¬ 
μα του Ζαχαρώδη που καλούσε τον 
ελληνικό λαό να συμμετάσχει στο 
σφαγείο των ιμπεριαλιστών υπό την 
καθοδήγηση του Μεταξά. 

Το καλοκαίρι του 1939, με εντολή 
του Υπουργείου Ασφαλείας είχε απο- 
φασιστεί η έκτακτη μεταγωγή 200 
κρατουμένων από την Ακροναυπλία 
στο στρατόπεδο του Νιοκάστρου 
στην Πύλο. Η μεταφορά αυτή είχε 
σκοπό να αποδυναμώσει τις ομάδες 
αντίστασης που είχαν αρχίσει να σχη¬ 
ματίζονται, να κλιμακώσει την τρο¬ 
μοκρατία σε όλα τα στρατόπεδα και 
να αποσπάσει δηλώσεις μετάνοιας. 

Τον Απρίλη του 1941, με την ει¬ 
σβολή των Γερμανών στην Ελλάδα, 
η κατάσταση άλλαξε. Οι 200 κρα¬ 
τούμενοι που είχαν μεταφερθεί στο 
στρατόπεδο της Πύλου, θα σταλούν 
ξανά πίσω στην Ακροναυπλία. Τους 
χώρισαν σε δύο ομάδες, μία τροτσκι- 
στών και μία σταλινικών. Η ομάδα 
των σταλινικών με επικεφαλής τους 
Κολιγιάννη και Ζωγράφο μπορού¬ 
σε να δραπετεύσει, αλλά κάτι τέτοιο 
δεν επιτρεπόταν από τη γραμμή του 
κόμματος. Λίγες μέρες αργότερα, το 
στρατόπεδο χτυπήθηκε από τους 
Γερμανούς. Σε μια από τις βομβαρ¬ 
διστικές επιθέσεις, ο Πουλιόπουλος 
κάλεσε την ομάδα συμβίωσης για να 
αποφασίσει άμεση απόδραση. Όλοι 
συμφώνησαν, εκτός από τον Θέο, 
που ισχυρίστηκε ότι η απόδραση θα 
ήταν «πρόκληση» και θα έβαζε σε 
περιπέτειες την ομάδα. Αυτή η θέση 


στοίχισε τη ζωή εκατοντάδων αγωνι¬ 
στών. Ο πυρήνας της ΕΟΚΔΕ έστειλε 
μια επιτροπή για έντονη κριτική της 
πολιτικής της ηγεσίας για το σαμπο- 
τάρισμα της απόδρασης. Η απάντη¬ 
ση ήταν μια δολοφονική επίθεση των 
σταλινικών εναντίον τροτσκιστών 
κρατουμένων, που αναστάτωσε όλη 
την Ακροναυπλία και έδειξε ξεκάθα¬ 
ρα ότι η παραμονή των τροτσκιστών 
στο στρατόπεδο αυτό θα είχε σοβαρές 
επιπτώσεις για τη ζωή τους. Η ηγεσία 
Ιωαννίδη - Θέου απομόνωσε τον 
Πουλιόπουλο και τους υποστηρικτές 
του. Εννιά κρατούμενοι της ΕΟΚΔΕ, 
έξι της ΚΔΕΕ, τρεις αρχειομαρξιστές 
και δύο σταλινικοί που βρίσκονταν σε 
«καραντίνα» μεταφέρθηκαν σε άλλο 
κτίριο και, τελικά, δύο μήνες αργότε¬ 
ρα διατάχθηκε η μεταγωγή όλων των 
κρατούμενων και το κολαστήριο της 
Ακροναυπλίας διαλύθηκε. 

Οι 600 πολιτικοί κρατούμενοι 
της Ακροναυπλίας μεταφερθήκανε 


στο στρατόπεδο της Κατούνας στην 
Ακαρνανία, στο στρατόπεδο του Χαϊ- 
δαρίου και στο στρατόπεδο της Λάρι¬ 
σας, την άνοιξη του 1942. 

Στις 6 Ιουνίου 1943, Ιταλοί φα¬ 
σίστες εκτέλεσαν στα υψώματα του 
Κούρνοβο 106 αγωνιστές και κομ¬ 
μουνιστές, ανάμεσα στους οποίους 
βρίσκονταν και οι Παντελής Πουλιό¬ 
πουλος, Γιάννης Ξυπόλυτος, Νώντας 
Γιαννακός και Γιάννης Μακρής. Την 
Πρωτομαγιά του 1944 εκτελέστηκαν 
200 αγωνιστές στο σκοπευτήριο Και- 
σαριανής. Ανάμεσά τους ήταν οι τρο- 
τσκιστές Χρήστος Σούλας, Γιώργος 
Κρόκος, Ηρακλής Μήτσης, Βασίλης 
Τζαματζάς, Δημήτρης Πανταζής, Δη- 
μήτρης Γιαννακουρέας, Γιώργος Κο- 
βάνης και Δημήτρης Ρεμπούτσικας. 
Ο τελευταίος, λίγο πριν οδηγηθεί 
στο εκτελεστικό απόσπασμα έγραψε: 
«όταν ο άνθρωπος δίνει τη ζωή του 
για τα ανώτερα ιδανικά, δεν πεθαίνει 
ποτές». 


Η εξέγερση του ΚιΛελέρ 


Σ τις 6 Μαρτίου 1910, ένα άσημο 
μέχρι τότε θεσσαλικό χωριό, το 
Κιλελέρ, έγινε ορόσημο στην 
ιστορία της ελληνικής αγροτιάς, 
λόγω της εξέγερσης των θεσσαλών κολίγων. 

Με την προσάρτηση της Θεσσαλίας στην 
Ελλάδα το 1881, οι τούρκοι τσιφλικάδες ξε¬ 
πούλησαν αμέσως τα κτήματά τους σε πλού¬ 
σιους Έλληνες της διασποράς. Το αγροτικό 
ζήτημα στη Θεσσαλία εμφανίζεται οξυμένο 
ήδη από την επαύριο της ένταξής της στην 
ελληνική επικράτεια. Οι κολίγοι ήταν οι χα¬ 
μένοι της ενσωμάτωσης και οι τσιφλικάδες οι 
μεγάλοι κερδισμένοι. Επί Τουρκοκρατίας, οι 
τσιφλικάδες είχαν μόνο το δικαίωμα εισπρά- 
ξεως των προσόδων επί των μεγάλων εκτά¬ 
σεων που κατείχαν, ενώ οι κολίγοι είχαν δι¬ 
καιώματα επί των κοινόχρηστων χώρων του 
τσιφλικιού. Με τη νέα κατάσταση, οιΈλληνες 
πλέον τσιφλικάδες είχαν δικαιώματα απόλυ¬ 
της κυριότητας σε όλη την ιδιοκτησία τους, 
ενώ οι κολίγοι είχαν περιπέσει σε καθεστώς 
δουλοπάροικου, καθώς ήταν υποχρεωμένοι 
να δίνουν το μισό της παραγωγής τους. Επί¬ 
σης, οι γαιοκτήμονες εξούσιαζαν το σώμα των 
γυναικών και των θυγατέρων των κολίγων, οι 
οποίες έπεφταν συχνά θύματα βιασμού. Υπό 
αυτές τις συνθήκες, δεν ήταν λίγοι αυτοί που 
νοσταλγούσαν την περίοδο της Τουρκοκρα¬ 
τίας. Διεκδικούσαν μαχητικά την επαναφορά 
των πραγμάτων στο προηγούμενο καθεστώς, 
ενώ έθεταν και θέμα απαλλοτριώσεων. Ο 


Χαρίλαος Τρικούπης, που κυριαρχούσε στην 
πολιτική σκηνή, ήταν αντίθετος στη διανομή 
της γης στους κολίγους, γιατί δεν ήθελε να 
χάσει τους ξένους επενδυτές και την εισροή 
νέων κεφαλαίων στην Ελλάδα. 

Ο Μαρίνος Αντύπας, πρωτοσοσιαλιστής 
ιδεολόγος και υπέρμαχος της κοινωνικής 
απελευθέρωσης, το 1906 εγκαταλείπει την 
πατρίδα του, το Αργοστόλι, και εγκαθίστα¬ 
ται στη Θεσσαλία, όπου αφιερώνεται στην 
κοινωνική απελευθέρωση των κολίγων. Με 
την επαναστατική ιδιοσυγκρασία και ορμητι- 
κότητά του, γυρίζει τα χωριά του θεσσαλικού 
κάμπου και προπαγανδίζει την απαλλοτρίω¬ 
ση των τσιφλικιών. Τα λόγια του ξεσηκώνουν 
τους κολίγους και ταυτόχρονα προκαλούν το 
μίσος των τσιφλικάδων, που αρχίζουν να σκέ¬ 
φτονται την εξόντωσή του. Πράγματι, στις 8 
Μάρτη 1907, έχοντας μπει στο στόχαστρο 
της αστικής τάξης και των αντιδραστικών 
κύκλων της Θεσσαλίας, δολοφονήθηκε στον 
Πυργετό Λάρισας. 

Η δολοφονία του προκάλεσε μεγάλο 
κοινωνικό αναβρασμό. Σε αρκετές περιοχές 
πήραν τα όπλα και εξεγέρθηκαν εναντίον 
των τσιφλικάδων. Οι κολίγοι άρχισαν πλέον 
να σηκώνουν κεφάλι και να αμφισβητούν 
ανοιχτά την υπάρχουσα κατάσταση. Στις 
17/2 1910 σχηματίστηκε Πανθεσσαλική Επι¬ 
τροπή, με σκοπό να οργανώσει σε όλες τις 
θεσσαλικές πόλεις μαζικά αγροτικά συλλα¬ 
λητήρια. Το συλλαλητήριο της Λάρισας χτυ¬ 


πήθηκε από τις δυνάμεις καταστολής. Η κα¬ 
τάσταση γινόταν ολοένα και πιο εκρηκτική. 
Τα νέα έφτασαν και στην υπόλοιπη Ελλάδα, 
όπου μιλούσαν για θεσσαλική εξέγερση. Η 
κυβέρνηση τρομοκρατήθηκε, έγιναν συλλή¬ 
ψεις, στάλθηκαν τρεις μεραρχίες στρατού στη 
Θεσσαλία και δόθηκαν διαταγές να τηρηθεί η 
«τάξη πάση θυσία». Στις 6/3 1910 καλέστηκε 
παναγροτική συγκέντρωση στη Λάρισα. 

Την ώρα που πλήθος διαδηλωτών ξεκί¬ 
νησε να συγκεντρώνεται από τις γύρω περι¬ 
οχές, στον σταθμό του Κιλελέρ περίπου 200 
χωρικοί θέλησαν να επιβιβαστούν σε τρένο 
χωρίς να πληρώσουν για να μεταβούν στην 
κινητοποίηση. Όταν ο διευθυντής των Θεσ- 
σαλικών Σιδηροδρόμων αρνήθηκε, άρχισαν 
να λιθοβολούν τον συρμό. Το τρένο απομα¬ 
κρύνθηκε, αλλά σε απόσταση ενός χιλιομέ¬ 
τρου επαναλαμβάνεται το ίδιο, με 800 αγρό¬ 
τες αυτή τη φορά. Ο στρατός ανοίγει πυρ, με 
αποτέλεσμα να σκοτωθούν τέσσερις αγρότες 
και να τραυματιστούν πολλοί. 

Πολλοί ήταν οι συλληφθέντες και προ- 
φυλακιστέοι διαδηλωτές, όλοι όμως αθωώ¬ 
θηκαν στις 23 Ιουνίου του ίδιου έτους. Η εξέ¬ 
γερση κέρδισε τη συμπάθεια του ελληνικού 
λαού, εντείνοντας τις πιέσεις για επίλυση του 
ζητήματος και φουντώνοντας το αγροτικό 
κίνημα σε ολόκληρη τη χώρα. 

Αυτή η αγροτική εξέγερση δεν εξαπλώ¬ 
θηκε σε όλη την Ελλάδα, ακριβώς γιατί ο θε¬ 
σμός του κολίγου υπήρχε κυρίως στη Θεσσα¬ 
λία, ενώ στις υπόλοιπες περιοχές επικράτησε 
το καθεστώς της μικρής ιδιοκτησίας. Στις 
εκλογές της 28ης Νοεμβρίου 1910 οι αγρότες 


στήριξαν το κόμμα των «Φιλελευθέρων» του 
Ελ. Βενιζέλου, που με νόμους που ψήφισε το 
1911 έδωσε μια προσωρινή λύση, με τη δια¬ 
νομή ορισμένων τσιφλικιών σε ακτήμονες. 
Τελικά, το αγροτικό ζήτημα ρυθμίστηκε συ¬ 
νολικά μετά το 1923, όταν αναδιανεμήθηκε 
το 68% των καλλιεργήσιμων εκτάσεων της 
Θεσσαλίας, κάτω από τις πιέσεις του προ- 
σφυγικού ζητήματος. 

Μετά από 107 χρόνια, η κατάσταση για 
τους μικρομεσαίους αγρότες και τα φτωχά 
λαϊκά στρώματα δεν είναι εντελώς διαφο¬ 
ρετική. Τα τελευταία 7 χρόνια, οι μνημονι- 
ακές κυβερνήσεις έχουν βάλει στόχο τον 
αφανισμό των μικρομεσαίων αγροτών, μέσω 
της βαριάς-εξοντωτικής φορολογίας, ενώ η 
ηγεσία του αγροτικού κινήματος είναι προ¬ 
δοτική και ανίκανη να στηρίξει των αγώνα 
των αγροτών, ωθώντας τους σε λογικές συμ¬ 
βιβασμού και ήττας. Ο αγροτικός αγώνας 
χρειάζεται σχέδιο, αποφασιστικότητα και μια 
πραγματική ηγεσία, που θα συνδέσει τα αιτή¬ 
ματα των αγροτών με αυτά των υπόλοιπων 
πληττόμενων στρωμάτων της κοινωνίας. 
Μέσα από ένα νέο κύμα αγώνων, εργαζόμε¬ 
νοι, φτωχά λαϊκά στρώματα, φτωχοί και με¬ 
σαίοι αγρότες, άνεργοι και νέοι, πρέπει μαζί 
να επιβάλουμε τις δικές μας λύσεις. Μόνη 
λύση, μια επαναστατική Κυβέρνηση των Ερ¬ 
γαζομένων, με σύμμαχο γύρω της τα φτωχά 
λαϊκά στρώματα στις πόλεις και τα χωριά, 
καθώς μόνο αυτή μπορεί να εγγυηθεί την 
υπεράσπιση των αγροτών από την εξόντωση 
που επιβάλλει το μεγάλο κεφάλαιο και η ΕΕ. 

■ Γρηγόρης Καρβούνης 

60 χρόνια από τη Συνθήκη της Ρώμης 

■ Κωνσταντίνος Σηφάκης 


Σ τις 25 Μαρτίου του 1957, υπο¬ 
γράφτηκε από Βέλγιο, Γαλλία, 
Λουξεμβούργο, Ολλανδία, 
Ιταλία και Δυτική Γερμανία, η 
Συνθήκη της Ρώμης, με την οποία δημι- 
ουργήθηκε από το 1958 η Ευρωπαϊκή Οι¬ 
κονομική Κοινότητα (ΕΟΚ). Η υπογραφή 
της θεωρείται σταθμός στην διαδικασία 
ενοποίησης των ευρωπαϊκών αστικών 
τάξεων και μαζί με την συνθήκη του Μά- 
αστριχτ, το 1992, αποτελούν συνθήκες 
κλειδιά για την μεταπολεμική πορεία του 
ευρωπαϊκού καπιταλισμού και των χωρών 
της Ευρώπης. Η υπογραφή της σηματο¬ 
δοτεί μία ριζικά διαφορετική πορεία σε 
σχέση με την προηγούμενη περίοδο. 

Ο ευρωπαϊκός καπιταλισμός και τα 
ιμπεριαλιστικά κράτη, Γερμανία, Γαλλία, 
Μεγάλη Βρετανία, είχαν μέσα σε διάστη¬ 
μα τριάντα χρόνων, μεταξύ 1914-1945, 
αποτελέσει τους κύριους υπεύθυνους δύο 
πανευρωπαϊκών και παγκόσμιων πολέ¬ 
μων. Η τριακονταετία αυτή προκάλεσε 
βαθιές αλλαγές. 

Πρώτον, οι ευρωπαϊκές αστικές τάξεις 
που είχαν ξεκινήσει τους πολέμους, η κα¬ 
θεμιά ελπίζοντας να τεθεί ή να διατηρηθεί 
στην κορυφή της ιμπεριαλιστικής ιεραρ¬ 
χίας, της οποίας η σύνθεση παρέμενε κα- 
τεξοχήν ευρωπαϊκή, κατέληξαν στο τέλος 
του Β’ Π.Π. συνολικά υποβαθμισμένες. Η 
γενέτειρα του καπιταλιστικού συστήμα¬ 
τος δεν ήταν πλέον και η ηγέτιδα δύναμή 
του: Οι ΗΠΑ είχαν αναρριχηθεί επικεφα¬ 
λής του. 

Δεύτερον, προς τα τέλη του Α’ Π.Π. 
ξέσπασε η Οκτωβριανή επανάσταση και 
το προλεταριακό επαναστατικό κύμα που 
διήρκησε έως το 1923. Τελικό αποτέλε¬ 
σμά του ήταν η εγκαθίδρυση του πρώτου 
εργατικού κράτους, της Σοβιετικής Ένω¬ 
σης (Σ.Ε.) στο 1/6 της γης. Στο τέλος του 
Β’ Π.Π., παρά την αντεπαναστατική πο¬ 
λιτική της ηγεσίας της Σ.Ε., η νικηφόρα 
προέλαση του Κόκκινου στρατού έναντι 
των Ναζί και οι επαναστάσεις, που διέ¬ 
φυγαν από τον έλεγχο της ηγεσίας της 
Σ.Ε. (Γιουγκοσλαβία, Κίνα, Βιετνάμ κ.α.), 
εκδίωξαν τις αστικές τάξεις από μία σειρά 
χώρες και κατέστησαν την Σ.Ε. μία αδιαμ¬ 
φισβήτητα μεγάλη δύναμη. 

Τρίτον, ήταν ολοφάνερο ότι οι ιμπε¬ 
ριαλιστικές δυνάμεις, Γαλλία, Βρετανία, 
δεν ήταν δυνατό, ή τουλάχιστον ήταν 
εξαιρετικά δύσκολο, να διατηρήσουν τις 
αχανείς εκτάσεις των αποικιών τους. Η 
αντι-αποικιακή επανάσταση ήταν προ 
των πυλών και η νίκη της κινέζικης επα¬ 
νάστασης το 1949 θα την επιτάχυνε και 
ενδυνάμωνε εξαιρετικά. Παρότι, οι αποι- 


κιοκρατικές δυνάμεις αρνήθηκαν να δε¬ 
χθούν την εξέλιξη αυτή ως τετελεσμένη, 
διαπράττοντας στην προσπάθεια να την 
εμποδίσουν μεγάλα εγκλήματα, δεν θα 
κατάφερναν να διασώσουν το οικονομικό 
και γεωπολιτικό βάθος που τους προσέ- 
φερε η άμεση κατοχή αποικιών. 

Τέλος, η απαίσια αυτή τριακονταετία 
προκάλεσε αμέτρητα δεινά και γενίκευσε 
φρικαλεότητες και τερατωδίες αδιανόη¬ 
τες έως τότε στην ευρωπαϊκή ήπειρο. Η 
απαίτηση για αλλαγή από τις εργατικές 
μάζες ήταν γιγάντια. Οι αστοί πολιτικοί 
και κόμματα δεν ήταν δυνατό να επιστρέ¬ 
φουν σε μία από τα «γνωστά»: οικονομικό 
εθνικισμό, πολεμικούς εξοπλισμούς ενός 
ευρωπαϊκού κράτους ενάντια στο άλλο, 
υποστήριξη ακροδεξιών πολιτικών λύσε¬ 
ων και καθεστώτων κ.τ.λ. Σε αυτά πρέπει 
να προστεθεί η συμπάθεια των μαζών 
στην Σοβιετική Ένωση και η ισχυροποίη¬ 
ση Κ.Κ. σε βασικές χώρες, όπως η Γαλλία 
και Ιταλία, την επαύριο του πολέμου. 

Συνεπώς, οι ευρωπαϊκές αστικές τά¬ 
ξεις στο τέλος της τριαντακονταετίας 
βρέθηκαν υποβαθμισμένες οικονομικά, 
πολιτικά και στρατιωτικά από τις Η.Π.Α., 
ένα σημαντικό μέρος τους (Πολωνία, 
Ανατ. Γερμανία, ανατολική Ευρώπη και 
Βαλκάνια) απαλλοτριωμένο από τον 
Κόκκινο στρατό και πιεζόμενο από το 
ανατολικό μπλοκ, χάνοντας συνεχώς τα 
πλούσια οικονομικά οφέλη από τις αποι¬ 
κίες και αντιμετωπίζοντας στο εσωτερικό 
τους μία γενικευμένη απαίτηση για αλλα¬ 
γή. Η ενίσχυση της οικονομικής και πολι¬ 
τικής συνεργασίας των ευρωπαϊκών κρα¬ 
τών, στην προοπτική της ενοποίησης τους 
σε ένα ενιαίο κράτος, έμοιαζε να αποτελεί 
μία διέξοδο σε πολλά από τα παραπάνω 
προβλήματα. Εξάλλου, κατά αυτόν τον 
τρόπο θα λυνόταν μία βασική αιτία των 
δύο παγκόσμιων συρράξεων, δηλαδή η 
ενοποίηση της κατακερματισμένης από 
τα εθνικά αστικά κράτη ευρωπαϊκής κα¬ 
πιταλιστικής οικονομίας. 

Η προσπάθεια για ενοποίηση στηρι¬ 
ζόταν και ωθούταν από δύο επιπλέον πα¬ 
ράγοντες. Αφενός, η αντικειμενική βάση 
της ενοποίησης των ευρωπαϊκών αστικών 
τάξεων είχε αρχίσει να δημιουργείται ήδη 
από την είσοδο του καπιταλισμού στο 
ιμπεριαλιστικό του στάδιο, ενισχύθηκε 
όμως επιπλέον, μετά τον Β'ΠΠ, όταν, 
όπως γράφει ο Μαντέλ, «η τρίτη τεχνο¬ 
λογική επανάσταση καί η διαμόρφωση τον 
ύστερον καπιταλισμού, επέφερε μια απο¬ 
φασιστική μεταβολή. Η διεθνής σνγκέ- 
ντρωση τον κεφαλαίον αρχίζει να μετα- 
τρέπεται σε διεθνή σνγκεντροποίηση. Στον 

ύστερο καπιταλισμό η ιδιαίτερη μορφή ορ¬ 
γάνωσης τον μεγάλον κεφαλαίον είναι η 
πολνεθνική επιχείρηση.»Έτσ ι, η δημιουρ¬ 
γία της ΕΟΚ, δηλαδή η διαμόρφωση ενός 
αστικού κράτους, υπερεθνικού, ομοσπον¬ 
διακού, θα ενοποιούσε την εμπορική, πι¬ 
στωτική, δημοσιονομική, φορολογική και 
νομισματική πολιτική, θα προσπαθούσε 
να επιλύσει την αντίφαση ανάμεσα στον 
εθνικό κρατικό οικονομικό προγραμματι¬ 
σμό και τον πολυεθνικό συνδυασμό των 
κεφαλαίων. 

Επιπλέον, την οικονομική και πολιτι¬ 
κή συνεργασία και ενοποίηση προωθούσε 
αποφασιστικά ο αμερικανικός ιμπεριαλι¬ 
σμός. Το σχέδιο Μάρσαλ και όλες οι με¬ 
ταπολεμικές πρωτοβουλίες του (Δόγμα 
Τρούμαν, συμφωνίες Βτεΐοη λΥοοάδ κ.ά.) 
ήταν μια οικονομική άμυνα απέναντι 
στον κομμουνιστικό κίνδυνο, μια πολιτι¬ 
κή διοχέτευση/διεξόδου των κεφαλαίων 
της αμερικανικής αστικής τάξης και ένα 
μέσο επιβολής της νέας ιεραρχίας των 
ιμπεριαλιστικών δυνάμεων. Για να κατα¬ 
στούν δυνατά, έπρεπε να δρομολογηθεί 
η ευρωπαϊκή καπιταλιστική συνεργασία ή 
και ενοποίηση, ακόμα και εις βάρος των 
πιθανών μακροχρόνιων οικονομικών επι¬ 
πτώσεων στην αμερικάνικη οικονομία. 

Έτσι, ήδη από τα τέλη του πολέμου, 
αρχίζουν και συνάπτονται διάφορες συμ¬ 
φωνίες, που θα προετοιμάσουν την υπο¬ 
γραφή της Συνθήκης της Ρώμης. Πριν 
την αποφασιστική επέμβαση του αμερι¬ 
κάνικου ιμπεριαλισμού, είχε συγκροτηθεί 
αμέσως μετά τον πόλεμο η ΒΕΝΕΤΙΙΧ, 
μία τελωνειακή ένωση μεταξύ του Βελγί¬ 
ου, Ολλανδίας και Λουξεμβούργου. Τον 
Οκτώβριο του 1948 είχε ιδρυθεί η «Ευρω¬ 
παϊκή Κίνηση», από αστούς πολιτικούς 
και προσωπικότητες, η οποία προωθούσε 
την ιδέα της ευρωπαϊκής ενότητας. Χα¬ 
ρακτηριστικά, σε αυτήν συμμετείχαν οι 
αστοί πολιτικοί ΟινικΜΙ (πρωθυπουρ¬ 
γός της Βρετανίας κατά την διάρκεια του 
πολέμου), Βίαιη (πρωθυπουργός της Γαλ¬ 
λίας επί Λαϊκού Μετώπου), ϋε Οαβρεπ 
(πρωθυπουργός της Ιταλίας μεταπολεμι¬ 
κά). 

Την ίδια χρονιά, δημιουργήθηκε ο 
Οργανισμός Ευρωπαϊκής Οικονομικής 
Συνεργασίας (ΟΕΟΣ, το 1961 θα μετεξε- 
λιχθεί στον γνωστό ΟΟΣΑ, με διαφορετι¬ 
κές έκτοτε αρμοδιότητες), με συμμετοχή 
16 ευρωπαϊκών κρατών. Η ίδρυση του 
εντασσόταν στον ευρύτερο σχεδίασμά 
του Σχεδίου Μάρσαλ, που είχε εξαγγελ¬ 
θεί ένα χρόνο νωρίτερα από της Η.Π.Α. 
Ο ΟΕΟΣ είχε ως στόχους να καταρτίσει 
ένα απολογισμό της ευρωπαϊκής οικονο¬ 
μίας, να σχεδιάσει μία κοινή πολιτική με 
σκοπό την προώθηση στον οικονομικό 
τομέα της ευρωπαϊκής ιδέας και να προ¬ 
ετοιμάσει την ευρωπαϊκές χώρες για την 
συγκρότηση μίας ανταγωνιστικής οικο¬ 
νομικής ζώνης. 

Το σημαντικότερο πρόδρομο βήμα 
της Συνθήκης της Ρώμης ήταν η υπο¬ 
γραφή από τις ίδιες χώρες που θα την 
υπέγραφαν, τον Απρίλιο του 1951, της 
συμφωνίας, με την οποία δημιουργούταν 
η Ευρωπαϊκή Κοινότητα Άνθρακα και 
Χάλυβα (ΕΚΑΧ). Εισηγητής της ήταν ο 
γάλλος υπουργός εξωτερικών δάιιιτηαη 
και εμπνευστής του ο γάλλος πολιτικός 
Ιεαη Μοηηεί. Στόχος της Κοινότητας 
ήταν η δημιουργία μίας κοινής αγοράς 
άνθρακα και χάλυβα, η οποία θα διευθυ¬ 


νόταν από ένα υπερεθνική ανώτατη αρχή, 
με δεσμευτικές για όλους αποφάσεις. 

Αμέσως μετά, και με αφορμή τον πό¬ 
λεμο στην Κορέα και στα πλαίσια του 
Ψυχρού Πολέμου, ο αμερικάνικος ιμπε¬ 
ριαλισμός πίεζε για τον εξοπλισμό της 
Ευρώπης, ακόμη και τον επανεξοπλισμό 
της Γερμανίας. Έτσι έγιναν οι πρώτες 
προσπάθειες για συγκρότηση μίας Ευρω¬ 
παϊκής Αμυντικής Κοινότητας, συνθήκη 
που υπογράφθηκε το 1952, αλλά έμεινε 
χωρίς αντίκρισμα λόγω της άρνησης της 
Γαλλίας να στηρίξει τον επανεξοπλισμό 
της Γερμανίας. 

Κάπως έτσι προετοιμάζεται το έδα¬ 
φος για να καταλήγουμε στην υπογρα¬ 
φή τον Μάρτιο του 1957 της συνθήκης 
για την ίδρυση της ΕΟΚ στο Καπιτώλιο 
της Ρώμης. Μαζί με αυτήν υπογράφεται 
και η συνθήκη για την δημιουργία της 
ΕΙΙΚΑΤΟΜ, δηλαδή της Ευρωπαϊκής 
Κοινότητας Ατομικής Ενέργειας. Η συμ¬ 
φωνία της Ρώμης διεύρυνε την ΕΚΑΧ, 
πέραν του χάλυβα και του άνθρακα, επι¬ 
διώκοντας την δημιουργία μίας κοινής 
αγοράς για όλα τα προϊόντα και υπηρε¬ 
σίες της Κοινότητας. Πρώτο βήμα για 
την δημιουργία μιας κοινής αγοράς ήταν 
η εξίσωση των δασμολογικών επιπέδων 
σε όλες τις χώρες και κατόπιν η εκμηδένι- 
ση τους, μέσα σε διάστημα δώδεκα ετών. 
Ακόμα, προέβλεπε την ίδρυση μίας ευ¬ 
ρωπαϊκής τράπεζας επενδύσεων, η οποία 
θα χορηγούσε δάνεια και πιστώσεις στις 
υπανάπτυκτες περιοχές της Κοινότητας. 
Επιπλέον, προέβλεπε την εφαρμογή μίας 
κοινής αγροτικής πολιτικής για τις χώρες 
μέλη. 

Στο θεσμικό επίπεδο, με την συνθή¬ 
κη της Ρώμης δημιουργήθηκαν η Ευρω¬ 
παϊκή Επιτροπή (η γνωστή Κομισιόν), 
το ευρωπαϊκό Κοινοβούλιο, Δικαστήριο 
και άλλα υπερεθνικά όργανα. Ακόμα, 
είναι η πρώτη συνθήκη τέτοιου είδους 
που υπογράφτηκε χωρίς να προβλέπεται 
καταληκτική ημερομηνία, ενώ η αμέσως 
προηγούμενη σημαντικότερη συνθήκη, 
αυτή της ΕΚΑΧ, είχε χρονικό ορίζοντα 50 
χρόνων. 

Η ΕΟΚ, παρότι η συγκρότησή της 
δέκα περίπου χρόνια μετά την βαρβα¬ 
ρότητα του Β’ Π.Π., έδινε την εντύπω¬ 
ση μίας επαναφοράς του πολιτισμού και 
σταθεροποίησης της ειρήνης, αποδείχτη¬ 
κε, ιδιαίτερα όσο εξελισσόταν μέσα στο 
χρόνο και όσο το καπιταλιστικό σύστημα 
εισερχόταν σε μία μακροχρόνια περίοδο 
κρίσης, ότι αποτελούσε μία αντεργατική, 
πολεμοκάπηλη, και ρατσιστική ένωση. 
Σήμερα, 60 χρόνια μετά, η προσπάθεια 
για ενοποίηση των ευρωπαϊκών αστικών 
τάξεων βρίσκεται στην μέγγενη γιγά- 
ντιων οικονομικών, πολιτικών και κοι¬ 
νωνικών πιέσεων και η αποσάθρωση ή 
διάλυσή της μοιάζει να πλησιάζει ολοένα 
και πιο κοντά. Είναι επιτακτικό το εργα¬ 
τικό κίνημα να πρωταγωνιστήσει στην 
διάλυση της ΕΈ. και να παλέψει για την 
δική του προοπτική, όσον αφορά το μέλ¬ 
λον της ευρωπαϊκής ηπείρου, δηλαδή την 
εγκαθίδρυση των Ηνωμένων Σοσιαλιστι¬ 
κών Πολιτειών της Ευρώπης. Διαφορετι¬ 
κά, την αποσάθρωση της ΕΈ. θα την δια¬ 
χειριστούν αστικές/ακροδεξιές δυνάμεις, 
που θα πισωγυρίσουν τους λαούς στους 
εθνικιστικούς ανταγωνισμούς του μεσο¬ 
πολέμου και στην βαλκανοποίηση της 
Ευρώπης. 




























